חוקי תחרויות השייט

2028 - 2025

כולל הנחיות איגוד השייט בישראל



**איגוד השייט בישראל**

בניין החוויה האולימפית

רח׳ בכור שלום שיטרית 6

תל-אביב 6948206

isrsa@sailing.org.il

**2024©איגוד השייט בישראל**

בניין החוויה האולימפית

רח, בכור שלום שטרית 6

תל-אביב 6948206

טלפון: 03-6482860

אתר: [www.sailing.org.il](http://www.sailing.org.il)

כל הזכויות בשפה העברית שמורות לאיגוד השייט בישראל.

תרגום ועריכה: גדעון הולסייד, יוחאי פלצור



© World Sailing Limited

July 2024



פורסם ע״י איגוד השייט בישראל

אתר איגוד השייט [www.sailing.org.il](http://www.sailing.org.il)

© איגוד השייט בישראל, נובמבר 2024

אין לשכפל, להעתיק לצלם להקליט, לתרגם לאחסן המאגר מידע, לשדר או לקלוט בכל דרך או אמצעי אלקטרוני, אופטי או מכני (לרבות צילום, הקלטה, אינטרנט ודוא״ל), כל חלק שהוא מהחומר בספר זה, שימוש מסחרי מכל סוג בחומר הכלול בספר זה אסור בהחלט, אלא ברשות מפורשת מאיגוד השייט בישראל ומ"שייט עולמי".

ספר חוקי התחרות מוקדש לזכרו של

**רון יפה**

איש ים ומחנך

שפעל שנים רבות, ללא לאות

במועדון השייט מכמורת, באיגוד השייט

במשרד התחבורה ובמשטרה הימית

השאיר דורות של חניכים וחברים

והטביע חותמו על השייט והפעילות הימית בישראל

זכרו ישמש לנו כמגדלור של צדק ואהבת האדם

יהי זכרו ברוך

# תוכן העניינים

[מסמכי חוקים מקוונים 5](#_Toc182696596)

[מבוא 7](#_Toc182696597)

[הגדרות 9](#_Toc182696598)

[עקרונות בסיסיים 12](#_Toc182696599)

חלק 1 [חוקי יסוד 13](#_Toc182696601)

חלק 2 [כאשר מפרשיות נפגשות 15](#_Toc182696603)

חלק 3 [ניהול תחרות 21](#_Toc182696613)

חלק 4 [דרישות אחרות כאשר מתחרים 26](#_Toc182696615)

חלק 5 [ערעורים, פיצוי, שמיעות, התנהגות בלתי ראויה ועררים 33](#_Toc182696621)

חלק 6 [הרשמה ועמידה בתנאים 46](#_Toc182696631)

חלק 7 [ארגון ארוע 48](#_Toc182696633)

נספחים

A [ניקוד 52](#_Toc182696635)

B [חוקי תחרות צי לגלשני מפרש 55](#_Toc182696637)

C [חוקי תחרויות דו-קרב 63](#_Toc182696639)

D [חוקי תחרות קבוצות 74](#_Toc182696641)

E [חוקי תחרות למפרשיות מונחות רדיו 80](#_Toc182696643)

F [חוקי תחרות לגלשני מצנח 88](#_Toc182696645)

G [זיהוי על מפרשים 97](#_Toc182696647)

H [שקילת ביגוד וציוד 102](#_Toc182696649)

J [הודעה על תחרות והוראות שייט 103](#_Toc182696651)

M [המלצות לוועדת ערעורים 107](#_Toc182696653)

N  [חבר שופטים בינלאומי 112](#_Toc182696655)

P [נהלים מיוחדים לחוק 42 114](#_Toc182696657)

R [נהלים לעררים ובקשות 116](#_Toc182696659)

S [הוראות שייט תקניות 118](#_Toc182696661)

T [בוררות 124](#_Toc182696663)

[נספח איגוד השייט הישראלי 126](#_Toc182696664)

# מסמכי חוקים מקוונים

"שייט עולמי" (World Sailing) הקימה כתובת אינטרנטית מרכזית באמצעותה הקוראים יכולים להגיע לכל המסמכים הזמינים באתר "שייט עולמי״ המוזכרים בספר זה. רשימת המסמכים והפרק בו הוזכרו בספר מופיעה בהמשך. באותה הכתובת ניתן גם להגיע למסמכי חוקים נוספים.

הכתובת האינטרנטית: [www.sailing.org/racingrules](http://www.sailing.org/racingrules)

|  |  |  |
| --- | --- | --- |
| *מסמך* | *אזכור* |  |
| הנחיות לענישה עפ״י שקול דעת(DPI) (Guidelines for discretionary penalties) | מבוא |  |
| שינויים בחוקים שנעשו אחרי 1 בינואר 2025 (Changes made to these rules after 1 January 2025 ) | מבוא |  |
| הנחיות להודעה על תחרות והוראות שייט (Notice of Race and Sailing Instructions Guides ) | מבוא |  |
| תקנות "שייט עולמי" (World Sailing Regulations) | מבוא |  |
| *ספר המקרים* (*The Case Book*) | מבוא |  |
| *ספר ההחלטות לדיסציפלינות השונות* (*The Call Books for various disciplines*) | מבוא |  |
| תקנות "שייט עולמי" שישי להם מעמד של *חוק* (World Sailing Regulations with the status of a *rule* ) | הגדרת *חוק* (b) |  |
| פרושים לחוק 42, הנעה (Interpretations of Rule 42, Propulsion) | חוק 42 |  |
| *תקנות* "*שייט עולמי*" *לתחרויות בלב ים* (*World Sailing Offshore Special Regulations*) | חוק 49.2 |  |
| *חוקי ציוד השייט* (*The Equipment Rules of Sailing*) | חוקים שונים |  |
| נספח TS, מערכי הפרדת תעבורה (Appendix TS, Traffic Separation Schemes ) | חוק 56.2 |  |
| טפסי בקשה והחלטה עבור שימוע (Hearing Request and Hearing Decision Forms ) | מבוא לחלק 5 |  |
| חוקים לפורמטים אחרים של תחרויות גלישת רוח (Rules for other windsurfing competition formats ) | מבוא לנספח B |  |
| תבנית להודעה על תחרות דו-קרב (Standard Notice of Race for Match Racing ) | מבוא לנספח C |  |
| תבנית להוראות שייט לתחרות דו-קרב (Standard Sailing Instructions for Match Racing ) | מבוא לנספח C |  |
| חוקי תחרויות דו-קרב למתחרים עיוורים (Match Racing Rules for Blind Competitors) | מבוא לנספח C |  |
| חוקים בפיתוח עבור תחרויות מפרשיות מונחות רדיו (Development Rules for Umpired Radio Sailing) | מבוא לנספח E |  |
| חוקים לפורמטים אחרים של תחרויות לגלשני מצנח (Rules for other kiteboarding competition formats ) | מבוא לנספח F |  |
| טבלת אותיות רשות לאומית מעודכנת (Up-to-date table of National Sail Letters) | נספח G |  |
| הנחיות בנוגע לניגודי עניינים (Guidance on conflicts of interest) | נספח M2.3 |  |
| הנחיות בנוגע להתנהגות לא הולמת (Guidance on misconduct) | נספח M6.8 |  |
| *מדריך "שייט עולמי" לשופטים* (World Sailing Judges Manual ) | מבוא לנספח T |  |

# מבוא

*חוקי תחרויות השייט* מכילים שני פרקים עיקריים. הפרק הראשון, חלקים 1-7, כולל חוקים המשפיעים על כל המתחרים. בפרק השני, הנספחים, נמצאים פרטי חוקים, חוקים החלים על סוגי תחרויות מיוחדות, וחוקים המשפיעים רק על מספר קטן של מתחרים או בעלי תפקידים רשמיים.

**מונחים** כאשר נעשה שימוש במונח במובן המצוין בהגדרות, הוא יודפס באלכסון, או, במבואות, באלכסון מודגש (לדוגמא*, תחרות* ו -***תחרות***.(

בכל אחד מהמושגים שבטבלה להלן, נעשה שימוש *בחוקי תחרויות השייט,* במובן המצוין בטבלה.

|  |  |
| --- | --- |
| *מונח* | *משמעות* |
| מפרשית | סירת מפרש וצוותה עליה, אשר עליהם חלים *החוקים*. |
| מתחרה | אדם המתחרה או מתכוון להתחרות באירוע. |
| רשות לאומית | רשות לאומית חברה ב"שייט עולמי". |
| ועדת תחרות | ועדת התחרות שמונתה בהתאם לחוק (c)89.2 וכל אדם אחר או ועדה, המבצעים תפקיד של ועדת התחרות. |
| חוק תחרות | חוק בחוקי תחרויות השייט. |
| ועדה טכנית | הוועדה הטכנית שמונתה בהתאם לחוק 89.2(c)וכל אדם אחר או ועדה, המבצעים תפקיד של הוועדה הטכנית. |
| כלי שייט | כל סירה, מפרשית או אוניה |

מלים ומושגים אחרים יהיו במובן הרגיל שבשימוש ימי או כללי. לשימוש הימי של מילה הקורא מופנה *לחוקי ציוד השייט The Equipment Rules of Sailing* .

**קריאות** ניתן לעשות שימוש בשפה אחרת מלבד אנגלית, לצורך קריאה (Hail), הנדרשת בחוקים, ובלבד שישנה סבירות שהדבר יובן על ידי כל המפרשיות שתושפענה מכך. בכל מקרה, קריאה (Hail) באנגלית תתקבל תמיד.

**סימול** צירוף האותיות "[DP]" בחוק משמעו, שהעונש על הפרה של החוק, על-פי שקול דעתה של וועדת הערעורים, יכול שיהיה פחות מפסילה. הנחיות לעונשים על-פי שקול דעת ניתן למצוא באתר “שייט עולמי”.

**עדכון** חוקי התחרויות מעודכנים ומתפרסמים כל ארבע שנים ע"י "שייט עולמי" - הרשות הבינלאומית לספורט השייט. מהדורה זו תיכנס לתוקף ב 1בינואר 2025, אלא שבאירוע המתחיל ב- 2024 התאריך יכול להידחות בהודעה על התחרות. סימוני שוליים מציינים שינויים חשובים לחלקים 1-7, ולהגדרות שבמהדורת 2021-2024. לא צפויים שינויים לפני 2029, אך כל השינויים שייחשבו לדחופים לפני כן, יפורסמו באמצעות הרשויות הלאומיות, וכן באתר האינטרנט של "שייט עולמי".

**נספחים** כאשר חוקי נספח חלים, הם מקבלים עדיפות על פני כל חוקים סותרים בחלקים 1-7 ובהגדרות. כל נספח בספר זה מזוהה ע"י אות. נספחים אחרים זמינים באתר האינטרנט של "שייט עולמי" ומזוהים ע"י שתים או שלוש אותיות. הפניה להוראת חוק בנספח, תכלול את אות או אותיות הנספח ומספר החוק (לדוגמא :"חוק "1A" או חוק "MR1"). לא נעשה שימוש באותיות I, O,K , L ו – Q להגדרת נספחים בספר זה.

**חוקים בפיתוח** חוקים בפיתוח (Development Rules) יכולים לקבל אישור מטעם "שייט עולמי" עבור אירועים או קטגוריות אירועים ספציפיים. הם זמינים באתר "שייט עולמי" ומזוהים ע"י האותיות DR.

**הודעה על תחרות והוראות שייט** מדריכים ותבנית לכתיבת הודעה על תחרות והוראות שייט זמינים בפורמטים שונים באתר "שייט עולמי" בכתובת [www.sailing.org/racingrules](https://www.sailing.org/racingrules). רצוי כי רשויות לאומיות יתרגמו את המדריכים והתבניות הללו.

**תקנות** **"שייט עולמי"** הפנייה לתקנות נמצאת בהגדרה *חוק* ובחוק 6, אך הן אינן נכללות בספר זה, כיוון שניתן לשנותן בכל עת. הגרסאות האחרונות של התקנות מפורסמות באתר "שייט עולמי". הודעות על גרסאות חדשות תופצנה דרך הרשויות הלאומיות.

**פרושים** "שייט עולמי" מפרסם את הפרושים המוסמכים הבאים לחוקי התחרות:

* *ספר המקרים* (*The Case Book*) - פרושים של חוקי התחרות,
* *ספרי ההחלטות* (*The Call Books*) לענפים שונים,
* פירושים לחוק 42, הנעה (Interpretations of Rule 42, Propulsion), ו-
* פירושים לתקנות שהן גם חוקים (Interpretations of the Regulations, for those Regulations that are *rules*).

פרסומים נמצאים באתר "שייט עולמי". פרושים אחרים של חוקי התחרויות, אינם פירושים מוסמכים, אלא אם אושרו על ידי "שייט עולמי".

**מקרים** בחוקים להם קיים מקרה (case) רלוונטי בספר המקרים מוזכר מספר המקרה בגוף החוק בצבע אפור. אזכורים אלו אינם חלק מספר החוקים ומוגשים כאן כשירות לקורא.

# הגדרות

כאשר נעשה שימוש *במונח* המצוין להלן, הוא יופיע בדפוס *אלכסוני* או, במבואות, בדפוס אלכסוני מודגש. את משמעותם של מספר מונחים נוספים, ניתן למצוא במונחים שבמבוא.

***ביטול (Abandon)-*** תחרות שוועדת תחרות או ועדת ערעורים *מבטלת,* אינה תקפה, אך היא ניתנת להזנקה מחדש.

***בברור מאחור ובברור מלפניםֿ; חיפוי (Clear Astern and Clear Ahead; Overlap) -***מפרשית נמצאת *בברור מאחור* למפרשית אחרת, כאשר גופה וציודה במצב רגיל, נמצאים מאחורי קו הניצב לנקודה האחורית ביותר של גופה וציודה של המפרשית האחרת במצב רגיל. המפרשית האחרת נמצאת *בברור מלפנים.* הן ב*חיפוי* כאשר אף אחת מהן אינה  *בברור מאחור.* בכל אופן, הן ב*חיפוי גם* כאשר מפרשית שביניהן, הינה ב*חיפוי* לשתיהן. מונחים אלה חלים תמיד על מפרשיות באותו *מפנה*. הם חלים על מפרשיות *במפנים* מנוגדים, רק כאשר חוק 18 חל ביניהן, או כאשר שתי המפרשיות מפליגות בזווית הגדולה מתשעים מעלות מהרוח האמיתית.

12, 23, 33, 41, 43, 91

***ועדה (Committee) -*** וועדת הערעורים, וועדת התחרות או הוועדה הטכנית.

***ניגוד עניינים (Conflict of Interest) -*** ניגוד עניינים מתקיים כאשר אדם:

1. הוא יכול להרוויח או להפסיד כתוצאה מהחלטה אליה אותו אדם תורם.
2. באופן סביר, הוא יכול להיראות כמי שיש לו עניין אישי או כספי, היכול להשפיע על יכולתו של אותו אדם להיות חסר פניות, או
3. יש לו עניין אישי קרוב בהחלטה.

***מכשול מתמשך (Continuing Obstruction)*** -*מכשול* הינו *מכשול מתמשך* כאשר המפרשית בעלת הגוף הקצר ביותר אליה מתייחס החוק, העושה שימוש במונח, תחלוף אותו לאורך לפחות שלושה אורכי סירה. אל אף זאת, ספינה העושה דרכה, מפרשית *מתחרה*, או ספינת וועדת התחרות שהיא גם סימון אינם *מכשול מתמשך***.**

***מגיעה ועוברת (Fetching) -*** מפרשית *מגיעה ועוברת* *סימון* כאשר היא במצב לעבור מעל הרוח של *הסימון*, ולעזוב אותו על הצד הנדרש, מבלי לשנות מפנה.

***גמר (Finish)******-***מפרשית *גומרת* כאשר לאחר אות הזינוק שלה, חלק כלשהו מגופה חוצה את קו הגמר מכיוון המסלול. ואולם, היא לא גמרה, אם לאחר חציית קו הגמר היא:

1. מבצעת עונש בהתאם לחוק 44.2,
2. מתקנת טעות שעשתה בהפלגתה את המסלול שנעשתה בקו, או
3. ממשיכה להפליג את המסלול.

לאחר ש*סיימה* היא אינה חייבת לחצות את קו הגמר במלואה. הוראות השייט עשויות לשנות את הכיוון שבו נדרשת מפרשית לחצות את קו הגמר על מנת ל*גמור*.

45, 58 82, 112, 128, 129, 145

***שמירת מרחק (Keep clear) -*** מפרשית *שומרת מרחק* ממפרשית בעלת זכות דרך

1. אם המפרשית בעלת זכות הדרך יכולה להפליג את כיוון הפלגתה, ללא צורך לנקוט פעולה מונעת; ו-
2. כאשר המפרשיות בחיפוי, אם המפרשית בעלת זכות הדרך, יכולה גם היא לשנות כיוון הפלגה לשני הכיוונים, מבלי שמיד ייווצר מגע.

30, 50, 77, 87, 88, 91, 135

***מתחת לרוח ומעל הרוח (Leeward and Windward)*** - הצד *שמתחת לרוח* של מפרשית הוא הצד הנמצא - או כשהיא מול הרוח, היה - הלאה מהרוח. בכל אופן, כאשר מפליגים יותר קהה ממלאה (,(by the lee או בדיוק במלאה, הצד *שמתחת לרוח* שלה, הוא הצד בו נמצא המפרש הראשי שלה. הצד השני הוא הצד *שמעל הרוח* שלה. כאשר שתי מפרשיות באותו מפנה בחיפוי, זו *שמתחת לרוח* של האחרת, היא המפרשית *שמתחת לרוח*. המפרשית האחרת היא המפרשית *שמעל לרוח****.***

***סימון (Mark)*** - עצם שהוראות השייט דורשות ממפרשית לעבור על צד שצוין, סירת ועדת התחרות המוקפת מים שאפשר להפליג בהם, ואשר ממנה נמתח קו הזינוק או הגמר, וגוף המחובר בכוונה לעצם או לסירה. בכל אופן, חבל העוגן אינו חלק *מהסימון*.

58

***מקום בסימון (Mark-Room)*** ***-*** מקום למפרשית -

1. להפליג אל הסימון, כאשר כיוון ההפלגה הנכון שלה הוא להפליג קרוב אליו,
2. להקיף או להשאיר את הסימון בצד הנדרש, וגם
3. להשאיר אותו מאחורי הירכתיים.

15, 21, 25, 63, 95, 114, 118

**מכשול (Obstruction)*****-*** מכשול הוא -

1. עצם שמפרשית אינה יכולה לעבור מבלי לשנות כיוון באופן משמעותי, אם הייתה מפליגה ישירות אליו, ובמרחק של אורך גופה ממנו.
2. עצם שאפשר לעבור אותו בבטחה רק על צד אחד; או
3. עצם, אזור או קו שצוין ככזה *בחוק*.

ואולם, מפרשית *מתחרה* אינה *מכשול* למפרשיות אחרות, אלא אם הן נדרשות *לשמור מרחק* ממנה, או, אם חוק 22 חל, להימנע ממנה.

11, 23, 29, 41, 117, 125

***חיפוי -* עיין: *בברור מאחור ובברור מלפנים*; *חיפוי (Clear Astern and Clear Ahead; Overlap).***

***צד (Party)*** - *צד* לשמיעה הוא

1. בשמיעת ערעור: מערער, מעורער;
2. בשמיעה על פיצוי: מפרשית המבקשת פיצוי או מי שפיצוי נדרש עבורה; מפרשית שנקראה עבורה שמיעה למתן פיצוי בהתאם לחוק 61.1; *וועדה* הפועלת בהתאם לחוק 61.1;
3. בשמיעה על פיצוי בהתאם לחוק1(b)61.4: הגוף שנטען שעשה פעולה בלתי הולמת או או השמטה שאינה הולמת;
4. אדם שהוגשה נגדו טענה שהפר חוק (a)69.1: אדם המגיש טענה בהתאם לחוק (1)69.2(e);
5. איש תמיכה הכפוף לשמיעה בהתאם לחוק 62 או 69;כל מפרשית שאותו אדם תומך בה; אדם שהתמנה להגיש תלונה בהתאם לחוק 62.2.

בכל אופן, ועדת הערעורים אינה *צד* בשום מקרה.

***דחייה (Postpone) -*** תחרות *שנדחתה* היא תחרות שעוכבה לפני מועד הזינוק המתוכנן שלה, אך אפשר להזניקה או לבטלה מאוחר יותר***.***

***כוון הפלגה נכון (Proper Course) -*** כיוון הפלגה אותו תבחר מפרשית *להפליג את המסלול* מהר ככל האפשר, בהעדר המפרשיות האחרות שהחוק המשתמש במונח מתייחס אליהן. למפרשית אין *כיוון הפלגה נכון* לפני אות הזינוק שלה.

9, 13, 14, 46, 75, 134

***ערעור (Protest) -*** טענה על-פי חוק 60, הנטענת על-ידי מפרשית, או *ועדה*, שמפרשית הפרה *חוק*.

***מתחרה (Racing) -*** מפרשית  *מתחרה* מאות ההיכון שלה עד ש*גמרה* ופינתה את קו הגמר ו*סימוני* הגמר, או פרשה, או עד שוועדת התחרות מסמנת החזרה כללית,  *דחייה* או *ביטול*.

5, 68, 127

***מקום* -(*Room*)**המרחב הדרוש למפרשית בתנאים השוררים, כולל מקום למלא אחר חובותיה בהתאם לחוקים בחלק 2 וחוק 31, בעת שהיא מתמרנת מידית בימאות נאותה.

21, 24, 93, 95, 103, 114, 118, 125, 146

***חוק* (*Rule*) -**

1. החוקים בספר זה, כולל ההגדרות, אותות תחרות, הקדמה, מבואות וחוקי נספחים רלוונטיים, אך לא העקרונות הבסיסיים או הכותרות;
2. תקנות "שייט עולמי" שצוינו על ידי "שייט עולמי" ככאלה שיש להן מעמד של *חוק*,

ומפורסמות באתר "שייט עולמי";

1. הנחיות הרשות הלאומית, אלא אם שונו ע"י ההודעה על התחרות או הוראות השייט בהתאם להנחיות הרשות הלאומית, אם ישנן ,לחוק 88.2;
2. חוקי הדגם למפרשית המתחרה תחת שיטת מקדם (Handicap) או שיטת דרוג, הוראות אותה שיטה הם "חוקי דגם");
3. ההודעה על התחרות;
4. הוראות השייט, ו-
5. כל מסמך אחר המנהל את האירוע.

85, 98

***הפלגת המסלול* (*Sail the Course*) -** מפרשית *מפליגה את המסלול* כאשר:

1. היא זינקה;
2. חוט המייצג את מסלולה עד ש*גמרה*, כאשר הוא מתוח,
3. עובר כל *סימון* של מסלול התחרות בצד הנדרש ובסדר הנכון (כולל *סימוני* קו הזינוק),
4. נוגע בכל *סימון* המצוין בהוראות השייט כ*סימון* הקפה, ו-
5. עובר בין *סימוני* שער, מכיוון המסלול מה*סימון* הקודם; ואז
6. היא *גמרה*.

ל*סימון* אשר אינו מתחיל, תוחם או מסיים את הלג עליו המפרשית מפליגה אין צד נדרש.

90, 106, 108, 112, 128, 129, 145

***זינוק* (*Start*) -** מפרשית *מזנקת* כאשר, גוף הסירה היה במלואו בצד שלפני הזינוק של קו הזינוק, בזמן או אחר אות הזינוק שלה, ומילאה אחר חוק 30.1 אם חל, וחלק כלשהו מגופה, חוצה את קו הזינוק מהצד שלפני הזינוק לצד המסלול.

140

***איש תמיכה* (*Support Person*) -** כל אדם אשר:

1. מספק, או יכול לספק, תמיכה פיזית או ייעוץ למתחרה, לרבות כל מאמן, מדריך, מנהל, איש צוות עזר, איש רפואה, חובש או כל אדם אחר העובד בטיפול או עזרה למתחרה בתחרות או בהכנה לתחרות, או
2. הוא הורה או אפוטרופוס של מתחרה.

***מפנה, ימני או שמאלי*** (***Tack, Starboard or Port***) - מפרשית נמצאת *במפנה*, *ימני* או *שמאלי*, בהתאמה לצד *שמעל הרוח* שלה.

***מעל הרוח*** (***Windward***) - ראה *מתחת לרוח ומעל הרוח*

***אזור (Zone) -*** האזור מסביב *לסימון* בתוך מרחק של שלשה אורכי גוף של המפרשית הקרובה ביותר אליו. מפרשית נמצאת *באזור* כאשר חלק כלשהו מגופה נמצא באזור.

# עקרונות בסיסיים

*העקרונות הבסיסיים אינם ניתנים לשינוי*

**התנהגות ספורטיבית והחוקים**

מתחרים בספורט השייט כפופים למערכת חוקים שתיאכף, ושעליהם לציית להם. עיקרון בסיסי של התנהגות ספורטיבית הוא, שכאשר מפרשית מפרה חוק ואינה מזוכה, היא תבצע מיד עונש או פעולה מתאימה, שיכול שתהיה פרישה.

31, 39, 65

**אחריות לאיכות הסביבה**

מומלץ למשתתפים למזער כל השפעה סביבתית שלילית של ספורט השייט.

חלק 1

# חוקי יסוד

1. בטיחות
   1. עזרה לנמצאים בסכנה

מפרשית, מתחרה או איש תמיכה, יתנו כל עזרה אפשרית לכל אדם או כלי שייט בסכנה.

20

* 1. ציוד הצלת חיים ועזרי ציפה אישיים

מפרשית תישא ציוד הצלה מספיק לכל האנשים שעל סיפונה, כולל פריט אחד מוכן לשימוש מידי, אלא אם חוקי הדגם שלה מורים אחרת. כל מתחרה אחראי אישית ללבישת עזר ציפה אישי המתאים לתנאים.

1. שייט הוגן

מפרשית ובעליה יתחרו בהתאם לעקרונות מוכרים של התנהגות ספורטיבית ומשחק הוגן. מפרשית יכולה להיענש על-פי חוק זה, רק אם נקבע בברור שעקרונות אלה הופרו. העונש יהיה פסילה שאינה ניתנת לזריקה.

27, 31, 34, 47, 65, 73, 74, 78, 138

1. החלטה להתחרות

האחריות על החלטת מפרשית להשתתף בתחרות או להמשיך  *להתחרות,* היא שלה בלבד.

1. קבלת החוקים
2. בהשתתפות או בכוונה להשתתף באירוע הנערך בהתאם ל*חוקים*, כל מתחרה ובעל מפרשית מסכימים לקבל את ה*חוקים*.
3. *איש תמיכה*, בעצם הגשת התמיכה, או הורה או אפוטרופוס בהרשותם לילדם להשתתף באירוע, מסכימים לקבל עליהם את ה*חוקים.*
   1. כל מתחרה ובעל מפרשית מסכימים, בשם *אנשי התמיכה* שלהם,  *שאנשי תמיכה* אלה יהיו כפופים ל*חוקים*.
   2. קבלת ה*חוקים* כוללת הסכמה
      1. להיות כפוף ל*חוקים*;
      2. לקבל את העונשים המוטלים, ופעולה אחרת הננקטת בהתאם ל*חוקים*, כפוף לנוהלי ערר ובדיקה הכלולים בהם, כהחלטה סופית של כל נושא הנובע מה*חוקים;*
      3. ביחס לכל החלטה כזו, לא לפנות לכל בית משפט או ערכאה שיפוטית שהם, שאינם מופנים אליהם על-ידי *החוקים*; ו-
      4. של כל מתחרה ובעל מפרשית, להבטיח ש*אנשי התמיכה* שלהם מודעים ל*חוקים*.
   3. האדם האחראי על כל מפרשית יבטיח שכל המתחרים בצוות ובעל המפרשית, מודעים לחובותיהם על-פי חוק זה.
   4. חוק זה יכול שישתנה על-ידי הנחיות הרשות הלאומית של האירוע.

98

1. חוקים המנהלים רשויות מארגנות ובעלי תפקידים

רשות מארגנת, *ועדה* ובעלי תפקידים אחרים כפופים לחוקים, בניהול ובשיפוט של האירוע.

1. תקנות "שייט עולמי"
   1. כל מתחרה, בעל מפרשית ואיש תמיכה, יפעלו בהתאם לתקנות "שייט עולמי", שצוינו על ידי "שייט עולמי" כבעלי מעמד של חוק. תקנות אלה של "שייט עולמי", החל מיום 30 ביוני 2024 הן:

* קוד פרסום (Advertising Code)
* קוד נגד סמים (Anti-Doping Code)
* קוד אתי (Code of Ethics)
* קוד זכאות (Eligibility Code)
* קוד סיווג מתחרים (Sailor Categorization Code)
  1. חוקי חלק 5 אינם חלים, אלא אם *ערעורים* מותרים בתקנה שנטען שהופרה.

חלק 2

# כאשר מפרשיות נפגשות

חוקי חלק 2חלים בין מפרשיות המפליגות ליד או באזור התחרות, והן מתכוונות **להתחרות**, **מתחרות**, או **התחרו**. למרות זאת, מפרשית שאינה **מתחרה**, לא תיענש על הפרת חוק מחוקים אלה, להוציא חוק 14, כאשר תוצאת התקרית היא פציעה או נזק חמור, או חוק 23.1.

כאשר מפרשית המפליגה תחת חוקים אלה, פוגשת כלי שייט שאינו מתחרה, היא תמלא אחר התקנות הבינלאומיות למניעת התנגשויות בים **(**IRPCAS) או החוקים הממשלתיים של זכות דרך. אם ההודעה על התחרות תציין כך, חוקי חלק 2 יוחלפו בחוקי זכות הדרךשל התקנות הבינ״ל למניעת התנגשויות בים **(**IRPCAS) או בחוקים הממשלתיים בעניין זכויות דרך.

19, 67, 68, 109, 141

פרק A

זכות דרך

*למפרשית יש זכות דרך על מפרשית אחרת, כאשר המפרשית האחרת נדרשת* ***לשמור מרחק*** *ממנה. למרות זאת, מספר חוקים בפרקים B, C ו-D, מגבילים את פעולות המפרשית בעלת זכות הדרך.*

1. במפנים מנוגדים

כאשר מפרשיות נמצאות *במפנים* מנוגדים, מפרשית *במפנה שמאלי* *תשמור מרחק* ממפרשית *במפנה ימני*.

9, 23, 43, 50, 75 , 87, 88, 99, 105, 123

1. במפנה זהה, בחיפוי

כאשר מפרשיות נמצאות ב *מפנה* זהה ובחיפוי, מפרשית *מעל הרוח* *תשמור מרחק* ממפרשית *מתחת לרוח*.

7, 12, 13, 14, 24, 25, 41, 46, 51, 53, 73, 74, 146

1. במפנה זהה, לא בחיפוי

כאשר מפרשיות נמצאות במפנה זהה ואינן בחיפוי, מפרשית בברור מאחור, תשמור מרחק ממפרשית בברור מלפנים.

2, 15, 24, 41, 77, 91

1. בזמן סיבוב מול הרוח

לאחר שמפרשית עברה את מוצא הרוח, היא *תשמור מרחק* ממפרשיות אחרות, עד שהיא בכיוון הפלגה של קדמית חדה. בזמן הזה חוקים 10, 11 ו 12 -אינם חלים. אם שתי מפרשיות כפופות לחוק זה באותו זמן, זו שמצד שמאל לשנייה, או מאחוריה, *תשמור מרחק*.

15, 17, 27

פרק B

הגבלות כלליות

1. מניעת מגע

במידת האפשר, מפרשית:

* + 1. תימנע ממגע עם מפרשית אחרת,
    2. לא תגרום למגע בין מפרשיות, וגם
    3. לא תגרום למגע בין מפרשית ועצם שיש להימנע ממנו.

ואולם, מפרשית בעלת זכות דרך, או מפרשית המפליגה בתוך *המקום* או *המקום בסימון* לו היא זכאית, אינה צריכה לפעול כדי למנוע מגע עד שברור שהמפרשית האחרת לא *שומרת מרחק* או לא נותנת *מקום* או *מקום בסימון*.

2, 7, 11, 13, 14, 23, 25, 26, 27, 30, 43, 49, 50, 75, 77, 81, 87, 88, 91, 92, 99, 105, 107, 123

1. רכישת זכות דרך

כאשר מפרשית רוכשת זכות דרך, היא תשאיר מראש למפרשית האחרת מקום לשמור מרחק, אלא אם היא רכשה את זכות הדרך בגלל פעולותיה של המפרשית האחרת.

2, 7, 13, 24, 27, 53, 81, 93, 105, 117

1. שינוי כיוון הפלגה
   1. כאשר מפרשית בעלת זכות דרך משנה כיוון הפלגה, היא תיתן למפרשית האחרת *מקום לשמור מרחק*.

6, 7, 13, 14, 25, 26, 46, 52, 75, 92, 93, 105, 114, 146

* 1. בנוסף, בהפלגה בקדמית, כאשר מפרשית *במפנה שמאלי* *שומרת מרחק* בהפליגה כדי לעבור מתחת למפרשית שב*מפנה ימני*, המפרשית *במפנה הימני* לא תרד, אם כתוצאה מכך המפרשית *במפנה השמאלי* תצטרך מיד לשנות כיוון כדי להמשיך *ולשמור מרחק*.

6, 92, 132

1. באותו מפנה; כיוון הפלגה נכון

אם מפרשית ב*ברור* *מאחור* נהיית במצב של *חיפוי* בתוך מרחק של שני אורכי גוף שלה, אל מ*תחת לרוח* של מפרשית באותו *מפנה,* היא לא תפליג מעל כיוון *ההפלגה הנכון* שלה כאשר הן נשארות באותו ה*מפנה* *ובחיפוי* באותו המרחק, אלא אם בעשותה כך היא תפליג מיד אל מאחורי ירכתי המפרשית האחרת.

7, 13, 14, 46, 134

פרק C

ליד סימונים ומכשולים

חוקי פרק C אינם חלים בין מפרשיות כאשר **הסימון** או **המכשול** אליהם חוקים אלו מפנים הוא **סימון** זינוק המוקף במים המאפשרים שייט, או חבל העוגן שלו, מזמן שהמפרשיות מתקרבות אליו כדי לזנק, ועד שעברו אותו מאחורי הירכתיים.

146

1. מקום בסימון
   1. מתי חוק 18 חל
      1. חוק 18 חל בין מפרשיות כאשר הן נדרשות לעזוב סימון על אותו צד ולפחות אחת מהן נמצאת ב*אזור* למרות זאת, הוא אינו חל
         1. בין מפרשיות *במפנים* מנוגדים בהפלגה בקדמית.
         2. בין מפרשיות *במפנים* מנוגדים, כאשר *כיוון ההפלגה הנכון* בסימון לאחת מהן, אך לא לשתיהן, הוא להסתובב מול הרוח.
         3. בין מפרשית המתקרבת ל*סימון* ומפרשית העוזבת אותו, או
         4. אם ה*סימון* הינו *מכשול מתמשך*, הרי במקרה זה יחול חוק .19
      2. חוק 18 אינו חל עוד בין מפרשיות, כאשר *מקום בסימון* כבר ניתן.

9, 12, 15, 26, 81, 95, 132

* 1. מתן מקום בסימון
     1. כאשר הראשונה מבין שתי מפרשיות מגיעה ל*אזור*,
        1. כאשר מפרשיות נמצאות ב*חיפוי*, המפרשית החיצונית באותו רגע, תיתן למפרשית הפנימית *מקום* ב*סימון*;
        2. אם מפרשיות אינן ב*חיפוי*, המפרשית אשר לא הגיעה ל*אזור*, באותו רגע, תיתן למפרשית האחרת *מקום בסימון*.

כאשר מפרשית נדרשת לתת *מקום בסימון* על-פי חוק זה, היא תמשיך לעשות זאת כל עוד חוק זה חל גם אם לאחר מכן *חיפוי* נפסק או *חיפוי* חדש מתחיל.

* + 1. חוק (a)18.2 מפסיק לחול אם המפרשית הזכאית ל*מקום בסימון* עברה את מוצא הרוח או עזבה את *האזור*.
    2. כאשר חוק (a)18.2 אינו חל והמפרשיות נמצאות ב*חיפוי*, המפרשית החיצונית תיתן למפרשית הפנימית *מקום בסימון*.
    3. אם מפרשית השיגה *חיפוי* פנימי *מברור מאחור*, או על ידי שהסתובבה אל *מעל הרוח* של המפרשית האחרת, ומהזמן שה*חיפוי* החל, המפרשית החיצונית לא יכלה לתת *מקום בסימון*, חוקים (a)18.2 ו- (c)18.2 אינם חלים ביניהן.
    4. אם ישנו ספק סביר שמפרשית השיגה או הפסיקה *חיפוי* בזמן, ההנחה תהיה שהיא לא עשתה זאת.

2, 59, 12, 15, 25, 59, 63, 75, 81, 95, 114, 118,

* 1. סיבוב באזור

אם מפרשית עוברת את מוצא הרוח *ממפנה שמאלי לימני באזור* של *סימון* שיש להשאירו על דופן שמאל, חוק 18.2 אינו חל בינה לבין מפרשית אחרת *במפנה ימני אשר משיגה ועוברת* את *הסימון.*

* + 1. היא לא תגרום למפרשית האחרת להפליג מעל קדמית חדה כדי למנוע מגע, וגם
    2. תיתן מקום בסימון אם אותה מפרשית נהיית בחיפוי פנימי לה.

93, 95

* 1. מהפך באזור

כאשר מפרשית פנימית ב*חיפוי* בעלת זכות דרך, חייבת לבצע מהפך ליד *סימון* כדי להפליג את *כיוון ההפלגה הנכון* שלה, הרי עד שתבצע מהפך, היא לא תפליג יותר רחוק מה*סימון* מאשר נדרש כדי להפליג את אותו הכיוון. חוק 18.4 אינו חל ב*סימון* שער.

75

1. מקום לעבור מכשול

23, 30

* 1. מתי חוק 19 חל

חוק 19 חל בין שתי מפרשיות ליד מכשול למעט כאשר חוק 18 חל ביניהן וגם

* + 1. ה*מכשול* הוא ה*סימון*, או
    2. ה*מכשול* הוא מפרשית אחרת ב*חיפוי* לכל אחת מהן.

בכל אופן, *במכשול מתמשך*, חוק 19 חל תמיד, וחוק 18 אינו חל.

* 1. מתן מקום במכשול
     1. מפרשית בעלת זכות דרך רשאית לבחור לעבור *מכשול* על דופן שמאל או ימין שלה. אם מפרשית בעלת זכות דרך משנה את כיוון הפלגתה כאשר היא בוחרת באיזה דופן לעבור את ה*מכשול*, היא תיתן למפרשית האחרת מקום ל*שמור מרחק*.
     2. כאשר המפרשיות ב*חיפוי*, המפרשית החיצונית תיתן למפרשית הפנימית *מקום* בינה לבין ה*מכשול*, אלא אם לא היתה יכולה לעשות זאת מהמועד בו החל ה*חיפוי*.
     3. בזמן שמפרשיות עוברות *מכשול מתמשך*, אם מפרשית שהייתה *בברור מאחור* ונדרשה ל*שמור מרחק*, הופכת להיות ב*חיפוי* בין המפרשית האחרת וה*מכשול*, וברגע שה*חיפוי* מתחיל, אין לה *מקום* לעבור ביניהן:
        1. היא אינה זכאית ל*מקום* בכפוף לחוק (19.2 (b, ו-
        2. בזמן שהמפרשיות נשארות ב*חיפוי*, היא *תשמור מרחק*, וחוקים 10 ו- 11 אינם חלים.

3, 11, 29, 33, 41, 43, 49, 117, 124, 125

1. מקום לסיבוב מול הרוח ליד מכשול

3, 10, 11, 33, 35, 54, 101, 113

* 1. קריאה

מפרשית רשאית לקרוא ל*מקום* להסתובב מול הרוח ולהימנע ממפרשית באותו *מפנה* באמצעות הקריאה "מקום לסיבוב" (Room to tack). ואולם, היא לא תקרא, אלא אם:

* + 1. היא מתקרבת ל*מכשול* ותצטרך בקרוב לעשות שינוי כיוון משמעותי כדי להימנע ממנו בבטחה, ו-
    2. היא מפליגה בקדמית חדה או חד יותר.

בנוסף, היא לא תקרא אם ה*מכשול* הוא *סימון*, ומפרשית *המגיעה ועוברת* אותו, תצטרך לשנות כיוון כתוצאה מהקריאה.

* 1. היענות
     1. לאחר שמפרשית קראה, היא תיתן למפרשית הנקראת זמן להיענות.
     2. מפרשית נקראת תענה גם אם הקריאה מפרה את חוק 20.1.
     3. המפרשית הנקראת תענה או בסיבוב מול הרוח בהקדם האפשרי, או תענה מיד ׳את תסתובבי׳ (You Tack), ותיתן למפרשית הקוראת *מקום* להסתובב מול הרוח ולהימנע ממנה.
     4. כאשר המפרשית הנקראת נענית, המפרשית הקוראת תסתובב בהקדם האפשרי.
     5. מהזמן שמפרשית קוראת ועד שהסתובבה ונמנעה ממפרשית נקראת, חוק 18.2 לא חל ביניהן.
  2. העברת קריאה למפרשית אחרת

כאשר מפרשית נקראה לתת *מקום* לסיבוב מול הרוח, והיא מתכוונת להיענות ע"י סיבוב מול הרוח, היא רשאית לקרוא למפרשית אחרת שבאותו *מפנה, למקום* לסיבוב מול הרוח, כדי להימנע ממנה. היא רשאית לקרוא גם אם קריאתה אינה עומדת בתנאי חוק 20.1. חוק 20.2 חל בינה ולמפרשית שלה היא קוראת.

* 1. דרישות נוספות לקריאות
     1. כאשר התנאים הם כאלה שייתכן וקריאה לא תישמע, המפרשית גם תעשה סימן המציין בברור את הצורך שלה ב*מקום* לסיבוב או להיענות לקריאתה.
     2. ההודעה על התחרות יכולה לקבוע תקשורת חלופית למפרשית, כדי לציין את הצורך שלה ב*מקום* לסיבוב מול הרוח או להיענות לקריאתה, ולדרוש ממפרשיות להשתמש בכך.

פרק D

חוקים אחרים

כאשר חוק 21 או 22 חלים בין שתי מפרשיות, חוקי פרק A אינם חלים.

1. שגיאות בזינוק; לקיחת עונשים; הפיכת מפרש
   1. מפרשית המפליגה אל הצד שלפני הזינוק של קו הזינוק או אחד מהמשכיו לאחר אות הזינוק שלה, כדי לזנק או כדי למלא אחר חוק 30.1, *תשמור מרחק* ממפרשית שאינה עושה כך, עד שגוף הסירה יהיה כולו בצד שלפני הזינוק.
   2. מפרשית הלוקחת על עצמה עונש *תשמור מרחק* ממפרשית שאינה עושה זאת.
   3. מפרשית הנעה לאחור, או הצידה למעלה הרוח, ע"י הפיכת מפרש, *תשמור מרחק* ממפרשית שאינה עושה כך.
2. הפוכה, עוגנת או על שרטון; הצלה

אם הדבר אפשרי, מפרשית תימנע ממפרשית הפוכה או כזו שלא השיגה שליטה לאחר שהתהפכה, עוגנת או על שרטון, או המנסה לעזור לאדם או לכלי שייט שבסכנה. מפרשית היא הפוכה כאשר ראש התורן שלה במים.

5

1. הפרעה למפרשית אחרת
   1. במידת האפשר, מפרשית שאינה מתחרה לא תפריע למפרשית *מתחרה*.
   2. במידת האפשר, מפרשית לא תפריע למפרשית המבצעת עונש, מפליגה בצלע אחרת או כפופה לחוק 21.1. ואולם, לאחר אות הזינוק חוק זה אינו חל, כאשר מפרשית מפליגה את *כיוון ההפלגה הנכון* שלה.

49, 126

חלק 3

# ניהול תחרות

1. הודעה על תחרות, הוראות שייט ואותות
   1. ההודעה על תחרות תהיה זמינה לכל מפרשית הנרשמת לאירוע לפני שנרשמה. הוראות השייט תהיינה זמינות לכל מפרשית לפני שתחרות מתחילה.
   2. המשמעות של האותות החזותיים והקוליים המצוינים באותות התחרות, לא תשונה אלא בהתאם להוראות חוק (b) 86.1. המשמעות של כל אותות אחרים שייתכן וישתמשו בהם, תצוין בהודעה על התחרות או בהוראות השייט.
   3. כאשר ועדת התחרות נדרשת להציג דגל כאות חזותי, היא רשאית להשתמש בדגל או חפץ אחר הדומה במראהו.
2. הזנקת תחרויות

תחרויות תוזנקנה בשימוש באותות הבאים. זמנים יילקחו מהאותות החזותיים; יש להתעלם מהיעדרו של אות קולי.

|  |  |  |  |
| --- | --- | --- | --- |
| *דקות לפני*  *אות הזינוק* | *אות חזותי* | *אות קולי* | *משמעות* |
| \*5 | דגל דגם | אחד | אות התראה |
| 4 | P, I, Z, Z עם I,  U או דגל שחור | אחד | אות היכון |
| 1 | דגל היכון יורד | אחד ארוך | דקה אחת |
| 0 | דגל הדגם יורד | אחד | אות הזינוק |

\*או כמצוין בהודעה על התחרות או בהוראות השייט

אות ההתראה לכל דגם עוקב, יינתן עם או אחרי אות הזינוק של הדגם הקודם.

31

1. פעולות אחרות של ועדת התחרות לפני אות הזינוק
   1. לא יאוחר מאות ההתראה, ועדת התחרות תסמן, או תציין באופן אחר, את המסלול אותו יש להפליג, אם הוראות השייט לא ציינו את המסלול, והיא רשאית להחליף אות מסלול אחד באחר, לסמן שיש ללבוש אמצעי ציפה אישי (תציג דגל Y עם אות קולי אחד).
   2. לא יאוחר מאות ההיכון, ועדת התחרות רשאית להזיז *סימון* זינוק.
   3. לפני אות הזינוק, ועדת התחרות רשאית, מכל סיבה שהיא, ל*דחות* את הזינוק (תציג דגל AP ,AP מעל H, או AP מעל A, עם שני אותות קוליים) או *לבטל* את התחרות (תציג דגל N, N מעל H, או N מעל A, עם שלושה אותות קוליים).
2. הפלגת המסלול

112

* 1. מפרשית *תפליג את המסלול*.

28, 58, 90, 106, 108, 128, 129, 145

* 1. מפרשית רשאית לתקן כל שגיאות שהן *בהפלגת המסלול*, ובלבד שלא *גמרה*.

1. החזרות
   1. החזרה בודדת

כאשר עם אות הזינוק שלה, חלק כלשהו מגוף מפרשית, נמצא בצד המסלול של קו הזינוק, או שהיא חייבת למלא אחר הוראות חוק 30.1, ועדת התחרות תציג מיד דגל X עם אות קולי אחד. הדגל יישאר מוצג עד אשר כל גוף של מפרשית שכזאת יהיה במלואו בצד שלפני הזינוק של קו הזינוק או אחד מהמשכיו, ועד שכל המפרשיות האלה מילאו אחר הוראות חוק 30.1 אם חל, אך לא יאוחר מארבע דקות לאחר אות הזינוק או דקה אחת לפני כל אות זינוק מאוחר יותר, המוקדם מביניהם. אם חוק 29.2, 30.3 או 30.4 חלים, חוק זה לא יחול.

31, 79, 136

* 1. החזרה כללית

כאשר עם אות הזינוק, ועדת התחרות אינה יכולה לזהות מפרשיות הנמצאות בצד המסלול של קו הזינוק, או חל עליהן חוק 30, או שהיתה שגיאה בנוהל הזינוק, ועדת התחרות רשאית לסמן החזרה כללית (תציג דגל מחליף ראשון עם שני אותות קוליים). אות ההתראה לזינוק חדש לדגם המוחזר, ייעשה דקה אחת לאחר הורדת המחליף הראשון (אות קולי אחד), והזינוקים לכל הדגמים העוקבים, ייעשו בעקבות הזינוק החדש.

1. עונשי זינוק
   1. חוק דגל I

אם דגל I הוצג, וחלק כלשהו של גוף מפרשית, נמצא בצד המסלול של קו הזינוק או אחד מהמשכיו במהלך הדקה האחרונה שלפני אות הזינוק שלה, היא תפליג ותחצה את המשך קו הזינוק, עד שגוף המפרשית יהיה במלואו בצד שלפני הזינוק, לפני ש*תזנק*.

* 1. חוק דגל Z

אם דגל Z הוצג, לא יהיה חלק כלשהו של גוף מפרשית בתוך המשולש הנוצר ע"י קצוות קו הזינוק וה*סימון* הראשון, במהלך הדקה האחרונה שלפני אות הזינוק שלה. אם מפרשית הפרה חוק זה וזוהתה, היא תקבל, ללא שמיעה, עונש ניקוד של 20% מחושב כמצוין בחוק (c)44.3. היא תיענש גם אם התחרות מוזנקת, או מוזנקת חדש, אך לא אם היא *נדחית* או *מבוטלת* לפני אות הזינוק. אם היא מזוהה באופן דומה במהלך נסיון עוקב להזניק את אותה תחרות, היא תקבל עונש ניקוד נוסף של 20%.

* 1. חוק דגל U

אם דגל U הוצג, לא יהיה חלק כלשהו של גוף מפרשית בתוך המשולש הנוצר ע"י קצוות קו הזינוק וה*סימון* הראשון במהלך הדקה האחרונה לפני אות הזינוק שלה. אם מפרשית הפרה חוק זה וזוהתה, היא תיפסל ללא שמיעה, אבל לא אם התחרות מוזנקת מחדש או מתחדשת.

* 1. חוק דגל שחור

אם דגל שחור הוצג, לא יהיה חלק כלשהו של גוף מפרשית, בתוך המשולש הנוצר ע"י קצוות קו הזינוק וה*סימון* הראשון, במהלך הדקה האחרונה לפני אות הזינוק שלה. אם מפרשית הפרה חוק זה וזוהתה, היא תיפסל ללא שמיעה, גם אם התחרות מוזנקת מחדש או מתחדשת, אבל לא אם היא *נדחית* או *מבוטלת* לפני אות הזינוק. אם תסומן החזרה כללית או שהתחרות *מבוטלת* לאחר אות הזינוק, ועדת התחרות תציג את מספר המפרש שלה לפני אות ההתראה הבא של אותה תחרות, ואם התחרות מוזנקת מחדש או מתחדשת, היא לא תשתתף בה. אם תשתתף, פסילתה לא תיזרק מחישוב תוצאתה בסדרה.

65, 96, 111, 140

1. נגיעה בסימון

בעת שהיא *מתחרה*, מפרשית לא תיגע *בסימון* זינוק לפני ש*זינקה*, בסימון המתחיל, תוחם או מסיים את צלע המסלול אותה היא מפליגה, או ב*סימון* גמר לאחר ש*גמרה*.

77, 108, 114, 128

1. קיצור או ביטול אחרי הזינוק

28, 37, 129

* 1. אחרי אות הזינוק, ועדת התחרות רשאית לקצר את המסלול, או ל*בטל* את התחרות:
     1. בגלל מזג אוויר גרוע,
     2. בגלל רוח לא מספיקה, כך שאין סבירות שמפרשית כלשהי *תפליג את המסלול* בתוך מגבלת זמן התחרות,
     3. בגלל ש*סימון* חסר או אינו במקומו, או
     4. בגלל כל סיבה אחרת המשפיעה ישירות על בטיחות או הגינות התחרות.

בנוסף, ועדת התחרות רשאית לקצר את המסלול כך שתחרויות מתוכננות אחרות תוכלנה להפליג, או *לבטל* את התחרות בגלל טעות בנוהל הזינוק. בכל אופן, לאחר שמפרשית אחת *הפליגה את המסלול* בתוך הזמן הקצוב, אם ישנו, ועדת התחרות לא *תבטל* את התחרות מבלי להתחשב בתוצאות לכל המפרשיות, בתחרות או בסדרה.

* 1. על מנת לסמן מסלול מקוצר, ועדת התחרות תציג דגל S עם שני אותות קוליים לפני שהמפרשית הראשונה חוצה את קו הגמר. אם ועדת התחרות מסמנת מסלול מקוצר קו הגמר יהיה,
     1. בסימון הקפה, בין הסימון ועצם המציג דגל S;
     2. בקו אותו מפרשיות נדרשות לחצות; או
     3. בשער, בין סימוני השער.
  2. על מנת לסמן *ביטול* של תחרות בתהליך, ועדת התחרות תציג דגל N, N מעל מעל H, או N מעל A עם שלושה אותות קוליים.

1. שינוי הצלע הבאה של המסלול

כאשר מפרשיות *מתחרות*, ועדת התחרות רשאית לשנות צלע של המסלול המתחילה ב*סימון* הקפה או בשער, ע"י שינוי מיקום ה*סימון* הבא (או קו הגמר), ותסמן לכל המפרשיות לפני שתתחלנה את הצלע. אין צורך שה*סימון* הבא יהיה במקומו באותו זמן:

* + 1. אם כיוון הצלע ישתנה, האות שיוצג יהיה דגל C עם אותות קוליים חוזרים ונשנים, ובנוסף, אחד או שני האותות הבאים:
       1. כיוון המצפן החדש,
       2. משולש ירוק לשינוי לימין, או מרובע אדום לשינוי לשמאל.
    2. אם אורך הצלע ישתנה, האות שיוצג יהיה דגל C עם אותות קוליים חוזרים ונשנים, וסימן ׳–׳ אם אורך הצלע יקוצר או ׳+׳ אם יוארך.
    3. את הצלעות העוקבות ניתן לשנות ללא אותות נוספים, כדי לשמור את צורת המסלול.

1. סימון חסר

אם *סימון* חסר או אינו במקומו כאשר מפרשיות *מתחרות*, ועדת תחרות תפעל, במידת האפשר,

* + 1. להזיזו למקומו הנכון או להחליפו בחדש הדומה לו, או
    2. להחליפו בעצם המציג דגל M עם אותות קוליים חוזרים ונשנים.

1. מגבלת זמן התחרות, וניקוד

אם מפרשית אחת *מפליגה את המסלול* בתוך מגבלת הזמן לאותה תחרות, ככל שישנה, כל המפרשיות ש*גמרו* תנוקדנה בהתאם למיקומן בגמר, אלא אם התחרות. *בוטלה*. אם אף מפרשית לא *הפליגה את המסלול* בתוך מגבלת זמן התחרות, ועדת התחרות *תבטל* את התחרות.

1. תחרויות מוזנקות מחדש או שחוזרים עליהן

אם תחרות מוזנקת מחדש או חוזרים עליה, הרי הפרה של *חוק* בתחרות המקורית, או בכל הזנקה או חזרה מחדש קודמת של אותה תחרות:

* + 1. לא תמנע ממפרשית להתחרות, אלא אם הפרה את חוק 30.4; או-
    2. לא תגרום למפרשית להיענש, למעט בהתאם לחוק 2, 30.2, 30.4 או 69, או בהתאם לחוק 14 כאשר המפרשית גרמה פציעה או נזק רציני.

19, 141

1. הוראות חיפוש והצלה

כאשר ועדת התחרות מציגה דגל V עם אות קולי אחד, הרי אם הדבר אפשרי, כל המפרשיות וכל כלי השייט של ועדת התחרות וכלי השייט של אנשי התמיכה בתחרות, יאזינו לערוץ התקשורת של ועדת התחרות, להוראות חיפוש והצלה.

חלק 4

# דרישות אחרות כאשר מתחרים

חוקי חלק 4 חלים רק על מפרשיות **מתחרות** אלא אם חוק מציין אחרת.

פרק A

דרישות כלליות

1. אמצעי ציפה אישיים
   1. חוק בסיסי

כאשר חוק 40.1 יוחל על ידי חוק 40.2, כל מתחרה ילבש אמצעי ציפה אישי, למעט לזמן קצר כאשר מחליפים או מתאימים ביגוד או ציוד אישי. חליפות צלילה או חליפות יבשות, אינן אמצעי ציפה אישיים.

* 1. מתי חוק 40.1 חל

חוק 40.1 חל באם:

* + 1. דגל Y הוצג בים עם אות קולי אחד, לפני או עם אות ההתראה, בזמן ש*מתחרים* באותה התחרות; או
    2. דגל Y הוצג בחוף עם אות קולי אחד, בכל זמן השהות על המים באותו יום.
    3. חוק בחוקי הדגם, ההודעה על תחרות או הוראות השייט ציינו את תחולתו.

1. עזרה מבחוץ

מפרשית לא תקבל עזרה מכל גורם חיצוני, למעט:

* + 1. עזרה עבור איש צוות חולה, פצוע או נמצא בסכנה;
    2. לאחר התנגשות, עזרה מהצוות של כלי השייט האחר, כדי להפריד בינם;
    3. עזרה בצורה של מידע הזמין באופן חפשי לכל המפרשיות;
    4. מידע שלא התבקש ממקור שאינו צד מעוניין, שיכול שיהיה מפרשית אחרת באותה תחרות.

78, 100, 120

1. הנעה

5, 8, 69

* 1. חוק בסיסי

מלבד כאשר מותר הדבר בחוק 42.3 או חוק 45, מפרשית תתחרה רק על ידי שימוש ברוח ובמים, כדי להאיץ, לשמר או להאט את מהירותה. אנשי צוותה רשאים לשנות את כיוון המפרשים וכיוון גוף המפרשית, ולבצע פעולות ימאות אחרות, אבל לא יניעו את גופם בצורה אחרת כדי לקדם את המפרשית.

* 1. פעולות אסורות

מבלי להגביל את יישום חוק 42.1, פעולות אלה הינן אסורות:

* + 1. פמפום (pumping): פעולות מניפה חוזרות ונשנות של כל מפרש שהוא, בין ע"י מתיחה ושחרור המפרש, או ע"י תנועות גוף אנכיות או לרוחב המפרשית;
    2. נדנוד (rocking): פעולות טלטול חוזרות ונשנות של המפרשית, הנגרמות ע"י:
       1. תנועות גוף;
       2. כיוון חוזר ונשנה של המפרשים או החרב; או
       3. היגוי;
    3. (ooching): תנועת גוף פתאומית קדימה, והפסקתה בחטף;
    4. חתירה (sculling): תנועות חוזרות ונשנות של ההגה, שהינן, עוצמתיות, או שהן מקדמות את המפרשית או מונעות ממנה לנוע לאחור;
    5. סיבובים, או מהפכים חוזרים ונשנים, שאינם בהתאמה לשינויים ברוח או לשיקולים טקטיים.
  1. יוצאים מהכלל
     1. מותר להטות מפרשית כדי להקל על היגוי;
     2. אנשי צוות של מפרשית רשאים להניע את גופם כדי להגביר את ההטיה המקלה על היגוי המפרשית תוך כדי סיבוב מול או עם הרוח, בתנאי, שמיד לאחר שהסיבוב מול או עם הרוח הושלם, מהירות המפרשית לא תהיה גדולה יותר מאשר הייתה ללא הסיבוב מול או עם הרוח.
     3. כאשר גלישה (surfing) (האצה במורד חזית גל), ריחוף (planning) או ריחוף בעזרת סנפיר (foiling) אפשריים,
        1. כדי ליזום גלישה או ריחוף, לכל מפרש מותר להימשך פנימה רק פעם אחת עבור כל גל או מכת רוח, או
        2. כדי ליזום ריחוף בעזרת סנפיר (foiling), לכל מפרש מותר להימשך פנימה כל מספר של פעמים.
     4. כאשר מפרשית מפליגה מעל לכיוון של קדמית חדה, והיא או ללא תנועה או נעה לאט, היא רשאית לחתור בהגה כדי לשנות כיוון לקדמית חדה.
     5. במקרה שבו שחיף הפוך, צוות המפרשית רשאי לפמפם את המפרש עד שהשחיף אינו הפוך עוד. פעולה זו אינה מותרת באם ברור שהיא מקדמת את המפרשית.
     6. מפרשית רשאית להאט מהירות ע"י הזזת ההגה חזור ושנה.
     7. מותר להשתמש בכל אמצעי הנעה שהוא כדי להגיש עזרה לאדם או לכלי שייט אחר בסכנה.
     8. בכדי להשתחרר משרטון, או מהתנגשות בכלי שייט או עצם, מפרשית רשאית להשתמש בכוח המופעל ע"י צוותה או הצוות של כלי השייט האחר, ובכל ציוד שהוא מלבד מנוע. ואולם, השימוש במנוע יכול שיהיה מותר בהתאם לחוק 42.3(i).
     9. הוראות שייט יכולות, בנסיבות שצוינו, להרשות הנעה בשימוש במנוע או כל שיטה אחרת, ובלבד שהמפרשית אינה משיגה יתרון משמעותי בתחרות.

הערה: פירושים לחוק 42 ניתן למצוא באתר האינטרנט של “שייט עולמי”, או בדואר על פי בקשה.

1. זיכוי

11, 12, 25, 27, 30

* + 1. כאשר כתוצאה מהפרת *חוק*, מפרשית אילצה מפרשית אחרת להפר *חוק*, המפרשית האחרת תזוכה על ההפרה שלה.

3, 28, 30, 51, 140, 146

* + 1. כאשר מפרשית מפליגה בתוך *מקום* או *מקום בסימון* לו היא זכאית, וכתוצאה מתקרית עם מפרשית הנדרשת לתת לה את אותו *מקום* או *מקום בסימון*, היא מפרה חוק מפרק A של חלק 2, חוק 15, 16, או 31, היא תזוכה על ההפרה שלה.

24, 25, 49, 63, 93, 95, 124, 125, 146

* + 1. מפרשית בעלת זכות דרך, או מפרשית המפליגה בתחום *המקום* או *המקום בסימון* לו היא זכאית, תזוכה על הפרת חוק 14, אם המגע לא גרם נזק או פציעה.

2, 7, 13, 14, 19, 26, 91, 125

* 1. מפרשית שזוכתה על הפרת חוק, אינה נדרשת לבצע עונש, ולא תיענש על הפרת אותו חוק.

1. עונשים בזמן תקרית
   1. לקיחת עונש

מפרשית רשאית לקחת על עצמה עונש של שני סיבובים כאשר ייתכן והפרה חוק אחד או יותר מחלק 2 במהלך תקרית בזמן שהיא *מתחרה*. היא רשאית לבצע עונש של סיבוב אחד כאשר ייתכן והפרה את חוק 31. לחלופין, ההודעה על התחרות או הוראות השייט, יכולות לנקוב בשימוש בעונש ניקוד או כל עונש אחר, ובמקרה זה, העונש הנקוב יחליף את עונש הסיבוב האחד ועונש שני הסיבובים. ואולם;

* + 1. כאשר ייתכן ומפרשית הפרה חוק מחלק 2 וחוק 31 באותה תקרית, היא אינה צריכה לקחת על עצמה עונש על הפרת חוק 31.
    2. אם המפרשית גרמה פציעה או נזק רציני, או, למרות שביצעה עונש, זכתה ביתרון משמעותי בתחרות או בסדרה בעקבות הפרת חוק, עונשה יהיה פרישה.
  1. עונשי סיבוב אחד ושני סיבובים

לאחר שתתפנה בברור ממפרשיות אחרות מיד לכשיתאפשר לאחר התקרית, מפרשית תבצע עונש סיבוב אחד או שני סיבובים, בכך שתבצע מיד את המספר הנדרש של סיבובים באותו הכיוון, כל סיבוב יכלול סיבוב אחד מול הרוח ומהפך אחד. כאשר המפרשית מבצעת את העונש בקו הגמר או בסמוך לו, גוף המפרשית יהיה במלואו בצד המסלול של הקו, לפני ש*תגמור*.

19, 99, 107, 108, 135, 141

* 1. עונש ניקוד
     1. באם מפורט בהודעה על התחרות או בהוראות השייט, מפרשית לוקחת על עצמה עונש ניקוד ע”י הצגת דגל צהוב בהזדמנות הסבירה הראשונה לאחר התקרית.
     2. כאשר מפרשית לוקחת על עצמה עונש ניקוד, היא תמשיך להציג את הדגל הצהוב עד ש*גמרה*, ותקרא כדי להסב את תשומת לב ועדת התחרות בקו הגמר. במועד זה היא גם תודיע לוועדת התחרות על זהות המפרשית האחרת המעורבת בתקרית. אם הדבר אינו מעשי, היא תעשה זאת בהזדמנות הסבירה הראשונה במסגרת מגבלת זמן הערעורים.
     3. ניקוד התחרות של מפרשית המאמצת עונש ניקוד, יהיה הניקוד שהייתה מקבלת ללא אותו העונש, שיורע במספר הנקודות המצוין בהודעה על התחרות או בהוראות השייט. כאשר מספר הנקודות אינו מצוין, העונש יהיה 20% מהניקוד של "לא *גמרה*" (DNF) , מעוגל לעשירית הנקודה הקרובה (0.05 מעוגל למעלה). ניקודן של מפרשיות אחרות לא ישתנה; ייתכן על-כן ששתי מפרשיות תקבלנה אותו ניקוד. בכל אופן, העונש לא יגרום לניקוד המפרשית להיות גרוע מ "לא *גמרה*" (DNF) .

1. הוצאה מהמים; התקשרות; עגינה

מפרשית תצוף ותנותק מחבלי הרתיקה שלה עם אות ההיכון שלה. לאחר מכן, היא לא תוצא מהמים או תיקשר, אלא לצורך הוצאת מים, צמצום מפרשים או לצורך תיקונים. היא רשאית לעגון או הצוות רשאי לעמוד על הקרקעית. היא תחזיר אליה את העוגן לפני שתמשיך בתחרות, אלא אם אינה יכולה לעשות כך.

5

1. אדם אחראי

למפרשית יהיה על סיפונה אדם אחראי, שיועד לכך ע"י החבר או הארגון שרשם את המפרשית לתחרות. ראה חוק 75.

40

1. פינוי אשפה

מתחרים *ואנשי תמיכה* לא ישליכו בכוונה אשפה למים. חוק זה חל בכל זמן השהייה על המים. העונש על הפרת חוק זה יכול שיהיה פחות מפסילה.

פרק B

דרישות הקשורות לציוד

1. הגבלות על ציוד וצוות
   1. מפרשית תשתמש רק בציוד שעליה בעת אות ההיכון שלה.
   2. אף אדם במפרשית לא יעזוב בכוונה, אלא אם חלה או נפצע, או כדי לעזור לאדם או כלי שייט בסכנה, או כדי לשחות. אדם העוזב את המפרשית במקרה או כדי לשחות, יחזור להיות במגע עם המפרשית, לפני שהצוות מחדש את הפלגת המפרשית לסימון הבא.
2. מיקום הצוות; חבלי מעקה

4, 36, 83

* 1. מתחרים לא ישתמשו בכל אביזר שהוא המיועד להציב את גופם מחוץ למפרשית, למעט רצועות איזון והקשחות הנלבשות מתחת לירכיים.
  2. כאשר חבלי מעקה נדרשים בחוקי דגם או כל *חוק* אחר, מתחרים לא יציבו כל חלק מגופם העליון מחוץ לחבלים, למעט לזמן קצר כדי לבצע פעולה נחוצה. ואולם, במפרשיות המצוידות בחבלי מעקה עליונים ותחתונים, מתחרים היושבים כשפניהם מופנות החוצה ומתניהם בתוך חבל המעקה התחתון, רשאים להוציא את חלק גופם העליון מחוץ לחבל המעקה העליון. אלא אם חוק דגם או כל *חוק* אחר מציינים רפיון מקסימלי, חבלי המעקה יהיו מתוחים. אם חוקי הדגם לא מציינים את החומר או את הקוטר המינימלי של חבלי המעקה, הם ימלאו אחר המפרטים התואמים אשר ב*תקנות המיוחדות לשייט ים פתוח של "שייט עולמי"*.

הערה: תקנות אלה נמצאות באתר “שייט עולמי”

1. לבוש וציוד של מתחרה

89

* + 1. מתחרים לא ילבשו או יישאו לבוש או ציוד למטרת הגדלת משקלם.
    2. יתר על כן, לבושו וציודו של מתחרה, לא ישקלו יותר מ- 8 ק"ג, לא כולל רתמת איש-צוות (כמוגדר ב*חוקי ציוד השייט)* ולבוש (כולל הנעלה) הנלבש רק מתחת לברך. חוקי דגם או ההודעה על התחרות, יכולים לקבוע משקל נמוך יותר או גבוה יותר, עד 10 ק"ג. חוקי דגם רשאים לכלול את ההנעלה ולבוש אחר הנלבשים מתחת לברך, בתוך המשקל הזה. רתמת איש-צוות תהיה בעלת ציפה חיובית במים מתוקים ולא תשקול יותר מ 2 ק"ג, אלא שחוקי דגם יכולים לנקוב במשקל גבוה יותר, עד 4 ק"ג. שקילה תיקבע כנדרש בנספח H.
    3. רתמת איש צוות, תאפשר למתחרה, בכל זמן, לנתק את הרתמה מהטרפז או מהחיבור למפרשית.
  1. חוקים 50.1 (b) ו- 50.1 (c) אינם חלים על מפרשיות הנדרשות להצטייד בחבלי מעקה.

1. נטל נייד

כל נטל נייד, כולל מפרשים שאינם מורמים, יאוחסן כראוי. מים, משקל קבוע או נטל, לא יועברו על מנת לשנות איזון או יציבות. לוחות רצפה, מחיצות אנכיות, דלתות, מדרגות ומכלי מים, יישארו במקומם, וכל אביזרי התאים יישארו במפרשית. בכל מקרה, מותר לרוקן מי שיפולים.

1. כוח ידני

החִבֵּל, הקבוע והנייד, הכלונסאות והתוספות הנעות של גוף המפרשית, יכוונו ויופעלו רק באמצעות הכוח של אנשי הצוות.

1. חיכוך חיצוני

מפרשית לא תפלוט או תשחרר כל חומר, כגון פולימרים, ולא יהיה לה מרקם מיוחד של צפוי הגוף היכול לשפר את אופי זרימת המים במנח ההפלגה.

1. יתרים קדמיים ופינות קדמיות של מפרש קדמי

יתרים קדמיים ופינות קדמיות של מפרש קדמי, למעט אלה של תוספי ספינקר כאשר המפרשית לא בקדמית, יקובעו בערך בקו האמצע של המפרשית.

1. הרמה וכוונון מפרשים
   1. החלפת מפרשים

כאשר מחליפים מפרשי חלוץ או ספינקר, המפרש שמחליפים יכול שיהיה מונף במלואו ומכוון, לפני שהמפרש המוחלף יורד. בכל אופן, רק מפרש ראשי אחד, וכן - למעט בעת החלפה, רק מפרש ספינקר אחד, יהיו מונפים בו זמנית.

* 1. מוטות ספינקר; מוטות חלוץ

רק מוט ספינקר אחד או מוט חלוץ אחד יהיה בשימוש באותו פרק זמן, למעט בעת מהפך. בעת השימוש יהיה המוט מחובר ללכלונסאת התורן הקדמי ביותר (כמוגדר בב*חוקי ציוד השייט****)***.

* 1. כוונון מפרשים

אף מפרש לא יכוונן מעל או דרך אביזר המפעיל לחץ חיצוני על מיתר או על פינת מפרש אחורית (clew) בנקודה שממנה, כשהמפרשית זקופה, קו אנכי ייפול מחוץ לגוף המפרשית או הסיפון, אלא ש:

* + 1. ניתן לחבר פינה אחורית של מפרש קדמי (כמוגדר ב*חוקי ציוד השייט*) למוט חלוץ,ובלבד שמפרש ספינקר אינו מונף.
    2. כל מפרש יכול להתכוונן אל או מעל מנור הנמצא בשימוש רגיל למפרש, ומחובר בקביעות לתורן עליו מורם ראש המפרש.
    3. מפרש קדמי יכול שיהיה מחובר למנור שלו, שאינו דורש כוונון בזמן סיבוב מול הרוח; ו-
    4. מנור של מפרש יכול שיהיה מחובר לעין בסיפון.

4, 97

* 1. מפרשים קדמיים וספינקרים

למטרות חוקים 54 ו- 55 ונספח G, ההגדרות של "מפר ש קדמי" ו- "ספינקר" *בחוקי ציוד השייט*, תהיינה בשימוש.

הערה: חוקי ציוד השייט, זמין באתר האינטרנט של "שייט עולמי"

1. אותות ערפל ואורות; תכנית הפרדת נתיבים; מערכות עקיבה

106

* 1. כאשר היא מצוידת בהתאם, מפרשית תשמיע אותות ערפל ותציג אורות כנדרש בתקנות הבינלאומיות למניעת התנגשויות בים (IRPCAS), או תקנות ממשלתיות החלות.
  2. מפרשית תמלא אחר הוראות כלל 10, תכנית הפרדת נתיבים של ההוראות הבינ״ל למניעת התנגשויות בים (IRPCAS).

הערה: ניתן למצוא את נספח TS, תכנית הפרדת נתיבים, באתר האינטרנט של "שייט עולמי". ההודעה על התחרות יכולה לשנות את חוק 56.2 בציינה שפרק A, פרק B או פרק C של נספח TS, חלים.

* 1. כאשר *חוק* דורש ממפרשית להיות מצויידת במשיב זיהוי אוטומטי (Automatic Identification System ) או כל מכשיר עקיבה אחר, אין לכבותו או להפחית את יעילותו במתכוון.

חלק 5

# ערעורים, פיצוי, שמיעות, התנהגות בלתי ראויה ועררים

טופס בקשה לשמיעה וטופס החלטה זמינים באתר "שייט עולמי" ב- [www.sailing.org/racingrules](http://www.sailing.org/racingrules).

חוקי התחרויות אינם דורשים שימוש בטופס בקשה לשמיעה מסויים.

פרק A

ערעורים; פיצוי; אנשי תמיכה

1. ערעורים
   1. זכות לערער

מפרשית או *ועדה* רשאים לערער על מפרשית.

1, 39, 57

* 1. כוונה לערער
     1. אם ה*ערעור* מתייחס לתקרית שהמערערת ראתה באיזור התחרות.
        1. אם המערערת היא מפרשית, היא תקרא ׳מערער/ת׳ (Protest)ואם אורך גוף המפרשית ארוך מ 6 מטרים, גם תציג באופן בולט דגל אדום בהזדמות הסבירה הראשונה בכל פעם. היא תציג את הדגל עד שהיא אינה *מתחרה* עוד.

72, 85

* + - 1. אם המערערת הינה *ועדה*, היא תודיע למפרשית לאחר התחרות בתוך מגבלת הזמן על כוונתה לערער עליה.
    1. ואולם, אם
       1. המעורערת אינה בטווח קריאה בזמן התקרית,
       2. התקרית היתה שגיאה *בהפלגת המסלול*.
       3. התקרית לא נראתה על ידי המערערת באיזור התחרות, או
       4. ועדת הערעורים מחליטה לערער על מפרשית על פי חוק 60.4 (c),

הדרישה היחידה מהמערערת היא להודיע למעורערת על הכוונה לערער בהזדמנות הסבירה הראשונה.

112

* + 1. אם בזמן התקרית, היה ברור למפרשית שאיש צוות של איזו מהמפרשיות נמצא בסכנה, או שנגרמו פציעה או נזק חמור, חוקים 60.2 (a) ו- 60.2 (b) אינם חלים עליה, אבל היא תנסה להודיע למפרשית האחרת בתוך מגבלת הזמן על כוונתה לערער עליה.

19, 141

* + 1. *ועדה* רשאית להודיע למפרשית על כוונתה לערער על ידי פרסום הודעה בלוח ההודעות הרשמי.
  1. הגשת ערעור
     1. *ערעור* לכשיוגש יהיה בכתב ויזהה את המערער, המעורער, ואת התקרית.
     2. *הערעור* יוגש למשרד התחרות (או בדרך אחרת כפי שצויינה בהוראות השייט) בתוך מגבלת הזמן אלא אם ועדת הערעורים מחליטה שיש סיבה טובה להאריך את המועד. מגבלת הזמן להגשת ערעור היא:
        1. ל*ערעורים* על תקריות שנצפו באזור התחרות, שעתיים לאחר שהמפרשית האחרונה *גמרה*, או
        2. ל*ערעורים* אחרים, שעתיים לאחר שהמידע הרלוונטי היה זמין למערער.

ואולם, אם הוראות השייט מציינות מגבלת זמן אחרת, מגבלה זו תהיה בתוקף במקום.

* 1. תקפות ערעור
     1. *ערעור* אינו תקף
        1. אם אינו עומד בהגדרת ערעור או בחוק 60,2 או 60.3,
        2. אם הוא ממפרשית הטוענת כי הופר חוק מפרק 2 או חוק 31 אך היא לא היתה מעורבת או לא ראתה את התקרית, או
        3. ככל שהוא טוען להפרה של חוק 69 או תקנה אליה מתייחס חוק 6, אלא אם כן הותר בתקנה האמורה.
     2. *ערעור* אינו תקף גם אם הגיע מ*וועדה* ומתבסס על מידע מ
        1. בקשה לפיצוי
        2. *ערעור* שאינו תקף, או
        3. דיווח שהתקבל מאדם שנמצא *בניגוד עניינים* (מלבד נציג המפרשית עצמה).
     3. ואולם, חוק 60.4 (b) אינו חל על *ערעור* מ
        1. ועדת הערעורים אם היא למדה על תקרית בה היתה מעורבת מפרשית שיכול ותוצאתה פציעה או נזק חמור,

19, 141

* + - 1. ועדת הערעורים, אם תוך כדי שמיעה של *ערעור* תקף למדה שמפרשית, למרות שאינה *צד* לשמיעה, היתה מעורבת בתקרית ויתכן כי הפרה *חוק*, או
      2. הוועדה הטכנית אם קודם לכך היא ביצעה בדיקה והחליטה כי מפרשית או ציוד אישי אינם עומדים בחוקי הדגם או חוק 50.
  1. החלטות בערעורים
     1. ועדת הערעורים תנהל שמיעה כנדרש בחוק 63 על מנת לקבל החלטה ב*ערעור*.
     2. מפרשית תענש רק
        1. בשמיעה של ערעור שבו היא *צד* לשמיעה
        2. לפי חוק 62.4, 64 או 69, או
        3. לפי *חוק* שבאופן מפורש מציין כי ענישה תתבצע ללא שמיעה.
     3. אם ועדת הערעורים מחליטה שמפרשית הפרה *חוק* היא תפסול אותה בין אם ה*חוק* המתאים הוזכר ב*ערעור* ובין אם לאו. ואולם, המפרשית לא תיפסל אם:
        1. המפרשית מזוכה או ענישה אחרת חלה
        2. המפרשית כבר לקחה על עצמה עונש מתאים, במקרה זה היא לא תענש בנוסף אלא אם העונש על ה*חוק* שהיא הפרה, הינו פסילה שאינה ניתנת לזריקה,

99, 107

* + - 1. התחרות הוזנקה מחדש או שחזרו עליה, במקרה זה חוק 36 חל, או
      2. היא הפרה חוק דגם וחוק 60.5 (d) (1) חל.

1, 22, 26

אם מפרשית הפרה *חוק* כאשר היא אינה *מתחרה,* עונשה יתיחס לתחרות בו השתתפה, הקרובה ביותר בזמן לתקרית.

* + 1. אם ועדת הערעורים מחליטה כי מפרשית הפרה חוק דגם:
       1. המפרשית לא תענש אם סטיות מעבר למותר בהתאם למצוין בחוקי הדגם, נגרמו מנזק או בלאי רגיל, ואינן משפרות את ביצועי המפרשית

19

* + - 1. המפרשית לא *תתחרה* שוב עד שהסטיות תתוקנה, למעט כאשר ועדת הערעורים מחליטה שאין, או לא הייתה, הזדמנות סבירה לעשות זאת,
      2. הפרה של אותו החוק בתחרויות קודמות באותו האירוע, העונש יכול שיוטל על כל התחרויות האלה ללא צורך ב*ערעור* נוסף, ו-
      3. המפרשית רשאית להתחרות בתחרויות עוקבות, ללא שינויים במפרשית, ובלבד שהיא מצהירה בכתב על כוונתה להגיש ערר. אם היא לא מגישה ערר או שהערר יוחלט נגדה, היא תיפסל ללא שמיעה נוספת מכל התחרויות העוקבות בהן השתתפה.

1. פיצוי
   1. בקשה או שיקול פיצוי
      1. מפרשית רשאית לבקש פיצוי.
      2. וועדת התחרות או הוועדה הטכנית רשאית לבקש פיצוי עבור מפרשית.
      3. וועדת הערעורים רשאית לקרוא לשמיעה על מנת לשקול פיצוי עבור מפרשית.
   2. בקשות לפיצוי
      1. בקשה לפיצוי תוגש בכתב ותזהה את הסיבה לכך.
      2. בקשה לפיצוי תוגש למשרד התחרות (או בדרך אחרת כפי שצויינה בהוראות השייט).
         1. אם היא מתבססת על תקרית באזור התחרות, בתוך מגבלת הזמן, או שעתיים אחרי התקרית (המאוחר מביניהן).

102

* + - 1. אם היא מתבססת על החלטה של וועדת הערעורים ביום האחרון המתוכנן לתחרות, לא יאוחר מ 30 דקות לאחר פרסום ההחלטה, או
      2. עבור כל שאר הבקשות, בהקדם הסביר האפשרי לאחר שהמידע הרלוונטי זמין.

ואולם, וועדת הערעורים תאריך את המועד אם ישנה סיבה טובה לעשות כן.

* 1. בקשות שאינן תקפות

בקשה לפיצוי אינה תקפה אם היא אינה עומדת בדרישות חוק 61.2.

* 1. החלטות על בקשות לפיצוי
     1. ועדת הערעורים תקיים שמיעה כנדרש בחוק 63 על מנת לקבל החלטה להעניק פיצוי.
     2. מפרשית זכאית לפיצוי אם ניקודה או מיקומה בתחרות או בסידרה הורע, או יכול שיורע, בצורה משמעותית, שלא באשמתה על ידי
        1. פעולה בלתי הולמת או השמטה בלתי הולמת של *ועדה* או של הרשות המארגנת, אך לא על ידי החלטת וועדת ערעורים כאשר המפרשית הייתה *צד* לשמיעה.

44, 31, 140, 37, 45, 68, 82, 119, 129

* + - 1. פציעה או נזק פיזי עקב פעולה של מפרשית שהפרה חוק מחלק 2 ולקחה על עצמה עונש מתאים, או נענשה.

19, 110, 116, 135

* + - 1. פציעה או נזק פיזי עקב פעולה של כלי שייט שאינו *מתחרה,* שנדרש לשמור מרחק או שנקבע שכשל מלציית *להוראות הבינ״ל למניעת התנגשויות בים (IRPCAS)* או חוק ממשלתי בעניין זכויות דרך,
      2. הגשת עזרה (מלבד לעצמה או לצוותה) בציות לחוק 1.1, או

20

* + - 1. פעולה של מפרשית אחרת, או איש צוות או *איש תמיכה* של אותה מפרשית, שתוצאתה עונש בהתאם לחוק 2, או עונש או אזהרה בהתאם לחוק 69.

34

* + 1. כאשר ועדת הערעורים מחליטה שמפרשית זכאית לפיצוי, היא תגיע להסדר הוגן ככל האפשר לגבי כל המפרשיות שתושפענה, בין אם ביקשו פיצוי ובין אם לאו. הסדר זה יכול שיהיה התאמת הניקוד (ראה דוגמאות בחוק A9) או זמני גמר של מפרשיות, *ביטול* התחרות, השארת התוצאות בעינן, או הגעה לכל הסדר אחר.

31, 45, 116

* + 1. כאשר יש ספק בקשר לעובדות או לתוצאות אפשריות של כל הסדר, לגבי התחרות או הסדרה, במיוחד לפני *ביטול* התחרות, ועדת הערעורים תגבה עדות ממקורות מתאימים.

1. אנשי תמיכה
   1. כאשר מתקבל דיווח ממפרשית או *ועדה,* או על בסיס תצפית שלה או מידע מכל מקור שהוא, כולל עדות שנגבתה במהלך שמיעה, וועדת הערעורים רשאית לקרוא לשמיעה על מנת לשקול האם *איש תמיכה* הפר *חוק*.
   2. אם ועדת הערעורים מחליטה לקרוא לשמיעה, היא תנהל שמיעה כנדרש בחוק 63 והיא רשאית למנות אדם כדי להציג את הטענות.
   3. כאשר וועדת ערעורים מחליטה ש*איש תמיכה* שהוא *צד* לשמיעה הפר *חוק,* היא רשאית
      1. לתת אזהרה
      2. להרחיק את האדם מהאירוע או מאתר התחרות, או לשלול כל זכויות או הטבות, או
      3. לנקוט בכל פעולה אחרת שבסמכות השיפוט שלה הניתנת ב*חוקים.*
   4. בנוסף, אם וועדת הערעורים החליטה כי
      1. ייתכן והמפרשית זכתה ביתרון תחרותי כתוצאה מההפרה של *איש התמיכה*, או
      2. *איש התמיכה* ביצע הפרה נוספת לאחר שוועדת הערעורים הזהירה בכתב את המפרשית, בעקבות שמיעה קודמת, שייתכן ויוטל עונש,

אז וועדת הערעורים רשאית גם להעניש מפרשית שהיא *צד* לשמיעה בגין הפרה של *חוק* על ידי *איש תמיכה* על-ידי שינוי ניקוד המפרשית בתחרות*,* עד, וכולל פסילתה.

פרק B

שמיעות וקבלת החלטות

חוק 63 חל על כל השמיעות המנוהלות על ידי וועדת הערעורים.

1. ניהול שמיעות
   1. זכויות הצדדים
      1. כל *הצדדים* לשמיעה
         1. יעודכנו על מועד ומקום השמיעה
         2. יקבלו גישה ל*ערעור,* בקשה לפיצוי או דיווח אשר יידונו בשמיעה
         3. יקבלו זמן סביר להתכונן לשמיעה, וגם

48

* + - 1. רשאים שנציג מטעמם יהיה נוכח לאורך גביית העדויות, אך ב*ערעור* על הפרה של חוק מפרק 2, 3 או 4 הנציגים יהיו מי שהיו על המפרשית בזמן התקרית, אלא אם יש לוועדת הערעורים סיבה טובה להחליט אחרת.

49

* + 1. אם *צד* אינו מגיע לשמיעה, ועדת הערעורים רשאית להמשיך בשמיעה בהעדרו.
  1. שמיעות
     1. וועדת העירעורים תשמע כל *ערעור* או בקשה שהוגשו, אלא אם כן היא אישרה את משיכתה.

1

* + 1. וועדת הערעורים רשאית לאחד שמיעות הנובעות מאותה תקרית או מתקריות קשורות, קרובות מאוד, לשמיעה אחת. ואולם, שמיעה בהתאם לחוק 69 לא תאוחד עם כל סוג של שמיעה אחרת.

49

* + 1. אם דרישות התקפות מתקיימות, וועדת הערעורים רשאית לשנות את סוג המקרה כאשר מתאים לעשות כך לאחר ששקלה את המידע במקרה כולל עדויות שנגבו בשמיעה.

44

* + 1. אם ועדת הערעורים מחליטה לערער על מפרשית בהתאם לחוק 60.4 (c) (2), היא תסגור את השמיעה הנוכחית, תגיש *ערעור* בהתאם ל*חוקים*, ותשמע את *הערעורים* המקורי והחדש יחדיו.
    2. שמיעה המערבת *צדדים* מארועים שונים המנוהלים על ידי רשויות מארגנות שונות, תישמע על ידי ועדת ערעורים המקובלת על אותן רשויות*.*
  1. ניגוד עניינים

137

* + 1. חבר בוועדת ערעורים יצהיר על כל אפשרות של *ניגוד עניינים* מיד כשהוא מודע לכך.
    2. *צד* לשמיעה המאמין שלחבר בוועדת הערעורים יש *ניגוד עניינים*, יביע התנגדות מוקדם ככל האפשר.
    3. חבר בוועדת ערעורים הנמצא ב*ניגוד עניינים*, לא יהיה חבר הוועדה לשמיעה זו, אלא אם:
       1. כל ה*צדדים* הסכימו לכך, או
       2. וועדת הערעורים מחליטה ש*ניגוד העניינים* אינו משמעותי.

ואולם, לאירועים מרכזיים של "שייט עולמי", או לאירועים אחרים המצוינים ע"י הרשות הלאומית של האירוע, אדם שיש לו *ניגוד עניינים*, לא יהיה חבר וועדת הערעורים.

* + 1. בהחלטה האם *ניגוד עניינים* הוא משמעותי, וועדת הערעורים תשקול
       1. את דעתם של ה*צדדים*
       2. רמת *ניגוד העניינים*
       3. רמת הארוע
       4. חשיבות המקרה לכל אחד מ*הצדדים*
       5. תפיסת ההוגנות הכללית
    2. כל מידע בכתב בהתאם לחוק 63.6 (b) יכלול כל *ניגוד עניינים* שהוצהר על ידי ועדת הערעורים, וכל החלטה על ידי חבר ועדת הערעורים בהתאם לחוק 63.3 (c) (2).
  1. נוהל שמיעה
     1. ראשית כול, וועדת הערעורים תשקול תקפות. השמיעה תסגר אם

22

* + - 1. ה*ערעור* או הבקשה אינם תקפים, או
      2. ה*ערעור* נעשה בהתם לחוק 60.4 (c) (1) ולא נגרמה פציעה או נזק חמור.

19, 141

* + 1. ועדת הערעורים תגבה את העדות של ה*צדדים* הנוכחים בשמיעה, ושל עדיהם, ועדות אחרת שהיא תמצא כנחוצה. עדות שמיעה היא קבילה. ואולם, הוןעדה רשאית שלא לכלול עדות שהיא חושבת שהיא אינה רלוונטית או חוזרת על עצמה שלא לצורך.
    2. *צד* לשמיעה רשאי לחקור כל אדם הנותן עדות.
    3. חבר וועדת ערעורים אשר ראה את התקרית יצהיר על כך בהקדם הסביר האפשרי בפני *הצדדים* המשתתפים בשמיעה.
    4. *עד* לא יהיה נוכח בשמיעה כאשר הוא אינו נותן עדות, מלבד עד אשר:
       1. הוא גם *צד*, או
       2. הוא חבר וועדת הערעורים.
  1. החלטות
     1. וועדת הערעורים תבחן את העדויות ותחליט איזה משקל היא נותנת להן. אחר כך היא תמצא את העובדות בהתבסס על מאזן ההסתברויות (אלא אם כן *חוק* מתאים דורש אחרת), ותחיל את ה*חוקים* על העובדות על מנת לקבוע מסקנות והחלטה.

104, 136

* + 1. החלטות תתקבלנה בהצבעה ברוב רגיל. כאשר ישנו שוויון בהצבעה. יושב ראש השמיעה רשאי להצביע בקול נוסף.
    2. אם יש סתירה בין
       1. שני *חוקים* או יותר שחייבת להיפתר לפני שניתן לקבל החלטה, וגם
       2. אותם *חוקים* נמצאים בהודעה על התחרות, הוראות השייט או כל מסמך קובע אחר בארוע בהתאם לסעיף (g) בהגדרת *חוק*.

אז וועדת הערעורים תחיל את *החוק* שהיא מאמינה שייתן את התוצאה ההוגנת ביותר לכל המפרשיות המושפעות.

98

* + 1. אם לוועדת הערעורים קיים ספק לגבי משמעות חוק דגם, היא תפנה את שאלותיה, בצירוף העובדות הרלוונטיות לרשות האחראית לפרוש החוק. בהחלטתה, תהיה הוועדה כבולה לתשובת הרשות.
  1. הודעה לצדדים ואחרים
     1. ועדת הערעורים תודיע ל*צדדים* לשמיעה באופן מיידי על העובדות שנמצאו, ה*חוקים* החלים, ההחלטה, הסיבות להחלטה, עונשים שהוטלו, וכל פיצוי שניתן.
     2. אם התבקשה על ידי *צד* בכתב תוך 7 ימים מהמועד בו הודיעו לו על ההחלטה, המידע לעיל יועבר בכתב והוועדה רשאית אם לדעתה הדבר רלוונטי, להכין או לאשר תרשים.
     3. ועדת הערעורים רשאית לפרסם את המידע לעיל אחרי כל שמיעה, כולל שמיעה בהתאם לחוק 69, אלא אם כן היא מחליטה שיש סיבה טובה לא לעשות כן.
     4. ועדת הערעורים רשאית להורות כי המידע לעיל יהיה חסוי ל*צדדים*.
     5. אם ועדת הערעורים מטילה עונש על מפרשית בהתאם לחוק דגם, היא תשלח את המידע לעיל לרשויות חוקי הדגם הרלוונטיות.
  2. פתיחה מחדש של שמיעה
     1. ועדת הערעורים רשאית לפתוח מחדש שמיעה אם היא מחליטה
        1. כי *צד* לא השתתף בשמיעה מסיבות שלא היו ניתנות למניעה.
        2. שיתכן ועשתה טעות משמעותית, או
        3. שעדות משמעותית חדשה נעשתה זמינה תוך זמן סביר.

115

ואולם, ועדת ערעורים תפתח מחדש שמיעה כאשר היא תידרש לכך על ידי הרשות הלאומית בהתאם לחוק 71.3 או R5.

* + 1. *צד* לשמיעה רשאי לבקש פתיחה מחדש על ידי הגשת בקשה בכתב למשרד התחרות (או בדרך אחרת כפי שצויינה בהוראות השייט) לא יאוחר מ 24 שעות לאחר שהודיעו לו על ההחלטה. הבקשה תזהה את הסיבה לכך. ואולם, ביום האחרון המתוכנן לתחרות הבקשה תוגש
       1. בתוך מגבלת זמן הערעורים אם הודיעו ל*צד* המבקש על ההחלטה ביום הקודם.
       2. לא יאוחר מ 30 דקות אחרי שהודיעו ל*צד* על ההחלטה באותו יום*.*

בקשה שלא עומדת בתנאי חוק זה אינה תקפה.

* + 1. וועדת הערעורים תשקול את כל הבקשות לפתיחה מחדש של שמיעה. כאשר בקשה לפתיחה נשקלת או כאשר השמיעה נפתחת מחדש,
       1. כאשר הבקשה מתבססת רק על עדות חדשה, רוב חברי וועדת הערעורים יהיו, באם הדבר מעשי, חברי הוועדה המקורית.
       2. כאשר הבקשה מתבססת על שגיאה משמעותית, וועדת הערעורים תכלול, באם הדבר מעשי, לכל הפחות חבר אחד חדש.

1. עונש לשיקול דעת

כאשר מפרשית מדווחת בתוך מגבלת הזמן לערעורים, שהיא הפרה *חוק* שהעונש בגינו הוא לשיקול דעת, וועדת הערעורים תחליט על העונש המתאים לאחר ששקלה את העדויות שהיא מחליטה כי הן ראויות. אין חובה לקיים שמיעה.

1. אחריות משפטית ועלויות
   1. סוגיות אחריות משפטית הנובעות מהפרה של *חוק*, כולל תביעות לנזק כספי, נתונות להנחיות, ככל שישנן, של הרשות הלאומית.
   2. עלויות מדידה הנובעות מ*ערעור* הקשור לחוק דגם, תשולמנה ע"י ה*צד* המפסיד, אלא אם וועדת הערעורים מחליטה אחרת.

הערה: חוקים 66 עד 68 לא קיימים.

פרק C

התנהגות בלתי ראויה

1. התנהגות בלתי ראויה
   1. מחוייבות שלא לבצע התנהגות בלתי ראויה; החלטה
      1. מתחרה, בעל מפרשית או *איש תמיכה*, לא יבצעו פעולה של התנהגות בלתי ראויה.
      2. התנהגות בלתי ראויה הינה:
         1. התנהגות שהיא הפרה של נימוסים נאותים, הפרה של התנהגות ספורטיבית נאותה, או התנהגות שאינה אתית, או
         2. התנהגות שעשויה להוציא, או שהוציאה, שם רע לספורט.

138, 78,

* + 1. טענה להפרה של חוק 69.1 (a) תוכרע בהתאם להוראות חוק 69. היא לא תהיה עילה ל*ערעור*.
  1. פעולה על ידי ועדת הערעורים

34, 65, 67

* + 1. ועדת ערעורים הפועלת בהתאם לחוק זה, תכלול לכל הפחות שלושה חברים.
    2. כאשר ועדת ערעורים, מתצפית שלה או ממידע שהתקבל מכל מקור, כולל מעדות שנגבתה במהלך שמיעה, מאמינה שיתכן ואדם הפר את חוק 69.1 (a), היא תחליט האם לקרוא לשמיעה ואם לאו.
    3. כאשר ועדת הערעורים זקוקה למידע נוסף כדי להחליט באם לקרוא לשמיעה, היא תשקול מינוי של אדם אחד או מספר אנשים לערוך חקירה. אותם חוקרים לא ישמשו חברי ועדה בוועדת הערעורים אשר תכריע בעניין.
    4. כאשר מתמנה חוקר, כל מידע רלוונטי שנאסף בידי החוקר, בין אם חיובי או שלילי, ייחשף בפני וועדת הערעורים, ואם ועדת הערעורים מחליטה לקרוא לשמיעה, בפני ה*צדדים*.
    5. אם וועדת הערעורים מחליטה לקרוא לשמיעה, היא תודיע מיד בכתב לאדם על ההפרה לכאורה ועל מועד ומקום השמיעה, ותפעל לפי הנוהל בחוק 63, מלבד ש:
       1. אלא אם מונה אדם על ידי "שייט עולמי", ועדת הערעורים רשאית למנות אדם להציג את הטענה.
       2. אדם שכנגדו נטען בהתאם לחוק זה רשאי להיות נוכח בשמיעה יחד עם יועץ ונציג שרשאים לפעול כבאי כוחו.
    6. אם *צד*
       1. מספק סיבה טובה מדוע אינו יכול לבוא לשמיעה במועד שנקבע, וועדת הערעורים תקבע מועד חדש לשמיעה; או
       2. אינו מספק סיבה טובה ולא מגיע לשמיעה, ועדת הערעורים רשאית לנהל את השמיעה בהעדר אותו *צד*.
    7. רף ההוכחה שיש להפעיל, הוא מבחן שביעות הרצון הנוחה של ועדת הערעורים, בהתחשב בחומרת ההתנהגות הבלתי ראויה הנטענת. ואולם, אם רף ההוכחה בחוק זה עומד בסתירה לחוקי המדינה, הרשות הלאומית רשאית, בכפוף לאישור "שייט עולמי", לשנות זאת באמצעות הנחייה לחוק זה.

122

* + 1. כאשר וועדת הערעורים מחליטה שמתחרה או בעל מפרשית, הפרו את חוק 69.1 (a) היא רשאית לנקוט באחת או יותר מהפעולות הבאות:
       1. לתת אזהרה;
       2. לשנות את ניקוד המפרשית בתחרות אחת או יותר, לרבות פסילה(ות) שניתנות או שאינן ניתנות לזריקה מניקוד הסדרה שלה.
       3. להרחיק את האדם מהאירוע או מאתר התחרות, או לשלול כל זכויות או הטבות; ו-
       4. לנקוט בכל פעולה אחרת שבסמכות השיפוט שלה הניתנת ב*חוקים.*
    2. כאשר ועדת הערעורים מחליטה שאיש תמיכה הפר את הוראות חוק 69.1 (a), חוקים 62.3 ו- 62.4 חלים.
    3. אם ועדת הערעורים
       1. מטילה עונש הגדול מ DNE אחד;
       2. מרחיקה את האדם מהאירוע או מאתר התחרות; או
       3. בכל מקרה אחר שהיא מוצאת לנכון,

היא תדווח על ממצאיה, לרבות העובדות שנמצאו, המסקנות וההחלטה, לרשות הלאומית של האדם, או, באירועים בינלאומיים מסוימים הרשומים בתקנות "שייט עולמי", ל- "שייט עולמי". אם וועדת הערעורים פעלה על-פי חוק 69.2 (f) (2), הדו"ח יכלול גם עובדה זו ואת הסיבות לכך.

139

* + 1. אם וועדת הערעורים מחליטה שלא לנהל את השמיעה בהעדרו של *צד*, או אם וועדת הערעורים כבר עזבה את האירוע ומתקבל דו"ח הטוען להפרת חוק 69.1 (a), וועדת התחרות או הרשות המארגנת, רשאיות למנות את אותה וועדת ערעורים או ועדת ערעורים חדשה, כדי להמשיך בהתאם לחוק זה. אם וועדת הערעורים מחליטה שאין זה מעשי לנהל שמיעה, היא תאסוף את כל המידע הזמין, ואם הטענה נראית מוצדקת, תכין דו״ח לרשות הלאומית של האדם, או, באירועים בינלאומיים מרכזיים הרשומים בקוד האתי של "שייט עולמי", ל- "שייט עולמי".
  1. פעולה ע"י רשות לאומית ושל "שייט עולמי"

סמכויות המשמעת, נהלים ואחריות, של רשויות לאומיות ושל "שייט עולמי" החלים, מצוינים בקוד המשמעת של “שייט עולמי”. רשויות לאומיות ו- ”שייט עולמי”, רשאיות להטיל עונשים נוספים, כולל השעיית זכאות, בהתאם לקוד זה.

פרק D

עררים

1. עררים ובקשות לרשות לאומית
   1. בתנאי שחוק 70.3 אינו חל, ל*צד* לשמיעה עומדת הזכות לערור על החלטת ועדת ערעורים או נהליה, אבל לא על העובדות שנמצאו, לרשות הלאומית. בנוסף, *צד* רשאי לערור כאשר ועדת הערעורים כשלה מלקיים שמיעה או מלקבל החלטה.

104

* 1. ועדת ערעורים רשאית לבקש אישור או תיקון להחלטתה באמצעות הרשות הלאומית.
  2. הזכות לערור אינה מתקיימת להחלטות:
     1. של חבר שופטים בינ״ל אשר כונן כראוי בהתאם לנספח N.
     2. שהן הכרחיות על מנת לקבוע מיידית את תוצאת תחרות על פיה מפרשית מעפילה להתחרות בשלב מאוחר יותר בארוע או בארוע עוקב (והרשות הלאומית רשאית להנחות כי אישורה נדרש לשימוש בחוק זה),
     3. שהתקבלו בארוע הפתוח רק למפרשיות הנרשמות על ידי
        1. ארגון המסונף לרשות הלאומית, או חבר בארגון שכזה, או
        2. חבר אישי באותה רשות לאומית,

בכפוף לכך שהרשות הלאומית נתנה את אישורה לשימוש בחוק זה, או

* + 1. התקבלה בארוע על ידי חבר שופטים בינ״ל אשר כונן בהתאם לנספח N, פרק לכך שרק שני חברי ועדה נדרשים להיות שופטים בינ״ל, ובכפוף לכך שהרשות הלאומית נתנה את אישורה לשימוש בחוק זה לאחר התיעצות עם "שייט עולמי".

ואולם, (b), (c), ו- (d) חלים רק אם כך הוגדר בהודעה על התחרות או בהוראות השייט.

* 1. בחוקים 70 עד 72, הכוונה ברשות הלאומית היא זו שהרשות המארגנת משוייכת אליה בהתאם לחוק 89.1. ואולם, אם מפרשיות תעבורנה במים של יותר מרשות לאומית אחת בזמן שהן *מתחרות*, ערר או בקשה יישלחו לרשות הלאומית בה ממוקם קו הגמר, אלא אם הוראות השייט מזהות רשות לאומית אחרת.

143

* 1. עררים ובקשות יקיימו את נספח R.

1. החלטות רשות לאומית
   1. אדם הנמצא *בניגוד עניינים* או שהיה חבר בוועדת הערעורים, לא ייקח כל חלק בדיון או בהחלטה על ערר או על בקשה לאישור או תיקון.
   2. הרשות הלאומית תקבל את העובדות שנמצאו על ידי ועדת הערעורים אלא אם חוק R5 חל.
   3. הרשות הלאומית רשאית:
      1. לקיים, לשנות או להפוך את החלטת ועדת הערעורים (כולל החלטה על תקפות או החלטה בהתאם לחוק 69).
      2. להורות שהשמיעה תיפתח, או
      3. להורות על שמיעה חדשה על ידי אותה ועדת ערעורים או ועדה חדשה (שעשויה להתמנות על ידי הרשות הלאומית).
   4. אם הרשות הלאומית מורה על פתיחה מחדש של שמיעה, היא רשאית להגביל את תחום השמיעה שתיפתח לאותן סוגיות שהיא רואה לנכון.
   5. אם הרשות הלאומית מחליטה שמפרשית שהייתה *צד* לשמיעה הפרה *חוק* ואינה מזוכה, היא תעניש אותה בין אם אותה מפרשית או אותו חוק צויינו בהחלטת וועדת הערעורים ובין אם לאו.
   6. החלטת הרשות הלאומית הינה סופית. הרשות הלאומית תשלח את ההחלטה בכתב לכל ה*צדדים* לשמיעה ולוועדת הערעורים, הכבולים בהחלטה זו.

61

1. פירושים

מועדון או ארגון אחר המסונף לרשות לאומית רשאים לבקש פירוש ל*חוקים* מהרשות הלאומית, בתנאי שלא מעורבת החלטה של ועדת ערעורים שיתכן ויעררו עליה. לא יבוצע שימוש בפרשנות על מנת לשנות החלטה קודמת של וועדת ערעורים.

חלק 6

# הרשמה ועמידה בתנאים

1. הרשמה לאירוע

40

על מנת להרשם לארוע, מפרשית תעמוד בדרישות הרשות המארגנת של האירוע. היא תרשם על ידי:

* + 1. חבר במועדון או ארגון אחר המסונף לרשות לאומית החברה ב"שייט עולמי",
    2. מועדון או ארגון מסוג זה, או
    3. חבר ברשות לאומית החברה ב"שייט עולמי".

143

1. מניעת רישום מפרשיות או מתחרים
   1. הרשות המארגנת או ועדת התחרות, רשאיות לדחות או לבטל רישום של מפרשית או למנוע רישום ממתחרה בתנאי
      1. שתעשה זאת לפני הזינוק של התחרות הראשונה לאחר קבלת הרישום של המפרשית או המתחרה, ו-
      2. שהיא תציין סיבה הולמת לכך.

הסיבה תסופק באופן מיידי ובכתב אם תתבקש על ידי המפרשית או המתחרה.

* 1. ואולם, הרשות המארגנת או ועדת התחרות לא תדחה או תבטל רישום של מפרשית או תסרב לרשום מתחרה
     1. בגלל פרסום אם המפרשית או המתחרה עומדים בקוד הפרסום של "שייט עולמי", או
     2. באליפויות עולם או יבשת אם הרישום הוא בתוך המכסה שצויינה ולא ניתן אישור של איגוד הדגם של "שייט עולמי" (או ועדת תחרויות ים-פתוח Offshore Racing Congress) או של "שייט עולמי".
  2. מפרשית או מתחרה רשאים לבקש פיצוי כאשר הם סבורים שדחיה או מניעת רישום אינם הולמים או מפרים את חוק 76.2.

1. זיהוי על מפרשים

מפרשית תמלא אחר דרישות נספח G המגדירות את סמל הדגם, אותיות לאום ומספרים על מפרשים.

1. עמידה בחוקי דגם; תעודות רישום
   1. בזמן שמפרשית *מתחרה*, בעליה וכל אדם אחראי אחר, יוודאו שהמפרשית עונה על חוקי הדגם שלה, ותעודת המדידה או תעודת הסיווג שלה, אם ישנן, הינן בתוקף. בנוסף, המפרשית גם תעמוד בהם במועדים אחרים, כפי שפורטו בחוקי הדגם, בהודעה על התחרות או בהוראות השייט. כאשר *חוק* מאפשר שהעונש על הפרה של חוק דגם יכול שיהיה פחות מפסילה, אותו העונש יחול בהפרה של חוק זה.

57

* 1. כאשר *חוק* דורש הצגת תעודת מדידה תקיפה או אימות דבר קיומה, לפני שמפרשית *מתחרה*, ואין אפשרות לעשות זאת, המפרשית רשאית להתחרות, בתנאי ש*וועדה* מתאימה קיבלה הצהרה חתומה ע"י האדם האחראי, שתעודה תקיפה קיימת. המפרשית תציג את התעודה או תדאג לכך שהימצאותה תאומת ע"י *ועדה* מתאימה, לפני הזינוק של היום האחרון של האירוע, או של הסדרה הראשונה, המוקדם מביניהם. העונש על הפרת חוק יהיה פסילה ללא שמיעה מכל התחרויות באירוע.

131

1. סיווג

אם ההודעה על התחרות או חוקי הדגם, מציינים שחלק או כל המתחרים חייבים לענות על דרישות סיווג, הסיווג ייערך כמצוין בקוד סיווג שייטים של "שייט עולמי".

1. אירוע שמועדו שונה

כאשר מועד של אירוע שונה לתאריכים אחרים מאלה המצוינים בהודעה על התחרות, כל המפרשיות שנרשמו תקבלנה הודעה על כך. וועדת התחרות רשאית לקבל הרשמות חדשות העומדות בכל הדרישות להרשמה, מלבד המועד האחרון המקורי להרשמה.

חלק 7

# ארגון ארוע

1. שינויים בחוקים

121

* 1. שינוי ב*חוק* ייפנה במפורש לחוק, ויציין את השינוי. שינוי ל*חוק* כולל תוספת לחוק, או מחיקה של כולו או חלקו.
  2. שינוי לאחד מסוגי ה*חוקים* הבאים, יכול שייעשה רק כמצוין להלן.

|  |  |
| --- | --- |
| *סוג החוק* | *ישונה רק אם הותר על ידי* |
| חוק תחרות | חוק 86 |
| חוק בקוד "שייט עולמי" | חוק בקוד |
| הנחיות רשות לאומית | חוק 88.2 |
| חוק דגם | חוק 87 |
| חוק בהודעה על תחרות | חוק 89.2 (b) |
| חוק בהוראות השייט | חוק 90.2 (c) |
| חוק בכל מסמך אחר המנהל את הארוע | חוק במסמך עצמו |

1. שינויים בחוקי התחרויות

32, 121

* 1. חוק תחרות לא ישונה אלא אם הותר הדבר בחוק עצמו, או כדלהלן:
     1. הנחיות רשות לאומית רשאיות לשנות חוק תחרות, אבל לא את ההגדרות; חוק במבוא; חלקים 2 או 7; חוקים 1, 2, 3, 5, 6, 42, 43, 47, 50, 63.3, 69, 70, 71, 72, 75, 76.2 (b), או 79; חוק בנספח המשנה את אחד מהחוקים האלו; נספח H או N; או חוק בקוד של "שייט עולמי" הרשום בחוק 6.1.
     2. ההודעה על התחרות או הוראות שייט רשאיות לשנות חוק תחרות, אבל לא את חוק 4, 76.1, או 76.2 (a), נספח R, או חוק הרשום בחוק 86.1 (a).
     3. חוקי דגם רשאים לשנות רק חוקי תחרות 42, 49, 51, 52, 53, 54, 55, ו- 78.2.

85

* 1. על אף האמור בחוק 86.1, "שייט העולמי" רשאי, בנסיבות מוגבלות, לאשר שינויים לחוקי התחרות לאירוע בינלאומי מסוים. האישור יצוין במכתב אישור לרשות המארגנת של האירוע, ובהודעה על התחרות והמכתב יפורסם על לוח ההודעות הרשמי.
  2. אם רשות לאומית כך קובעת, הרי ההגבלות בחוק 86.1 לא תחולנה, אם חוקים ישונו כדי לפתח או לנסות הצעות לחוקים. הרשות הלאומית רשאית לקבוע כי אישורה דרוש לשינויים כאלה.

1. שינויים בחוקי דגם

ההודעה על התחרות רשאית לשנות חוק דגם, רק כאשר חוקי הדגם מתירים את השינוי, או כאשר אישור בכתב של התאחדות הדגם לשינוי, מוצג על לוח ההודעות הרשמי.

98

1. הנחיות לאומיות
   1. הנחיות החלות

ההנחיות החלות על אירוע, הן ההנחיות של הרשות הלאומית אשר הרשות המארגנת קשורה אליה על-פי חוק 89.1. בכל אופן, אם מפרשיות תעבורנה במים של יותר מרשות לאומית אחת בעת שהן *מתחרות*, ההודעה על התחרות תציין את ההנחיות החלות, ומתי תחולנה.

* 1. שינויים להנחיות

ההודעה על תחרות או הוראות השייט, רשאיות לשנות הנחיה. ואולם, רשות לאומית רשאית להגביל שינויים להנחיותיה עם הוראה לחוק זה, ובלבד ש"שייט עולמי" מאשרת את בקשתה לעשות כך. ההנחיות המגבילות לא ישונו.

98

1. רשות מארגנת; הודעה על תחרות; מינוי בעלי תפקידים
   1. רשות מארגנת

143

ארוע יאורגן על ידי רשות מארגנת, שתהיה:

* + 1. "שייט עולמי";
    2. רשות לאומית החברה ב-"שייט עולמי" (MNA);
    3. מועדון מסונף;
    4. ארגון מסונף שאינו מועדון, ואם כך הונחה ע"י הרשות הלאומית, באישור הרשות הלאומית או בשיתוף עם מועדון מסונף;
    5. התאחדות דגם שאינה מסונפת, או באישור הרשות הלאומית או בשיתוף עם מועדון מסונף;
    6. שניים או יותר מהארגונים דלעיל;
    7. גוף שאינו מסונף בשיתוף עם מועדון מסונף, כאשר הגוף בבעלות ובשליטת המועדון. הרשות הלאומית של המועדון רשאית להנחות כי אישורה דרוש לאירוע כזה; או
    8. אם אושר ע"י "שייט עולמי" והרשות הלאומית של המועדון, גוף שאינו מסונף בשיתוף עם מועדון מסונף, כאשר הגוף אינו בבעלות ושליטת המועדון.

בחוק 89.1, ארגון הוא מסונף אם הוא מסונף לרשות הלאומית של אתר האירוע; אחרת הארגון אינו מסונף. בכל אופן, אם מפרשיות תעבורנה במים של יותר מרשות לאומית אחת כאשר הן *מתחרות*, ארגון ייחשב מסונף אם הוא מסונף לרשות לאומית שבה אחד מנמלי העגינה.

* 1. הודעה על תחרות; מינוי בעלי תפקידים
     1. הרשות המארגנת תפרסם בכתב הודעה על תחרות המקיימת את הוראות חוק J1.
     2. מותר לשנות את ההודעה על התחרות בתנאי שתינתן על כך התראה נאותה.
     3. הרשות המארגנת תמנה ועדת תחרות, וכאשר הדבר מתאים, תמנה ועדת ערעורים, ועדה טכנית ושופטי ים. בכל אופן, ועדת התחרות, חבר שופטים בינלאומי, ועדה טכנית ושופטי ים, יכול שיתמנו ע"י "שייט עולמי" בהתאם לאמור בתקנות "שייט עולמי".

1. ועדת תחרות; הוראות שייט; ניקוד

61

* 1. ועדת תחרות

ועדת התחרות תנהל את התחרויות בהתאם להוראות הרשות המארגנת, וכפי שנדרש על-ידי ה*חוקים*.

* 1. הוראות השייט
     1. ועדת התחרות תפרסם בכתב הוראות שייט המקיימות את הוראות חוק J2.
     2. כאשר הדבר ראוי, הרי באירוע בו מצפים להרשמות ממדינות אחרות, הוראות השייט יכללו, באנגלית, את הנחיות הרשות הלאומית החלות.
     3. מותר לשנות את הוראות השייט, ובלבד שהשינוי יהיה בכתב, ויפורסם על לוח ההודעות הרשמי לפני המועד המצוין בהוראות שייט, או, על המים, יימסרו לכל מפרשית לפני אות ההתראה שלה. שינויים בעל פה מותר לתת רק על המים, ורק אם הנוהל צוין בהוראות השייט.

32

* 1. ניקוד

61

* + 1. ועדת התחרות תנקד תחרות או סדרה כמצוין בנספח A, אלא אם ההודעה על התחרות או הוראות השייט מציינות שיטה אחרת. תחרות תנוקד אם לא *בוטלה*, ואם מפרשית אחת *מפליגה את המסלול* בתוך מגבלת הזמן של התחרות, אם ישנה, גם אם פרשה לאחר ש*גמרה* או נפסלה.
    2. כאשר שיטת ניקוד מאפשרת זריקת תוצאה אחת או יותר, כל ניקוד שהוא פסילה שאינה ניתנת לזריקה (DNE) ייכלל בתוצאת המפרשית בסדרה.
    3. כאשר ועדת התחרות מחליטה על סמך הרישומים שלה או תצפיותיה, שהיא ניקדה מפרשית באופן שגוי, היא תתקן את השגיאה, ותדאג כי התוצאות המתוקנות תהיינה זמינות לכל המתחרים.
    4. ועדת התחרות תיישם שינויי ניקוד שנקבעו על ידי ועדת הערעורים או הרשות הלאומית, כתוצאה מהחלטות שנעשו בהתאם ל*חוקים*.
    5. כאשר נקבע כך בהודעה על התחרות, על אף הוראות חוקים 90.3 (a), 90.3 (b), 90.3(c), ו- 90,3 (d), לא ייעשו שינויים בניקוד תחרות או סדרה, הנובעים מפעולה כולל תיקון שגיאות, שנעשתה יותר מ- 24 שעות לאחר המאוחר מבין:
       1. מגבלת זמן הערעורים של התחרות האחרונה של הארוע.
       2. הודעה שניתנה על החלטה של ועדת הערעורים לאחר התחרות האחרונה של הארוע; או
       3. פרסום תוצאות הארוע.

ואולם, על אף האמור, שינויים יבוצעו לתוצאות כתוצאה מהחלטה על- פי חוקים 6, 69 או 71. ההודעה על התחרות רשאית לשנות את "24 שעות", למועד אחר.

1. ועדת ערעורים

ועדת ערעורים תהיה:

* + 1. ועדה שמונתה על ידי הרשות המארגנת או על ידי ועדת התחרות (רשות לאומית רשאית להנחות על מספר מינימלי של חברי ועדה לארועים מסויימים בתחום שיפוטה.);
    2. חבר שופטים בינלאומי שמונה על ידי הוועדה המארגנת, או כרשום בתקנות "שייט עולמי". (חבר השופטים יהיה מורכב כנדרש בחוק N1, ותהיינה לו הסמכות והאחריות כמצויין בחוק N2. רשות לאומית רשאית להורות כי אישורה נדרש למינויים של חבר שופטים בינלאומיים לתחרויות בתחום שיפוטה, למעט אירועי "שייט עולמי", או כאשר חבר שופטים בינלאומיים ממונה ע"י "שייט עולמי", בהתאם לחוק 89.2 (c).); או
    3. ועדה ממונה ע"י הרשות הלאומית בהתאם לחוק 71.3 (c).

1. ועדת טכנית
   1. ועדה טכנית תהיה ועדה בת חבר אחד לפחות, ותמונה ע"י הוועדה המארגנת או ועדת התחרות או כמצוין בתקנות "שייט עולמי".
   2. הוועדה הטכנית תערוך בדיקות ציוד ומדידות באירוע, כפי שהוועדה המארגנת הורתה, ובכפוף ל*חוקים*.

נספח A

# ניקוד

*ראה חוק 90.3.*

1. מספר תחרויות

מספר התחרויות המתוכננות, והמספר הנדרש שינוקדו כדי שיהוו סדרה, יצוין בהודעה על התחרות או בהוראות השייט; ראה חוק 90.3 (a).

1. ניקוד סדרה
   1. ניקוד סדרה של כל מפרשית יהיה, כפוף לחוק 90.3 (b), סך כל תוצאות התחרויות שלה, למעט תוצאתה הגרועה ביותר. בכל אופן, ההודעה על התחרות או הוראות השייט יכולות לקבוע הסדר אחר, בציינן, למשל, שאף תוצאה לא תיזרק, ששתי תוצאות או יותר תיזרקנה, או שתחרויות שמספרן צוין תיזרקנה, בתנאי שמספר תחרויות שצוין נוקדו.ראה חוק 90.3 (a). אם למפרשית יש שתיים או יותר תוצאות זהות גרועות ביותר, התוצאה(ות) לתחרות(יות) המוקדמות יותר בסדרה תיזרק. המפרשית עם תוצאת הסדרה הנמוכה ביותר תנצח, והאחרות תדורגנה בהתאם.
   2. אם מפרשית נרשמה לאיזו תחרות בסדרה, היא תנוקד בסדרה כולה.
2. זמני זינוק ומקומות בגמר

זמן אות הזינוק של מפרשית, יהיה זמן הזינוק שלה, והסדר בו מפרשיות *גמרו* תחרות, יקבע את מיקומן בגמר. למרות זאת, כאשר משתמשים בשיטת דרוג (HANDICAP), הזמן המשוקלל של מפרשית, יקבע את מקומה בגמר.

1. שיטת ניקוד

שיטת הניקוד הנמוך הזאת תחול, אלא אם ההודעה על התחרות או הוראות השייט מציינות שיטה אחרת; ראה חוק 90.3 (a).

כל מפרשית *שגמרה,* ולאחר מכן לא פרשה, נענשה או קיבלה פיצוי, תנוקד כדלהלן:

|  |  |
| --- | --- |
| *מיקום בגמר* | *ניקוד* |
| ראשון | 1 |
| שני | 2 |
| שלישי | 3 |
| רביעי | 4 |
| חמישי | 5 |
| שישי | 6 |
| שביעי | 7 |
| כל מקום נוסף | הוסף נקודה אחת |

1. ניקוד הנקבע על ידי ועדת התחרות
   1. כאשר וועדת תחרות קובעת כי מפרשית
      1. לא *הפליגה את המסלול*,
      2. לא מילאה אחר חוק 30.2, 30.3, 30.4 או 78.2, או
      3. פרשה או ביצעה עונש על-פי חוק 44.3 (a),

היא תנקד את המפרשית בהתאמה ללא שמיעה. רק ועדת הערעורים רשאית לנקוט בפעולות ניקוד אחרות, שירעו את ניקודה של מפרשית.

* 1. מפרשית ש*לא הפליגה את המסלול,* פרשה או נפסלה, תנוקד למקומה בגמר, בנקודה אחת יותר ממספר המפרשיות שנרשמו לתחרות. מפרשית שנענשה על-פי חוק 30.2 או שביצעה עונש בהתאם לחוק 44.3 (a), תנוקד בהתאם לאמור בחוק 44.3 (c).
  2. אם ההודעה על התחרות או הוראות השייט מורות כי חוק A5.3 חל, חוקA5.2 ישתנה כך, שמפרשית שהגיעה לאזור הזינוק, אך לא *הפליגה את המסלול*, פרשה או נפסלה, תנוקד למקומה בגמר, בנקודה אחת יותר ממספר המפרשיות שהגיעו לאזור הזינוק, ומפרשית שלא הגיעה לאזור הזינוק, תנוקד למקומה בגמר, בנקודה אחת יותר ממספר המפרשיות שנרשמו לסדרה.

1. שינויים במקומות וניקוד של מפרשיות אחרות
   1. אם מפרשית נפסלת בתחרות, או פורשת לאחר ש*גמרה*, או מנוקדת *כלא הפליגה את המסלול* כל מפרשית במקום גרוע ממנה, תקודם כלפי מעלה במקום אחד.
   2. אם ועדת הערעורים מחליטה לתת פיצוי ע"י תיקון ניקוד של מפרשית, ניקודן של מפרשיות אחרות לא ישתנה, אלא אם ועדת הערעורים מחליטה אחרת.
2. שוויון בתחרות

אם מפרשיות בשוויון בקו הגמר, או אם שיטת ניקוד או דרוג (HANDICAP) בשימוש, ולמפרשיות יש זמן משוקלל שווה, הנקודות למקום שבו המפרשיות בשוויון, ולמקום/ות שנמצא מיד מתחת, תחוברנה יחדיו, ותחולקנה בשווה. מפרשיות בשוויון בתחרות פרס, תחלוקנה בפרס, או תקבלנה פרסים זהים.

1. שוויונות בסדרה
   1. אם ישנו שוויון נקודות בסדרה בין שתי מפרשיות או יותר, ניקוד כל תחרות של מפרשיות אלה, ייערך ברשימה בסדר של מהטוב לגרוע, ובמקום הראשון בו ישנו הבדל, השוויון ייפתר לטובת המפרשית עם התוצאה הטובה יותר. לא ייעשה שימוש בתוצאות שנזרקו.
   2. אם שוויון נשאר בין שתי מפרשיות או יותר, הן תדורגנה בסדר של תוצאותיהן בתחרות האחרונה. כל שוויונות שנשארו, ייפתרו באמצעות שימוש בתוצאות של המפרשיות שבשוויון, בתחרות שלפני האחרונה, וכך הלאה, עד שכל השוויונות יפתרו. התוצאות האלו יהיו בשימוש גם אם חלק מהן נזרקו.
2. הנחיות לפיצוי

אם ועדת הערעורים מחליטה לתת פיצוי בהתאמת ניקוד מפרשית בתחרות, ראוי שתשקול לנקד אותה:

* + 1. בניקוד שווה לממוצע, מעוגל לעשירית הנקודה הקרובה ביותר (0.05 מעוגל למעלה), של תוצאותיה בכל התחרויות בסדרה, למעט בתחרות הנדונה;
    2. בניקוד שווה לממוצע, מעוגל לעשירית הנקודה הקרובה ביותר (0.05 מעוגל למעלה), של תוצאותיה בכל התחרויות שלפני התחרות הנדונה; או
    3. בניקוד המבוסס על מיקום המפרשית בתחרות, בזמן התקרית אשר הצדיקה את מתן הפיצוי.

1. קיצורים לרישומי ניקוד

קיצורי הניקוד שלהלן ישמשו לרישום הנסיבות שתוארו:

|  |  |
| --- | --- |
| DNC | לא *זינקה*; לא באה לאיזור הזינוק |
| DNS | לא *זינקה* (בשונה מ DNC ו- OCS) |
| OCS | לא *זינקה*; בצד המסלול של קו הזינוק, בעת שניתן אות הזינוק שלה, וכשלה מ*לזנק*, או הפרה את חוק 30.1 |
| ZFP | עונש 20% על-פי חוק 30.2 |
| UFD | פסילה על-פי חוק 30.3 |
| BFD | פסילה על-פי חוק 30.4 |
| SCP | עונש ניקוד הוטל |
| NSC | לא *הפליגה את המסלול* (בשונה מ OCS, DNS, DNC ו- DNF) |
| DNF | לא *גמרה* |
| RET | פרשה |
| DSQ | פסילה |
| DNE | פסילה שאינה ניתנת לזריקה |
| RDG | פיצוי ניתן |
| DPI | הוטל עונש עפ״י שקול דעת |

נספח B

# חוקי תחרות צי לגלשני מפרש

תחרויות צי לגלשני מפרש (כולל תחרויות מרתון), תיערכנה בהתאם לחוקי תחרויות השייט כפי ששונו בנספח זה. המונח "מפרשית" בכל מקום אחר ב**חוקים**, משמעו "גלשן" או "מפרשית" בהתאם להקשר. תחרות מרתון הינה תחרות שאמורה להימשך יותר משעה.

הערה: ניתן למצוא קישורים לחוקים לגלשני רוח בפורמטים או תחרויות אחרות באתר "שייט עולמי".

שינויים בהגדרות

*ההגדרות מקום בסימון,* ו*מפנה, ימני או שמאלי,* משתנות ל:

***מקום בסימון (Mark-Room) -*** *מקום בסימון* לגלשן הוא *מקום* להפליג את *כיוון ההפלגה הנכון* שלו, כדי להקיף או לעבור *סימון*.

***מפנה, ימני או שמאלי*** (***Tack, Starboard or Port***) - גלשן נמצאת *במפנה*, *ימני* או *שמאלי*, בהתאם לידו של המתחרה, שהיא היד הקורבה יותר לתורן, אם המתחרה היה במצב הפלגה רגיל אם שתי הידיים על המנור, וידיים שאינן מוצלבות. גלשן נמצא *במפנה ימני* כאשר ידו הימנית של המתחרה תהיה קרובה יותר לתורן *ומפנה שמאלי* כאשר ידו השמאלית של המתחרה תהיה קרובה יותר לתורן.

ההגדרה *אזור* נמחקת.

הוסף את ההגדרות הבאות:

***הפוך (Capsize) -*** גלשן הוא *הפוך* כאשר אינו בשליטה, בגלל שהמפרש שלו, או המתחרה, נמצאים במים.

***מקיף או עובר (Rounding or Passing) -*** גלשן *מקיף או עובר**סימון* מהרגע *שכיוון ההפלגה הנכון* שלו הוא להתחיל לתמרן כדי להקיף או לעבור אותו, עד שהסימון נעבר או הוקף.

1. שינויים לחוקי חלק 1

*[אין שינויים]*

1. שינויים לחוקי חלק 2
2. בזמן סיבוב מול הרוח
   * 1. חוק 13 משתנה ל:
     2. לאחר שגלשן עובר את מוצא הרוח, הוא ישמור מרחק מגלשנים אחרים, עד שהמפרש שלו התמלא. במשך זמן זה חוקים 10, 11 ו-12 אינם חלים. אם שני גלשנים כפופים לחוק זה באותו הזמן, הגלשן הנמצא בצד שמאל של האחר, או זה שמאחור, ישמור מרחק.
   1. שינוי כוון הפלגה או מיקום ציוד
      1. חוק 16.1 משתנה ל:
      2. כאשר גלשן בעל זכות דרך משנה כיוון הפלגה או את מיקום הציוד שלו, הוא ייתן לגלשן האחר *מקום לשמור מרחק.*
3. באותו מפנה לפני זינוק ברוח צד
   * 1. חוק 17 משתנה ל
     2. כאשר, באות ההתראה, כיוון ההפלגה ל*סימון* הראשון הוא בערך תשעים מעלות מהרוח האמיתית, גלשן ב*חיפוי* אל *מתחת לרוח* של גלשן אחר באותו *מפנה* במשך 30 השניות האחרונות לפני אות הזינוק שלו, לא יפליג מעל המסלול הקצר ביותר שלו, העובר דרך קו הזינוק אל ה*סימון* הראשון, כל עוד הם נשארים ב*חיפוי*, אם כתוצאה מכך, הגלשן האחר יצטרך לפעול כדי למנוע מגע, אלא אם בעשותו כך הוא יפליג מיד מאחורי הגלשן האחר.
4. מקום בסימון
   1. מתי חוק 18 חל
      1. המשפט הראשון של חוק 18.1 (a) משתנה ל:
      2. חוק 18 חל בין גלשנים כאשר הם נדרשים להשאיר *סימון* על אותו הצד ולפחות אחד מהם *מקיף* או *עובר* אותו.
      3. חוק 18.2 (a) משתנה ל:
      4. כאשר הראשון מבין שני גלשנים מקיף או עובר את הסימון,
         1. אם הגלשנים נמצאים *בחיפוי*, הגלשן החיצוני, ייתן לגלשן הפנימי *מקום בסימון*.
         2. אם הגלשנים אינם נמצאים *בחיפוי,* הגלשן בברור מאחור באותו הרגע, ייתן לגלשן האחר *מקום בסימון*.

כאשר גלשן נדרש לתת *מקום בסימון על פי חוק* 18.2 (a), הוא ימשיך לעשות זאת כל זמן שחוק זה חל, גם אם מאוחר יותר ה*חיפוי* נשבר או *חיפוי* חדש מתחיל.

* + 1. חוק 18.3 נמחק.
  1. מתן מקום בסימון
     1. חוק 18.2 (a) משתנה ל:
     2. כאשר הראשון מבין שני גלשנים *מקיף או עובר* את *הסימון*,
        1. אם הגלשנים *בחיפוי*, הגלשן החיצוני ייתן לגלשן הפנימי *מקום בסימון*.
        2. אם הגלשנים אינם ב*חיפוי*, הגלשן *בבירור מאחור* באותו הרגע ייתן לגלשן האחר *מקום בסימון*.

כאשר גלשן נדרש לתת *מקום בסימון* על פי חוק 18.2 (a) , הוא ימשיך לעשות כן כל עוד חוק זה חל, גם אם מאוחר יותר *חיפוי* נשבר או *חיפוי* חדש מתחיל.

חוק 18.2 (b) משתנה ל:

* + 1. חוק 18.2 (a) יפסיק לחול אם הגלשן הזכאי למקום בסימון עובר את מוצא הרוח.
    2. חוק 18.3 נמחק.
  1. מהפך או ירידה
     1. חוק 18.4 משתנה ל:
     2. כאשר גלשן פנימי ב*חיפוי* בעל זכות דרך, חייב לבצע מהפך או לרדת ליד *סימון,* כדי להפליג את *כיוון ההפלגה הנכון* שלו, עד שיסתובב עם הרוח או ירד, הוא לא יפליג רחוק יותר מה*סימון* מאשר נדרש כדי להפליג את אותו הכיוון. חוק 18.4 אינו חל ב*סימון* שער.

1. הפוך; על שרטון; הצלה
   * 1. חוק 22 משתנה ל:
   1. אם הדבר אפשרי, גלשן יימנע מגלשן *הפוך*, או כזה שטרם רכש שליטה לאחר שהתהפך, נמצא על שרטון, או מנסה לעזור לאדם או כלי שייט הנמצאים בסכנה.
   2. אם הדבר אפשרי, גלשן *הפוך* או על שרטון, לא יפריע לגלשן אחר.
2. הפרעה לגלשן אחר; מפרש מחוץ למים
   * 1. הוסף חוק חדש 23.3:
   1. בדקה האחרונה לפני אות הזינוק שלו, גלשן יחזיק את המפרש שלו מחוץ למים ובמצב רגיל, אלא אם *התהפך* שלא בכוונה.
3. שינויים לחוקים מחלק 3
4. **בהזנקת תחרויות**
   * 1. חוק 26 משתנה ל:
   1. שיטה 1 (לזינוקים מול הרוח)
      1. תחרויות תוזנקנה בשימוש באותות הבאים. זמנים יילקחו מהאותות החזותיים; יש להתעלם מהעדרו של אות קולי. או כמצוין בהודעה על התחרות או הוראות השייט.

|  |  |  |  |
| --- | --- | --- | --- |
| *דקות לפני*  *אות הזינוק* | *אות חזותי* | *אות קולי* | *משמעות* |
| \*5 | דגל דגם | אחד | אות התראה |
| 4 | U, I, P או דגל שחור | אחד | אות היכון |
| 1 | דגל היכון יורד | אחד ארוך | דקה אחת |
| 0 | דגל הדגם יורד | אחד | אות הזינוק |

\*או כמצוין בהודעה על התחרות או בהוראות השייט

אות ההתראה לכל דגם עוקב, יינתן עם או אחרי אות הזינוק של הדגם הקודם.

* 1. שיטה 2 (לזינוקים ברוח צד)
     1. תחרויות תוזנקנה בשימוש באותות הבאים. זמנים יילקחו מהאותות החזותיים; יש להתעלם מהעדרו של אות קולי.

|  |  |  |  |
| --- | --- | --- | --- |
| *דקות לפני*  *אות הזינוק* | *אות חזותי* | *אות קולי* | *משמעות* |
| \*3 | דגל דגם |  | אות תשומת הלב |
| 2 | דגל אדום; אות תשומת הלב יורד | אחד | אות התראה |
| 1 | דגל צהוב; אדום יורד | אחד | דקה אחת |
| ½ | דגל צהוב יורד |  | 30 שניות |
| 0 | דגל ירוק | אחד | זינוק |

* 1. שיטה 3 (לזינוקי חוף)
     1. כאשר קו הזינוק על החוף, או כה קרוב לחוף כך שהמתחרה חייב לעמוד במים כדי ל*זנק*, הזינוק הוא זינוק חוף.
     2. תחנות הזינוק תהיינה ממוספרות כך שתחנה 1 היא במעלה הרוח. אלא אם הוראות השייט מציינות שיטה אחרת כלשהי, תחנת הזינוק של גלשן תיקבע:
        1. באמצעות דרוג (הגלשן המדורג הגבוה ביותר, בתחנה 1, מדורג הגבוה הבא בתחנה 2, וכך הלאה), או
        2. בהגרלה
     3. לאחר שגלשנים נקראו להתייצב בעמדתם, וועדת התחרות תיתן את אות ההיכון ע"י הצגת דגל אדום עם אות קולי אחד. אות הזינוק יינתן, בכל זמן שהוא לאחר אות ההיכון, ע"י הסרת הדגל האדום עם אות קולי אחד.
     4. לאחר אות הזינוק, כל גלשן יעשה את הדרך הקצרה ביותר מתחנת הזינוק שלו אל המים, ולאחר מכן לעמדת ההפלגה שלו, מבלי להפריע לגלשנים אחרים. חוקי חלק 2 יחולו כאשר שתי רגלי המתחרה הן על הגלשן.

1. עונשי זינוק
   * 1. חוק 30.2 נמחק.
2. נגיעה בסימון
   * 1. חוק 31 משתנה ל:
     2. גלשן רשאי לנגוע ב*סימון* אבל לא יחזיק בו.
3. שינויים לחוקי חלק 4
4. הנעה
   * 1. חוק 42 משתנה ל:
     2. גלשן יונע קדימה רק ע"י פעולת הרוח על המפרש, ופעולת המים על גוף הגלשן או ,תוספותיו. ואולם פמפום ונפנוף המפרש מותרים. הגלשן לא יונע קדימה ע"י חתירה, שחייה או הליכה.
5. עונשים בזמן תקרית
   * 1. חוק 44 משתנה ל:
   1. לקיחת עונש
      1. גלשן רשאי לקחת על עצמו עונש סיבוב של 360°, כאשר ייתכן שהפר חוק אחד או יותר מחלק 2 במהלך תקרית בעת שהוא *מתחרה.* לחילופין ההודעה על תחרות או הוראות שייט יכולות לציין שימוש בעונש אחר. במקרה זה העונש המצויין יחליף את עונש סיבוב ה 360°. ואולם, אם הגלשן גרם לפציעה או לנזק רציני, או, למרות שביצע עונש, זכה ביתרון משמעותי בתחרות או בסדרה בעקבות ההפרה, עונשו יהיה פרישה.
   2. עונש סיבוב של 360°
      1. לאחר שהתפנה בברור מגלשנים אחרים מיד לכשיתאפשר לאחר התקרית, גלשן יבצע עונש סיבוב של 360°, בכך שיבצע מיד סיבוב של 360° כשאינו נדרש לסיבוב או מהפך. כאשר הגלשן מבצע את העונש בקו הגמר או בסמוך לו, גוף הגלשן יהיה במלואו בצד המסלול של הקו, לפני ש*יגמור*.
6. בגדי מתחרה וציוד
   * 1. חוק 50.1 (a) משתנה ל-
     2. מתחרים לא ילבשו או יישאו ביגוד או ציוד למטרת העלאת משקלם. ואולם, מתחרה רשאי לשאת עליו מיכל שתייה התכולה של לא יותר מ 1.5 ליטר.

**חוקי חלק 4 שנמחקים:**

חוקים 55, 54, 52, 51, 50.2, 50.1 (c), 49, 48.2, 45 ו- 56.1 נמחקים.

1. שינויים לחוקי חלק 5
2. ערעורים
   1. כוונה לערער
      1. חוק 60.2 (a) (1) משתנה ל:
      2. אם ה*ערעור* מתייחס לתקריתשהמערער ראה באיזור התחרות:
         1. אם המערער הוא גלשן, הוא יקרא ׳מערער׳ (Protest)בהזדמנות הסבירה הראשונה. הוא גם יודיע לוועדת התחרות על על כוונתו לערער, מיד כשהדבר מעשי לאחר ש*גמר* או פרש.
   2. הגשת ערעור
      1. הוסף לחוק 60.3 (a):
      2. חוק זה אינו חל בסדרת הדחה שבה הגלשן מעפיל לשלב מאוחר יותר של האירוע.
   3. תקפות ערעור
      1. מחק בחוק(2) 60.4 (a)את "או לא ראתה".
3. פיצוי
   1. החלטות על בקשות לפיצוי
      1. בחוק 61.4 (b) (2) ו- 61.4 (b) (3) יש לשנות את "פציעה או נזק פיזי" ל- "פציעה או נזק פיזי או *הפוך*".
4. ניהול שמיעות
   1. נוהל השמיעה
      1. הוסף לחוק 63.4:
      2. ואולם, בסדרת הדחה שבה הגלשן מעפיל לשלב מאוחר יותר של האירוע, *ערעורים* ובקשות לפיצוי אינם צריכים להיות בכתב; הם יימסרו בעל פה לחבר וועדת הערעורים בהקדם הסביר האפשרי, לאחר התחרות. ועדת הערעורים רשאית לגבות עדות בכל דרך ראויה לשיקול דעתה, והיא רשאית למסור את החלטתה בעל פה.
   2. החלטות
      1. חוק 63.5 (d) משתנה ל:
      2. אם לוועדת הערעורים קיים ספק לגבי עניין הנוגע למדידות גלשן, משמעות חוק דגם, או נזק לגלשן, היא תפנה את שאלותיה, בצירוף העובדות הרלוונטיות, לרשות האחראית לפירוש החוק. בהחלטתה, תהיה הוועדה כבולה לתשובת הרשות.
   3. הודעה לצדדים ולאחרים
      1. הוסף לחוק 63.6 (b):
      2. חוק זה אינו חל בתחרות בסדרת הדחה שבה הגלשן מעפיל לשלב מאוחר יותר של האירוע.
5. עררים ובקשות לרשות לאומית
   * 1. חוק 70.3 (b) משתנה ל:
     2. שהן הכרחיות על מנת לקבוע מיידית את תוצאת תחרות על פיה גלשן מעפיל להתחרות בשלב מאוחר יותר בארוע עוקב (והרשות הלאומית רשאית להנחות כי אישורה נדרש לשימוש בחוק זה);
     3. הוסף חוק חדש 70.3 (e)
     4. התקבלה בסדרת הדחה בה גלשן מעפיל להתחרות בשלב מאוחר יותר באירוע.
6. שינויים לחוקי חלק 6
7. עמידה בחוקי דגם; תעודות רישום
   * 1. הוסף לחוק 78.1: "כאשר כך הונחה על ידי "שייט עולמי", מתקן ממוספר ומתוארך על גלשן, החרב שלו , הסנפיר והחִבֵּל, ישמשו כתעודת המדידה שלו."
8. שינויים לחוקי חלק 7
9. ועדת תחרות; הוראות שייט; ניקוד
   * 1. המשפט האחרון בחוק 90.2 (c) משתנה ל: "שינויים בעל פה מותר לתת, אם הנוהל צויין בהוראות השייט."
10. שינויים לנספח A
11. מספר תחרויות; תוצאות כלליות
    * 1. חוק A1 משתנה ל:
      2. מספר התחרויות המתוכננות, ומספר התחרויות שנדרש שינוקדו כדי שיהוו סדרה, יצוין בהודעה על התחרות או בהוראות השייט; ראה חוק 90.3 (a) באירוע הכולל יותר ממקצוע או פורמט אחד, ההודעה על התחרות או הוראות השייט תציינה כיצד יש לחשב את התוצאות הכלליות.
12. ניקוד סדרה
    * 1. חוק A2.1 משתנה ל:
      2. ניקוד סדרה של כל גלשן יהיה, כפוף לחוק 90.3 (b), סך כל תוצאות התחרויות שלו, למעט
         1. התוצאה הגרועה ביותר כאשר 5 עד 11 תחרויות נוקדו, או
         2. שתי התוצאות הגרועות ביותר כאשר 12 תחרויות או יותר נוקדו (ראה חוק 90.3 (a)).
      3. ואולם, ההודעה על התחרות או הוראות השייט רשאיות לקבוע הסדר שונה. אם לגלשן יש שתיים או יותר תוצאות גרועות זהות, התוצאה(ות) לתחרות(יות) המוקדמות יותר תזרק/נה. הגלשן עם תוצאת הסדרה הנמוכה ביותר מנצח, והאחרים ידורגו בהתאם.
13. ניקוד שנקבע על ידי ועדת התחרות
    * 1. הוסף חוק חדש A5.4:
    1. בסדרת הדחה שבה הגלשן מעפיל לשלב מאוחר יותר של האירוע, גלשן שלא *הפליג את המסלול*, פרש, או נפסל ינוקד במספר נקודות השווה למספר הגלשנים שמותר היה להם להפליג באותה תחרות.
14. שוויונות בסדרה
    * 1. חוק A8 משתנה ל:
    1. אם ישנו שוויון נקודות בסדרה בין שני גלשנים או יותר, התוצאות שנזרקו של כל גלשן, תירשמנה בסדר מהטוב לגרוע, ובמקום הראשון בו ישנו הבדל, השוויון ייפתר לטובת הגלשן(ים) עם התוצאה הטובה יותר שנזרקה.
    2. אם עדיין נשאר שוויון בין שני גלשנים או יותר, ניקוד התחרויות של כל גלשן, כולל תוצאות שנזרקו, ייערכו בסדר של מהטוב לגרוע, ובמקום הראשון בו ישנו הבדל, השוויון ייפתר לטובת הגלשן עם התוצאה הטובה יותר. בתוצאות אלה ייעשה שימוש אף אם חלקן הן תוצאות שנזרקו.
    3. אם עדיין נשאר שוויון בין שני גלשנים או יותר, הם ידורגו בסדר של תוצאותיהם בתחרות האחרונה. כל שוויון שנשאר ייפתר בשימוש בתוצאות הגלשנים שבשוויון, בתחרות שלפני האחרונה, וכך הלאה עד שכל השוויונות יפתרו. התוצאות האלו תהיינה בשימוש אף אם חלקן הן תוצאות שנזרקו.
15. שינויים לנספח G

**G1 דגמי גלשנים של "שייט עולמי"**

**G1.3 מיקום**

* + 1. חוק G1.3 משתנה ל:
    2. סמל הדגם יוצג פעם אחת על כל צד של המפרש, באזור שמעל קו הנמתח בזוויות ישרות, מנקודה הנמצאת בשפה הקדמית של המפרש, בשליש המרחק מראש המפרש למנור. אותיות הלאום ומספרי המפרש ימוקמו בשליש האמצעי של אותו חלק של המפרש מעל המנור, כשהם מופרדים בברור מכל פרסום שהוא. הם יהיו בשחור ויונחו גב לגב על רקע לבן לא שקוף. הרקע יבלוט לפחות 30 מ"מ מעבר לתווים. בין אותיות הלאום ומספרי המפרש יהיה תו "-", והרווח בין התווים יהיה מספיק לצורך קריאה ברורה.

נספח C

# חוקי תחרויות דו-קרב

תחרויות דו-קרב תערכנה על-פי חוקי תחרויות השייט כפי ששונו ע"י נספח זה. את התחרויות ישפטו שופטי-ים אלא אם ההודעה על התחרות או הוראות השייט יציינו אחרת.

הערה: הודעה סטנדרטית על תחרות, הוראות שייט סטנדרטיות, וחוקי תחרות דו-קרב למתחרים עם מגבלת ראייה, זמינים באתר האינטרנט של "שייט עולמי".

1. מונחים

"מתחרה" משמעו מפקד המפרשית, צוות או מפרשית כפי שמתאים בהקשר לאירוע. "מקצה" משמעו שתי תחרויות דו-קרב או יותר, שהחלו באותו מחזור זינוק.

1. שינויים להגדרות ולחוקים של חלקים 1, 2, 3 ו- 4
   1. הגדרת *גמר* משתנה ל:

***גמר (Finish) -*** מפרשית *גומרת* כאשר, לאחר אות הזינוק שלה, חלק כלשהו מגופה חוצה את קו הגמר מצד המסלול, לאחר שהשלימה כל עונשים שהם. בכל אופן, כאשר עונשים מתבטלים בהתאם לחוק C7.2 (d) לאחר שמפרשית אחת או שתיהן *גמרו*, כל אחת תירשם כ*גומרת* כאשר חצתה את הקו. מפרשית לא *גמרה* אם היא ממשיכה *להפליג את המסלול*.

* 1. ההגדרה *מקום בסימון* תשתנה ל:

***מקום בסימון*** ***(Mark Room)*** **-** *מקום* למפרשית להפליג את *כיוון ההפלגה הנכון* שלה כדי להקיף או לעבור את *הסימון*, ומקום לעבור *סימון* גמר לאחר ש*גמרה*.

* 1. הוסף להגדרת כיוון הפלגה נכון: "מפרשית המבצעת עונש או מתמרנת כדי לבצע עונש, אינה מפליגה בכיוון הפלגה נכון".
  2. בהגדרה *אזור* המרחק משתנה לשני אורכי גוף סירה.
  3. הוסף חוק חדש 7 לחלק 1:

1. נקודה אחרונה של וודאות

שופטי הים יניחו שמצבה של מפרשית, או מצבה היחסי למפרשית אחרת, לא השתנה, עד שהם בטוחים שאכן השתנה.

* 1. חוק 13 ישתנה ל:

1. בזמן סיבוב או מהפך
   1. לאחר שמפרשית עוברת את מוצא הרוח, היא *תשמור מרחק* ממפרשיות אחרות עד אשר היא בכיוון הפלגה של קדמית חדה.
   2. לאחר שהשפה התחתונה של המפרש הראשי של מפרשית המפליגה במורד הרוח עוברת את מרכז הסירה, היא *תשמור מרחק* ממפרשיות האחרות עד שהמפרש הראשי שלה התמלא, או שהיא אינה מפליגה עוד במורד הרוח.
   3. בזמן שחוק 13.1 או 13.2 חלים, חוקים 10, 11 ו-12 אינם חלים. בכל אופן, אם שתי מפרשיות כפופות לחוק 13.1 או 13.2 באותו הזמן, זו שמצד שמאל לאחרת או זו שמאחור, *תשמור מרחק*.
   4. חוק 16.2 משתנה ל:
   5. בנוסף, כאשר מפרשיות ב*מפנים* מנוגדים מפליגות לסימון שנמצא במעלה הרוח, המפרשית ב*מפנה* ימני לא תרד לקורס שהוא יותר מתשעים מעלות לרוח האמיתית ושהוא יותר נמוך מ*קורס ההפלגה הנכון* שלה, אם כתוצאה מכך המפרשית ב*מפנה* השמאלי חייבת לשנות קורס באופן מיידי על מנת להמשיך *לשמור מרחק*.
   6. חוק 17 נמחק.
   7. חוק 18 משתנה ל:
2. מקום בסימון
   1. מתי חוק 18 חל

חוק 18 חל בין מפרשיות כאשר הן נדרשות להשאיר *סימון* על אותו הצד, ולפחות אחת מהן ב*אזור*; ואולם, הוא אינו חל בין מפרשית המתקרבת ל*סימון* ומפרשית שעוזבת אותו. חוק 18 אינו חל עוד בין מפרשיות כאשר המפרשית הזכאית ל*מקום בסימון*, נמצאת על הצלע הבאה וה*סימון* מאחוריה.

* 1. מתן מקום בסימון
     1. כאשר המפרשית הראשונה מגיעה ל*אזור*,
        1. אם מפרשיות ב*חיפוי*, המפרשית החיצונית באותו הרגע, תיתן לאחר מכן למפרשית הפנימית *מקום בסימון*.
        2. אם מפרשיות אינן ב*חיפוי*, המפרשית שלא הגיעה ל*אזור*, תיתן לאחר מכן *מקום בסימון*.
     2. אם המפרשית הזכאית ל*מקום בסימון* עוזבת את ה*אזור*, הזכאות ל*מקום בסימון* מפסיקה, וחוק 18.2 (a) חל שוב באם הדבר נדרש, בהתבסס על היחס בין המפרשיות בזמן בו חוק 18.2 (a) יחול מחדש.
     3. אם מפרשית השיגה *חיפוי* פנימי, ומרגע שה*חיפוי* החל, המפרשית החיצונית אינה יכולה לתת *מקום בסימון*, חוק 18.2 (a) אינו חל ביניהן
  2. סיבוב או מהפך
     1. אם *מקום בסימון* למפרשית כולל שינוי *מפנה*, סיבוב כזה או מהפך, ייעשה לא מהר יותר מאשר סיבוב מול או עם הרוח כדי להפליג את *כיוון ההפלגה הנכון* שלה.
     2. כאשר מפרשית פנימית ב*חיפוי* שהיא בעלת זכות דרך, חייבת לשנות מפנה ב*סימון* כדי להפליג את *כיוון ההפלגה הנכון* שלה, הרי עד שתשנה *מפנה*, היא לא תפליג רחוק מה*סימון* יותר מהנדרש כדי להפליג את אותו הכיוון. חוק.18.3 (b) אינו חל ב*סימון* שער או *סימון* גמר, ומפרשית תזוכה על הפרת חוק זה, אם כיוון ההפלגה של מפרשית אחרת לא הושפע לפני שהמפרשית שינתה *מפנה*.
  3. חוק 20.4 (a) משתנה ל:
     + 1. אותות תנועת יד שלהלן, על ידי ההגאי/ת, נדרשות, בנוסף לקריאות:
          1. עבור "מקום לסיבוב" (Room to tack), בהצבעה חוזרת ונשנית, באופן ברור לכיוון מעלה הרוח; ו -
          2. עבור "אתה תסתובב" (You Tack), בהצבעה חוזרת ונשנית, באופן ברור אל המפרשית האחרת, תוך נפנוף היד לכיוון מעלה הרוח.
  4. חוק 21.3 נמחק.
  5. חוק 23.1 משתנה ל:
  6. במידת האפשר, מפרשית שאינה מתחרה, לא תפריע למפרשית מתחרה או סירת שופטי ים.
  7. הוסף חוק חדש 23.3:
  8. כאשר מפרשיות מזוגות דו-קרב שונים נפגשות, כל שינוי בכיוון הפלגה של כל אחת מהן, ייעשה בהתאם למילוי דרישות חוק או כדי לנצח את הדו-קרב שלה.
  9. חוק 27.2 משנה ל:
  10. לא יאוחר מאות ההתראה, ועדת התחרות רשאית להזיז *סימון* זינוק*.*
  11. חוק 31 משתנה ל:

1. נגיעה בסימון

בעת שמפרשית *מתחרה*, לא צוותה ולא כל חלק של גוף המפרשית, לא יגע ב*סימון* זינוק לפני *הזינוק*, *סימון* המתחיל, תוחם או מסיים את הצלע של המסלול אותו היא מפליגה, או ב*סימון* *גמר* לאחר ש*גמרה*. בנוסף, בעת שהיא *מתחרה*, מפרשית לא תיגע בסירת ועדת התחרות שהיא גם *סימון*.

* 1. הוסף חוק 41 (e):
     + 1. עזרה להחזיר איש צוות מהמים לסיפון, ובלבד שהעליה לסיפון היא בערך באותו מקום של ההחזרה.
  2. חוק 42 יחול גם בין אותות ההתראה והיכון.
  3. חוק 42.2 (d) משתנה ל:
     + 1. חתירה: תנועה חוזרת ונשנית של ההגה על מנת להניע את המפרשית קדימה;

1. אותות תחרות ושינויים לחוקים קשורים
   1. אותות זינוק

האותות להזנקת דו-קרב, יהיו כדלהלן. זמנים יילקחו מהאותות החזותיים; יש להתעלם מכשל של אות קולי. אם יותר מזוג דו-קרב מפליג, אות הזינוק לזוג אחד, יהיה אות ההתראה לזוג הבא אחריו.

|  |  |  |  |
| --- | --- | --- | --- |
| *זמן בדקות* | *אות חזותי* | *אות קולי* | *משמעות* |
| 7 | דגל F עולה | אחד | אות תשומת הלב |
| 6 | דגל F יורד | אין |  |
| 5 | נס ספרות עולה\* | אחד | אות התראה |
| 4 | דגל P עולה | אחד | אות היכון |
| 2 | דגל כחול או צהוב או שניהם\*\* עולים | אחד\*\* | גמר זמן כניסה |
| 1 | דגל P יורד | אחד ארוך |  |
| 0 | אות ההתראה יורד | אחד | זינוק |

\* במהלך מקצה, נס ספרה מס' 1 משמעו דו-קרב מס' 1; נס ספרה מס' 2 משמעו דו-קרב מס' 2 וכו', אלא אם הוראות השייט מציינות אחרת.

\*\* אותות אל יינתנו רק אם מפרשית אחת או שתיהן, כשלו מלמלא אחר חוק C4.2. הדגל(ים) יהיו מוצג/ים עד ששופטי הים סימנו עונש או למשך דקה, המוקדם מביניהם.

* 1. שינויים לחוקים קשורים
     + 1. חוק 29.1 משתנה ל:
          1. כאשר עם אות הזינוק של מפרשית, חלק כלשהו מגופה נמצא בצד המסלול של קו הזינוק או אחד מהמשכיו, ועדת התחרות תציג מיד דגל כחול או צהוב המזהה את המפרשית, עם אות קולי אחד. הדגל יוצג עד שגוף המפרשית יהיה במלואו בצד שלפני הזינוק של הקו, או אחד מהמשכיו, או עד לשתי דקות לאחר אות הזינוק שלה, המוקדם מביניהם.
          2. כאשר לאחר אות הזינוק של מפרשית, חלק כלשהו מגופה חוצה מהצד שלפני קו הזינוק, לצד המסלול של קו הזינוק דרך אחד מהמשכיו, בלא שזינקה נכון, ועדת התחרות תציג מיד דגל כחול או צהוב המזהה את המפרשית. הדגל יוצג עד שגוף המפרשית יהיה במלואו בצד שלפני הזינוק של הקו או אחד מהמשכיו, או עד שתי דקות לאחר אות הזינוק שלה, המוקדם מביניהם.
       2. באות תחרות AP, המשפט האחרון משתנה ל:"אות תשומת הלב יינתן דקה אחת לאחר הסרה, אלא אם באותו הזמן התחרות נדחית שוב או מבוטלת".
       3. באות תחרות N, המשפט האחרון משתנה ל: "אות תשומת הלב יינתן דקה אחת לאחר הסרה, אלא אם באותו הזמן התחרות מבוטלת שוב או נדחית."
  2. אותות קו הגמר

אות התחרות, דגל או צורה כחולים, לא יהיו בשימוש.

1. דרישות לפני זינוק
   1. באות ההיכון של מפרשית, גוף המפרשית יהיה כולו מחוץ לקו הנמצא בזווית 90° לקו הזינוק, ועובר דרך *סימון* הזינוק בקצה הקו שהוקצה לה. ברשימת הזוגות שבתכנית התחרות, למפרשית הרשומה לצד שמאל, מוקצה הצד השמאלי של הקו, והיא תציג דגל כחול בירכתיה בעת שהיא *מתחרה*. למפרשית השנייה מוקצה הצד הימני של הקו, והיא תציג דגל צהוב בירכתיה בעת שהיא *מתחרה*.
   2. בתוך זמן שתי הדקות שלאחר אות ההיכון של מפרשית, גוף המפרשית יחצה ויפנה את קו הזינוק, בפעם הראשונה מצד המסלול לצד שלפני הזינוק.
2. סימנים ע"י שופטי-ים
   1. דגל ירוק ולבן, עם אות קולי ארוך, משמעו: "אין עונש."
   2. דגל כחול או דגל צהוב, המזהה מפרשית עם אות קולי ארוך, משמעו: "המפרשית המזוהה תבצע עונש בהתאם לחוק 7C."
   3. דגל אדום עם או מיד לאחר דגל כחול או צהוב, עם אות קולי ארוך, משמעו: "המפרשית המזוהה תבצע עונש בהתאם לחוקC7.3 (d) . "
   4. דגל שחור עם דגל כחול או דגל צהוב, עם אות קולי ארוך, משמעו: "המפרשית המזוהה פסולה או פרשה, הדו-קרב הסתיים, והנצחון מוענק למפרשית השנייה."
   5. אות קולי קצר משמעו:" עונש הושלם עכשיו."
   6. אותות קוליים קצרים חוזרים ונשנים, משמעותם: "מפרשית כבר אינה מבצעת עונש, והעונש נשאר על כנו."
   7. דגל או צורה, בצבע כחול או צהוב, המוצגים מסירת שופטי הים, משמעם: "למפרשית המזוהה יש עונש תלוי ועומד."
3. ערעורים ובקשות לפיצוי ע"י מפרשיות
   1. מפרשית רשאית לערער על מפרשית אחרת:
      * 1. על פי חוק של חלק 2, למעט חוק 14, בהצגה באופן ברור של דגל Y מיד לאחר תקרית.בה היא היתה מעורבת.
        2. על פי כל חוק שאינו נתון לערעור בחוק C6.1 (a) או C6.2, בהצגה באופן ברור של דגל אדום בהקדם האפשרי לאחר התקרית.
   2. מפרשית אינה רשאית לערער על מפרשית אחרת על-פי:
      * 1. חוק 14, אלא אם התוצאה היא נזק או פציעה;
        2. חוק מחלק 2, אלא אם היא הייתה מעורבת בתקרית;
        3. חוק 31 או חוק 42; או
        4. חוק C4 או חוק C7.
   3. מפרשית המבקשת פיצוי מחמת נסיבות שאירעו בעת שהיא *מתחרה* או באזור הגמר, תציג בברור דגל אדום בהקדם האפשרי לאחר שנודעו לה אותן נסיבות, אך לא יאוחר משתי דקות לאחר *שגמרה* או פרשה.
      * 1. מפרשית המערערת על-פי חוק C6.1 (a) תסיר את דגל Y לפני או בהקדם האפשרי לאחר שניתן אות שופטי הים.
        2. מפרשית המערערת על-פי חוק C6.1 (b) או מבקשת פיצוי על פי חוק C6.3 תמשיך, בכדי שה*ערעור* או הבקשה שלה יהיו תקפים, להציג את הדגל האדום שלה, עד שהודיעה על הערעור לשופטי הים, אחרי ש*גמרה* או פרשה. אין צורך ב*ערעור* או בקשה לפיצוי בכתב.
   4. החלטות שופטי-ים
      * 1. אחרי שהוצג דגל Y, שופטי הים יחליטו האם להעניש מפרשית כלשהי. הם יסמנו את החלטתם בהתאם להוראות חוקים C5.1, C5.2 או C5.3. ואולם,
           1. אם שופטי הים מחליטים להעניש מפרשית, וכתוצאה מכך למפרשית זו יהיו יותר משני עונשים תלויים ועומדים, שופטי הים יאותתו לה על פסילה על-פי חוק C5.4;
           2. כאשר שופטי הים מענישים מפרשית על-פי חוק C8.2, ובאותה תקרית מוצג דגל על מפרשית, שופטי הים רשאים להתעלם מדגל ה- Y.
        2. שימוש בעונש הדגל האדום שבחוק C5.3 ייעשה כאשר מפרשית זכתה בעמדת שליטה כתוצאה מהפרת *חוק*, אך שופטי הים אינם בטוחים שהתנאים לעונש שופטי-ים יזום נוסף, התמלאו.
   5. החלטות ועדת ערעורים
      * 1. ועדת הערעורים רשאית לגבות עדות בכל דרך הנראית לה מתאימה, והיא רשאית למסור החלטתה בעל פה.
        2. אם ועדת הערעורים מחליטה שלהפרת חוק לא הייתה השפעה ממשית על תוצאות הדו-קרב, היא רשאית:
           1. להטיל עונש של נקודה אחת או חלק של נקודה;
           2. להורות על עריכת התחרות מחדש; או
           3. לקבוע הסדר אחר שהיא מחליטה שהוא הוגן, שיכול שיהיה אי-ענישה.
        3. העונש על הפרת חוק 14 כאשר התוצאה היא נזק או פציעה, יהיה נתון לשיקול דעתה של ועדת הערעורים, ויכול שיכלול הרחקה מתחרויות נוספות באירוע.
   6. הוסף חוק חדש N1.10 לנספח N:
      1. N1.10בחוקN1.1 , שופט ים בינלאומי אחד, יכול להתמנות לחבר שופטים בינלאומי, או

פנל שלו, במקום שופט בינלאומי אחד.

1. שיטת ענישה
   1. חוק שנמחק

חוק 44 נמחק.

* 1. כל העונשים
     + 1. מפרשית שנענשה רשאית לדחות ביצוע עונש במסגרת המגבלות שבחוק C7.3, ותבצע אותו כדלהלן:
          1. כאשר היא בצלע המסלול אל *סימון* הקדמית, היא תבצע מהפך, ובהקדם הסביר אפשרי, תעלה לקדמית חדה.
          2. כאשר היא בצלע המסלול אל *סימון* המלאה, או בדרכה לקו הגמר, היא תבצע סיבוב, ובהקדם הסביר האפשרי תרד לכיוון הפלגה שהוא יותר מתשעים מעלות מהרוח האמיתית.
       2. הוסף לחוק 2: "בזמן שהיא *מתחרה*, מפרשית אינה צריכה לבצע עונש אלא אם הורה לה שופט ים לעשות כן."
       3. מפרשית מסיימת צלע של המסלול, כאשר חלק כלשהו מגופה חוצה את המשך הקו מה*סימון* הקודם דרך ה*סימון* אותו היא מקיפה, או בצלע האחרונה כאשר היא *גומרת*.
       4. מפרשית שנענשה לא תירשם כ*גומרת* עד שביצעה את עונשה כשגוף הסירה במלואו בצד המסלול של הקו, ואז היא *תגמור*, אלא אם העונש מתבטל לפני או אחרי שחצתה את קו הגמר.
       5. אם למפרשית יש עונש אחד או שניים התלויים ועומדים, והמפרשית השנייה שבדו-קרב נענשת, עונש אחד לכל מפרשית יבוטל, למעט עונש של דגל אדום, שלא יבטל, או יבוטל, על-ידי עונש אחר.
       6. אם מפרשית אחת *גמרה* ואינה *מתחרה* יותר, ולמפרשית האחרת יש עונש תלוי ועומד, שופטי הים רשאים לבטל את העונש התלוי ועומד.
  2. מגבלות עונש
     + 1. מפרשית המבצעת עונש הכולל סיבוב, ראש הספינקר יהיה מתחת למקור המנור הראשי, מרגע שעברה את מוצא הרוח ועד שהיא בכיוון קדמית חדה.
       2. אף חלק מעונש לא יבוצע בתוך האזור של *סימון* הקפה, המתחיל, תוחם או מסיים את הצלע עליה נמצאת המפרשית.
       3. אם למפרשית יש עונש אחד תלוי ועומד, היא רשאית לבצעו בכל עת לאחר ה*זינוק* ולפני ש*גמרה*. אם למפרשית יש שני עונשים תלויים ועומדים, היא תבצע אחד מהם בהקדם הסביר האפשרי, אבל לא לפני ש*זינקה*.
       4. כאשר שופטי הים מציגים דגל אדום עם או מיד לאחר הצגת דגל ענישה, המפרשית הנענשת תבצע עונש בהקדם הסביר האפשרי, אבל לא לפני ש*זינקה*.
  3. ביצוע והשלמת עונשים
     + 1. כאשר מפרשית שיש לה עונש תלוי ועומד נמצאת בצלע אל *סימון* קדמית, ומבצעת מהפך, או בצלע בדרכה אל *סימון* המלאה או לקו הגמר, ועוברת את מוצא הרוח, היא מבצעת עונש.
       2. כאשר מפרשית המבצעת עונש אינה מבצעת את העונש כהלכה, או אינה משלימה את העונש בהקדם הסביר האפשרי, היא אינה נחשבת עוד כמבצעת עונש. שופטי הים יסמנו זאת כנדרש בחוק C5.6.
       3. סירת שופטי הים לכל זוג בדו-קרב, תציג דגלים או צורות כחולים או צהובים, כל דגל או צורה מציינים עונש אחד התלוי ועומד. כאשר מפרשית ביצעה עונש, או עונש בוטל, דגל אחד או צורה יוסרו, בליווי האות הקולי המתאים. כשל של שופטי הים להציג או להסיר דגלים או צורות כהלכה, לא ישנה את מספר העונשים התלויים ועומדים.

1. עונשים יזומים ע"י שופטי-ים
   1. שינויי חוק

חוק 60.1 אינו חל על ערעורים על ידי ועדת התחרות או הוועדה הטכנית לפי *חוקים* ששופטי-ים רשאים להטיל עונשים בגינם.

* 1. כאשר שופטי הים מחליטים שמפרשית הפרה חוקים 31, 42, C4, C7.3 (c) או C7.3 (d) היא תיענש ע"י סימון על פי חוק C5.2 או C5.3. ואולם, אם מפרשית נענשת על הפרת חוק מחלק 2, ובאותה תקרית הפרה את חוק 31, היא לא תיענש על הפרת חוק 31. בנוסף, מפרשית המציגה דגל לא נכון או אינה מציגה את הדגל הנכון, תוזהר בעל פה, ותינתן לה

האפשרות לתקן את השגיאה לפני שתיענש.

* 1. כאשר שופטי הים מחליטים שמפרשית
     + 1. השיגה יתרון בהפרת חוק לאחר שהביאו בחשבון את העונש,
       2. הפרה *חוק* בכוונה, או
       3. ביצעה הפרה של התנהגות ספורטיבית,
     1. היא תיענש על פי חוק C5.2, C5.3 או C5.4.
  2. אם שופטי הים או חברי ועדת הערעורים מחליטים שיתכן ומפרשית הפרה *חוק* אחר מאלה הרשומים בחוק C6.1 (a)ו-C6.2, הם יודיעו על כך לוועדת הערעורים, כדי שתפעל על פי חוק 60.1, וחוק C6.6 כאשר הדבר מתאים.
  3. כאשר, לאחר שמפרשית אחת *זינקה*, ושופטי הים משוכנעים שהמפרשית השנייה לא תזנק, הם רשאים לסמן בהתאם לחוק C5.4, תוך זיהוי המפרשית שלא *זינקה.*
  4. כאשר מפרשית אחת פורשת אחרי לאחר ששתי המפרשיות בדו-קרב *זינקו,* שופטי הים רשאים לסמן על פי חוק C5.4, תוך זיהוי המפרשית הפורשת.
  5. כאשר שופטי הים של דו-קרב, יחד עם לפחות שופט ים אחד נוסף, מחליטים כי מפרשית הפרה את חוק 14 וארע נזק כתוצאה מכך, הם רשאים להטיל עונש של נקודות, ללא שמיעה. למפרשית תימסר הודעה על העונש מוקדם ככל האפשר, ובזמן בו ניתנת לה ההודעה, היא רשאית לבקש שמיעה. ועדת הערעורים תמשיך בהתאם להוראות חוק C6.6. כל עונש שייפסק ע"י ועדת הערעורים, יכול שיהיה כבד יותר מהעונש שהוטל ע"י שופטי הים. כאשר שופטי הים מחליטים שעונש הכבד מנקודה אחת הוא עונש מתאים, הם יפעלו בהתאם לחוק C8.4.

1. בקשות לפיצוי או לפתיחת שמיעה מחדש; עררים; נהלים אחרים
   1. לא תהיה בקשה לפיצוי או ערר על החלטה הנעשית על פי חוק C5, C6, C7 או C8.חוק 63.7(b) משתנה ל: "*צד* לשמיעה אינו רשאי לבקש פתיחת שמיעה מחדש."
   2. מתחרה אינו רשאי לבסס בקשה לפיצוי, על טענה שפעולה של סירה של ועדת התחרות הייתה לא ראויה. ועדת הערעורים רשאית להחליט לשקול מתן פיצוי בנסיבות כאלה, רק אם היא מאמינה שסירה של ועדת התחרות, כולל סירת שופטי הים, יתכן והפריעה באופן רציני למפרשית מתחרה.
   3. לא יינקטו כל הליכים שהם בהתייחס לכל פעולה או אי-פעולה של שופטי הים, למעט כמותר בחוק C9.2.
2. ניקוד
   1. המתחרה המנצח של כל דו-קרב, זוכה בנקודה אחת (חצי נקודה לכל אחד בשוויון מוחלט); המפסיד אינו זוכה בנקודות.
   2. כאשר מתחרה פורש מחלק של אירוע, תוצאות כל התחרויות שהושלמו, תישארנה בתוקפן.
   3. כאשר סיבוב ליגה יחידה מסתיים לפני שהושלם, או כאשר סיבובי ליגה מסתיימים במהלך סיבוב הליגה הראשון, ניקודו של כל מתחרה יהיה ממוצע הנקודות שהושגו בכל דו-קרב שהמתחרה הפליג בו. בכל אופן, אם מי מהמתחרים השלים פחות משליש של קרבות הדו-קרב המתוכננים, כל אותה ליגה לא תיחשב, ואם הדבר נחוץ, יוכרז כל האירוע כבטל. כדי לפתור שוויון בחוק C11.1 (a), תוצאתו של מתחרה תהיה ממוצע הנקודות שהושגו בכל דו-קרב שנערך בין המתחרים שבשוויון.
   4. כאשר ליגה מרובת סיבובים מסתיימת עם סיבוב ליגה לא גמור, רק נקודה אחת תהיה זמינה לכל שיוטי הדו-קרב שהתקיימו בין כל שני מתחרים שהם, כדלהלן:

|  |  |
| --- | --- |
| *מספר תחרויות דו-קרב שהושלמו בין שני מתחרים כלשהם* | *נקודות עבור כל נצחון* |
| 1 | נקודה אחת |
| 2 | חצי נקודה |
| 3 | שליש נקודה |
| (וכו׳) |  |

* 1. בסדרת ליגה
     + 1. מתחרים ידורגו בסדר תוצאותיהם הכלליות, בעל התוצאה הגבוהה ביותר ראשון;
       2. מתחרה שמנצח בדו-קרב, אבל נפסל על הפרת חוק נגד מתחרה בדו-קרב אחר, יפסיד את הנקודה לתחרות הזאת (אך המתחרה שהפסיד, לא יזכה באותה נקודה); ו-
       3. המיקום הכללי בין מתחרים שהפליגו בבתים שונים, יוכרע על-פי התוצאה הגבוהה ביותר.
  2. בסדרת המפסיד יוצא, הוראות השייט תקבענה את המספר המינימלי של נקודות, הדרוש לכדי לזכות בסדרה בין שני מתחרים. כאשר סדרת המפסיד יוצא מסתיימת, היא תוכרע לטובת המתחרה עם התוצאה הגבוהה יותר.
  3. כאשר רק מפרשית אחת בדו-קרב כשלה מ*להפליג את המסלול*, תוצאתה תהיה ללא נקודות (ללא שמיעה).

1. שוויונות
   1. סדרות ליגה

בסדרות ליגה ישובצו המתחרים לבית אחד או יותר, כדי להתחרות נגד כל המתחרים האחרים בבית שלהם, פעם אחת או יותר. כל שלב נפרד המזוהה בתבנית האירוע, יהיה סדרת ליגה נפרדת, מבלי להתחשב במספר הפעמים שכל מתחרה מפליג נגד כל מתחרה אחר באותו שלב.

שוויונות בין שני מתחרים או יותר בסדרות ליגה, יפתרו בשיטות הבאות, בסדר הבא, עד שכל השוויונות יפתרו. כאשר שוויון אחד או יותר נפתרים רק בחלקם, חוקים C11.1 (a) עד C11.1 (e), יוחלו עליהם שוב. שוויונות יפתרו לטובת המתחרה(ים) ש-

* + - 1. בסדר רץ, הוא בעל התוצאה הגבוהה ביותר בתחרויות הדו-קרב בין המתחרים שבשוויון;
      2. כאשר השוויון בין מתחרים בסדרת ליגה מרובת סיבובים - ניצח בתחרות האחרונה שבין שני המתחרים.
      3. הוא בעל רוב הנקודות נגד המתחרה הממוקם גבוה ביותר בסדרת הליגה, או, אם יש צורך בכך, השני הגבוה ביותר, וכך הלאה עד שהשוויון נפתר. כאשר יש לפתור שני שוויונות נפרדים, אבל הפתרון של כל אחד מהם תלוי בפתרון של השני, ייעשה שימושבעקרונות הבאים שבנוהל חוק C11.1 (c):
         1. השוויון במקום הגבוה ייפתר לפני השוויון במקום הנמוך, ו-
         2. לכל המתחרים בשוויון במקום הנמוך, יתייחסו כמתחרה בודד למטרות חוק C11.1 (c);
      4. לאחר החלת חוק C10.5 (c), הוא במקום הגבוה ביותר בבתים השונים, בלי קשר למספר המתחרים בכל בית.
      5. הוא זכה במקום הגבוה ביותר בשלב המאוחר ביותר של האירוע (תחרות צי, סדרת ליגה וכו').
  1. סדרת המפסיד יוצא

שוויונות (כולל 0-0) בין מתחרים בסדרת המפסיד יוצא, יפתרו בשיטות הבאות, בסדר

הבא, עד שהשוויון נפתר. השוויון ייפתר לטובת המתחרה ש-

* + - 1. הוא זכה במקום הגבוה ביותר בסדרת הליגה האחרונה, כאשר מחילים את חוק C11.1 אם נחוץ;
      2. ניצח בדו-קרב האחרון באירוע בין המתחרים שבשוויון.
  1. שוויונות שנשארו

כאשר חוק C11.1 או C11.2 אינם פותרים שוויון,

* + - 1. אם יש לפתור את השוויון עבור שלב מאוחר יותר של האירוע (או אירוע אחר שעבורו האירוע משמש לעליה אליו), השוויון ייפתר על ידי תחרות נוספת, כאשר הדבר מעשי. כאשר ועדת התחרות מחליטה שתחרות נוספת אינה מעשית, השוויון ייפתר לטובת המתחרה בעל הניקוד הגבוה ביותר בסדרת הליגה, לאחר שמוחקים את הניקוד עבור התחרות הראשונה לכל מתחרה שבשוויון, או, באם זה לא יפתור את השוויון, את הניקוד עבור התחרות השנייה לכל מתחרה שבשוויון, וכך הלאה עד שהשוויון ייפתר. כאשר שוויון נפתר חלקית, יתרת השוויון תיפתר ע"י החלה מחדש של חוק C11.1 או C11.2.
      2. כדי להחליט על מנצח באירוע שאינו מקנה עליה ישירה לאירוע אחר, או על המקום הכללי בין מתחרים היוצאים לאחר סיבוב אחד של סדרת המפסיד יוצא, אפשר לעשות שימוש בתחרות נוספת (אבל לא בהגרלה).
      3. כאשר שוויון לא נפתר, כל פרסים כספיים או נקודות דרוג למקומות שבשוויון, יחוברו ביחד ויחולקו בשווה בין המתחרים שבשוויון.

נספח D

# חוקי תחרות קבוצות

תחרויות קבוצות תיערכנה עלפי חוקי תחרויות השייט, כפי ששונו בנספח זה.

1. שינויים לחוקי התחרויות
   1. הגדרות וחוקי חלקים 2 ו-4
      * 1. בהגדרה אזור, המרחק משתנה לשני אורכי גוף סירה.
        2. חוק 18.2(a) משתנה ל:
      1. כאשר הראשונה מבין שתי מפרשיות מגיעה ל*אזור*,
         1. אם מפרשיות נמצאות ב*חיפוי*, המפרשית החיצונית באותו רגע, תיתן למפרשית הפנימית *מקום* ב*סימון*;
         2. אם מפרשיות אינן ב*חיפוי*, המפרשית אשר לא הגיעה ל*אזור*, באותו רגע, תיתן למפרשית האחרת *מקום בסימון*.

אם מפרשית עוברת את מוצא הרוח ובאותו הרגע היא *בבירור מאחור*י מפרשית בתוך ה*איזור*, היא תיתן למפרשית ש*בבירור מלפנים* *מקום בסימון.*

כאשר מפרשית נדרשת לתת *מקום בסימון* על-פי חוק זה, היא תמשיך לעשות זאת כל עוד חוק זה חל גם אם לאחר מכן *חיפוי* נפסק או *חיפוי* חדש מתחיל.

* + - 1. חוק 18.4 נמחק.
      2. כאשר כך צוין בהודעה על תחרות או בהוראות השייט, חוק 20.4 משתנה כך שאותות תנועת היד הבאות, נדרשות בנוסף לקריאות:
         1. עבור "מקום לסיבוב" (Room to tack), בהצבעה ברורה ונשנית אל מעלה הרוח; ו-
         2. עבור "אתה תסתובב" (You tack) בהצבעה נשנית וברורה אל המפרשית האחרת ונפנוף היד אל מעלה הרוח.
      3. חוק 23.1 משתנה ל: "במידת האפשר, מפרשית שאינה *מתחרה*, לא תפריע למפרשית *מתחרה*, ומפרשית ש*גמרה*, לא תפעל להפריע למפרשית שלא *גמרה*."
      4. הוסף חוק חדש 23.3: "כאשר מפרשיות בתחרויות שונות נפגשות, כל שינוי בכיוון הפלגה של כל אחת מהן, ייעשה בעקביות תוך מילוי דרישות חוק, או כדי לנצח את התחרות שלה."
      5. הוסף לחוק 41:

עזרה ממפרשית אחרת מקבוצתה, ובלבד שלא נעשה שימוש בתקשורת אלקטרונית.

* + - 1. חוק 45 נמחק.
  1. ערעורים ובקשות לפיצוי
     + 1. מפרשית רשאית
          1. לערער על מפרשית אחרת, אבל הערעור אינו תקף אם היא טוענת להפרה של חוק מחלק 2 והיא לא הייתה מעורבת בתקרית, אלא אם, התקרית כללה מגע בין מפרשיות של הקבוצה האחרת (בשינוי לחוק 60.4 (a) (2));
          2. להסיר את הדגל האדום שלה לאחר שהוצג באופן בולט (בשינוי לחוק60.2 (a) (1).);
          3. לבקש פיצוי, אך לא עבור נזק או פציעה שנגרמו על ידי מפרשית מהקבוצה שלה (בשינוי לחוק .(.61.1 (a)
       2. ועדת התחרות וגם ועדת הערעורים לא יערערו על מפרשית בגין הפרת חוק מחלק 2 למעט:
          1. כאשר הערעור מבוסס על עדות בדו"ח משופט ים לאחר שהוצג דגל שחור-לבן; או
          2. על-פי חוק 14, עם קבלת דו"ח מכל מקור הטוען לנזק או פציעה.
       3. *ערעורים* ובקשות לפיצוי אינם חייבים להיות בכתב. ועדת הערעורים רשאית לגבות עדות בכל דרך שתמצא לנכון, והיא רשאית למסור החלטתה בעל פה.
       4. כאשר ארעה תקלה במפרשית שסופקה, יחול חוק D5.
  2. עונשים
     + 1. חוק 44.1 משתנה ל:
     1. מפרשית רשאית לקחת על עצמה עונש של סיבוב אחד כאשר ייתכן והפרה חוק אחד או יותר מחלק 2, או חוק 31 או חוק 42, בתקרית בעת שהיא מתחרה. ואולם, היא או הקבוצה שלה עשויים להענש בנוסף על פי חוק D2.3 או D3.3 אם התקרית גרמה לפציעה או לנזק, או על אף שלקחה על עצמה עונש, קבוצתה השיגה יתרון.
        1. כאשר מפרשית מציינת באופן ברור שהיא לוקחת על עצמה עונש בהתאם לחוק 44.1, היא תבצע את אותו עונש.
        2. מפרשית רשאית לקחת על עצמה עונש על ידי פרישה, ויידוע ועדת התחרות או שופט ים.
        3. לא יוטל עונש בגין הפרה של חוק מחלק 2, כאשר התקרית היא בין שתי מפרשיות מאותה קבוצה, ואין מגע.

1. תחרויות עם שופטי ים
   1. מתי חוק D2 חל; פיצוי ותקלות
      * 1. חוק D2 חל על תחרויות עם שופטי ים. תחרויות עם שופטי ים יצוינו בהודעה על התחרות או בהוראות השייט או בהצגת דגל J, לא יאוחר מאות ההתראה.
        2. מפרשית אשר מערערת על פי חוק הרשום בחוק D2.2 או D2.3 בגין תקרית בזמן שהיא *מתחרה* תקרא "מערער/ת" (Protest) ותציג דגל אדום ואינה זכאית לשמיעה. בשינוי לחוקים 60.2 (a) (1) ו- 63.2 (a).
        3. מפרשית המבקשת פיצוי עבור ארוע שקרה באזור התחרות או מבקשת תיקון תוצאה בעקבות תקלה, תחת חוק D5.2, חייבת להציג בהזדמנות הראשונה הסבירה דגל אדום באופן בולט. המפרשית תציג את הדגל האדום עד לקבלת אישור מוועדת התחרות או משופט ים.
   2. ערעורים ע"י מפרשיות

כאשר מפרשית מערערת על-פי חוק מחלק 2 או חוק 31 או חוק 42

* + - 1. למפרשיות יינתן זמן להיענות.
      2. שופט ים יכול להעניש מפרשית כלשהי אשר הפרה חוק, ואינה מזוכה, ולא לקחה על עצמה עונש מתאים.
      3. שופט ים יסמן החלטה בהתאם להוראות חוק D2.4.
  1. החלטות של שופטי ים מיוזמתם

כאשר מפרשית

* + - 1. מפרה חוק 31 או חוק 42 ואינה מבצעת עונש;
      2. מפרה חוק מחלק 2 ויוצרת מגע עם מפרשית אחרת מקבוצתה, או עם מפרשית בתחרות אחרת, ואין אף מפרשית המבצעת עונש (c).
      3. מפרה חוק וקבוצתה משיגה יתרון למרות שהיא, או מפרשית אחרת מקבוצתה, מבצעת עונש;
      4. מפרה חוק 14 ויש נזק או פציעה;
      5. מפרה חוק D1.3 (b) או D2.5; או-
      6. מפרה חובת התנהגות ספורטיבית.

שופט ים רשאי להענישה, או לדווח על התקרית לוועדת הערעורים, או שניהם. ערעור אינו נדרש.

* 1. סימון החלטה ע"י שופט ים
     1. שופט ים יסמן החלטה עם אות קולי ארוך והצגת דגל כדלהלן:
        1. כשאין עונש, דגל ירוק ולבן.
        2. כדי להעניש מפרשית אחת או יותר, דגל אדום. שופט הים יקרא או יסמן כדי לזהות כל מפרשית נענשת.
        3. כדי לדווח על התקרית לוועדת הערעורים, דגל שחור ולבן.
  2. ביצוע עונש שסומן על ידי שופט ים
     1. מפרשית הנענשת על ידי שופט ים תבצע עונש של שני סיבובים. ואולם, כאשר העונש הוטל על-פי חוק D2.3, ושופט ים קורא או מסמן את מספר הסיבובים, המפרשית תבצע אותו מספר של סיבובי עונש בודדים.
  3. מגבלות על נהלים אחרים
     + 1. מפרשית אינה רשאית לערער על פי חוק D1.3 (b) או D2.5.
       2. החלטה, פעולה או אי-פעולה של שופט ים, לא תהיה:
          1. בסיס לבקשה לפיצוי או ערר על ידי מפרשית, או
          2. עילה ל*ביטול* תחרות לאחר שהחלה.
       3. ואולם, ועדת הערעורים רשאית לקרוא לשמיעה על מנת לשקול פיצוי כאשר היא מאמינה שסירת שופטי ים ייתכן והפריעה באופן משמעותי למפרשית *מתחרה*.

1. ניקוד תחרות
   * + 1. כל מפרשית ה*גומרת* תחרות ולא פורשת לאחר מכן, תקבל ניקוד השווה למיקומה בגמר. כל שאר המפרשיות תקבלנה נקודות במספר השווה למספר המפרשיות הזכאיות ל*התחרות*.
       2. כאשר מפרשית היא בצד המסלול של קו הזינוק (OCS) ואינה חוזרת על מנת ל*זנק* או מיד לפרוש, תתווספנה 10 נקודות לתוצאתה.
       3. כאשר מפרשית *גומרת* ולא *הפליגה את המסלול,* 6 נקודות תתווספנה לתוצאתה, אלא אם חוק D3.1 (b) חל.
       4. כאשר מפרשית כשלה מלבצע עונש שהוטל ע"י שופט ים, בקו הגמר או לידו, היא תנוקד כפורשת.
       5. כאשר מפרשית מנוקדת כפורשת לאחר ש*גמרה*, כל מפרשית עם תוצאת גמר גרועה יותר, תעלה מקום אחד.
   1. כאשר כל המפרשיות של קבוצה אחת *גמרו,* פרשו או כשלו מ*לזנק*, מפרשיות הקבוצה האחרת ה*מתחרות* באותו הזמן, תקבלנה את הנקודות שהיו מקבלות לו *גמרו.*
   2. כאשר ועדת התחרות מחליטה כי מפרשית שהיא *צד* לשמיעה הפרה חוק ואינה מזוכה:
      * 1. אם המפרשית הפרה
           1. חוק 1 או 2,
           2. חוק 14 כאשר היא גרמה לנזק או פציעה, או-
           3. חוק כשהיא לא *מתחרה*,

מחצית או יותר ממספר הזכיות יוחסרו מקבוצתה, או שלא יוטל עונש. זכיות שהוחסרו לא יוענקו לקבוצה אחרת.

* + - 1. אם המפרשית הפרה *חוק* אחר מאלו שנרשמו בחוק D3.3 (a) בזמן שהיא *מתחרה* והיא לא לקחה על עצמה או קיבלה עונש על ההפרה, 6 נקודות תתווספנה לתוצאתה*.*
      2. אם קבוצתה של המפרשית קיבלה יתרון משמעותי על אף לקיחה או קבלת עונש, ייתכן כי יתווסף לניקודה.
  1. הקבוצה עם סך הניקוד הנמוך מנצחת את התחרות. אם סך הניקוד לשתי הקבוצות שווה, הקבוצה שאין לה מקום ראשון, מנצחת.

1. ניקוד אירוע
   1. מונחים
      * 1. תבנית אירוע מורכבת משלב אחד או יותר.
        2. בשלב סדרת ליגה, קבוצות תשובצנה לבית אחד או יותר, כשכל קבוצה מתוכננת להפליג סיבוב ליגה אחד או יותר.
        3. סדרת ליגה מורכבת כך שכל קבוצה בבית, מפליגה פעם אחת נגד כל קבוצה אחרת באותו בית.
        4. שלב "המפסיד יוצא" מורכב מסיבוב אחד או יותר, בהם כל קבוצה מפליגה תחרות דו-קרב אחת. תחרות דו-קרב היא תחרות אחת או יותר בין שתי קבוצות.
   2. תבנית אירוע
      * 1. הודעה על תחרות או הוראות השייט תציינה את התבנית והשלבים של האירוע, וכל חוקי ניקוד מיוחדים.
        2. כדי להשלים אירוע, וועדת התחרות רשאית לשנות או לסיים כל שלב בתבנית בכל זמן סביר, בהביאה בחשבון את הנרשמים, מזג האוויר, מגבלות זמן וגורמים רלוונטיים אחרים.
   3. ניקוד שלב של סדרת ליגה
      * 1. קבוצות בבית של סדרת ליגה, תדורגנה לפי מספר ניצחונות בתחרות, המספר הגבוה ראשון. אם הקבוצות לא השלימו מספר שווה של תחרויות, הן תדורגנה בסדר של אחוזי התחרויות שניצחו, המספר הגבוה ביותר ראשון.
        2. בכל אופן, אם סדרת ליגה מסתיימת כאשר פחות מ 80% מהתחרויות המתוכננות הושלמו, תוצאות התחרויות לא יכללו, אבל ישמשו לשבירת שוויון בין קבוצות בבית שכולן הפליגו אחד נגד השני בסדרת ליגה שהסתיימה.
        3. תוצאות מסדרת ליגה קודמת יעברו קדימה, רק אם צוין כך בהודעה על התחרות או בהוראות השייט.
   4. פתרון שוויונות בסדרת ליגה
      1. שוויונות בשלב סדרת ליגה, ייפתרו באמצעות שימוש בתוצאות של שלב זה בלבד.
         1. אם הקבוצות בשוויון הפליגו כולן האחת נגד השנייה לפחות פעם אחת בשלב הזה, השוויון ייפתר בסדר דלהלן:
            1. אחוז התחרויות שניצחו בכל התחרויות בין הקבוצות שבשוויון, הגבוה ראשון;
            2. ממוצע נקודות לכל תחרות, בכל התחרויות בין הקבוצות שבשוויון, הנמוך ראשון;
            3. אם שתי קבוצות נשארות בשוויון, המנצח בתחרות האחרונה ביניהן;
            4. ממוצע נקודות לכל תחרות, בכל התחרויות נגד מתחרים משותפים, הנמוך ראשון;
            5. תחרות נוספת אם אפשרי, ואם הדבר בלתי אפשרי - הגרלה.
         2. אם לא נפתר השוויון, הוא ייפתר בשימוש בשלבים (4) ו- (5) לעיל בלבד.
         3. כאשר שוויון ייפתר באופן חלקי באמצעות האחד מהסעיפים דלעיל, שארית השוויון תיפתר על פי D4.4 (a) או D4.4 (b), כפי שמתאים.
   5. ניקוד שלב בסדרת "המפסיד יוצא"
      * 1. סיבוב לא ינוקד אלא אם תחרות אחת לפחות הושלמה בכל דו קרב באותו סיבוב. הגמר והגמר הקטן הם סיבובים נפרדים.
        2. המנצחת בדו-קרב תהיה הקבוצה הראשונה שתנוקד במספר הניצחונות בתחרות כמצוין בהודעה על התחרות או בהוראות השייט. אם דו-קרב הסתיים, המנצחת תהיה הקבוצה עם המספר הגבוה של ניצחונות בתחרות באותו דו-קרב או, אם זה שוויון, הקבוצה שניצחה את התחרות האחרונה של הדו קרב.
           1. קבוצות שניצחו בסיבוב, תדורגנה לפני אלו שהפסידו.
           2. קבוצות שהפסידו בסיבוב ולא מפליגות שוב, תדורגנה באופן זהה.
           3. בסיבוב שלא נוקד, קבוצות תדורגנה בסדר של מיקומן בשלב הקודם של האירוע, כשקבוצות מבתים שונים תדורגנה בנפרד.
2. תקלות כאשר מפרשיות סופקו ע"י הרשות המארגנת
   1. חוק D5 חל כאשר מפרשיות מסופקות ע"י הרשות המארגנת.
   2. כאשר מפרשית סובלת מתקלה באזור התחרות, היא רשאית לבקש שינוי בניקוד בהצגת דגל אדום בהזדמנות הסבירה הראשונה לאחר קרות התקלה, עד שהדבר מאושר ע"י וועדת התחרות או ע"י שופט ים. אם הדבר אפשרי, היא תמשיך ל*התחרות*.
   3. וועדת התחרות תחליט בבקשות לשינוי ניקוד, בהתאם לחוקים D5.4 ו- D5.5. היא רשאית לגבות עדויות בכל דרך שתמצא לנכון, ורשאית למסור את החלטתה בעל פה.
   4. כאשר וועדת התחרות מחליטה שניקודה של קבוצה הורע משמעותית, והתקלה לא נגרמה באשמת הצוות, ובאותן נסיבות צוות מיומן באופן סביר לא יכול היה למנוע את התקלה, היא תחליט באופן הוגן ככל האפשר. החלטתה יכולה להיות ל*בטל* את התחרות ולהפליג אותה מחדש, או, כשניתן היה לצפות את מקומה בגמר של המפרשית, לתת לה נקודות לפי מקום זה. כל ספק באשר למקומה של מפרשית כאשר התקלה קרתה, ייפתר נגדה.
   5. תקלה שנגרמה כתוצאה מציוד פגום שסופק, או מהפרת *חוק* ע"י יריב, לא תיחשב בדרך כלל כאשמת הצוות, אך תקלה שנגרמה מחמת טיפול רשלני, התהפכות או הפרה ע"י מפרשית של אותה הקבוצה, כן תיחשב כך. אם ישנו ספק, ההנחה תהיה שאין זאת אשמת הצוות.

נספח E

# חוקי תחרות למפרשיות מונחות רדיו

תחרויות מפרשיות מונחות רדיו תערכנה בהתאם לחוקי תחרויות השייט כפי ששונו בנספח זה.

הערה: חוק בפיתוח לתחרויות מונחות רדיו עם שופטי ים זמין באתר "שייט עולמי".

1. שינוי להגדרות, מונחים וחוקי חלקים 1, 2 ו- 7
   1. הגדרות
      1. הוסף להגדרת *ניגוד עניינים*:

בכל אופן, למשקיף אין *ניגוד עניינים* רק מחמת שהוא מתחרה.

בהגדרת *אזור* המרחק משתנה לארבעה אורכי גוף סירה.

* + 1. הוסף הגדרה חדשה:
    2. *חסרת יכולת* - מפרשית היא *חסרת יכולת* כאשר היא אינה מסוגלת להמשיך במקצה.
  1. מונחים
     1. פרק המונחים שבמבוא ישתנה באופן ש:
        1. "מפרשית" משמעה סירת מפרש, הכפופה ל*חוקים*, הנשלטת באמצעות אותות רדיו, ושאין לה צוות. בכל אופן, בחוקי חלק 1 וחלק 5, חוק 6E ובהגדרות  *צד* ו- *ערעור*, המונח "מפרשית" כולל את המתחרה ששולט בה.
        2. "מתחרה" משמעו – האדם המיועד לשלוט במפרשית באמצעות אותות רדיו.
        3. בחוקי התחרות, אך לא בנספחים, החלף את שם העצם "תחרות" ב- "מקצה". בנספח E, תחרות מורכבת ממקצה אחד או יותר, והיא מושלמת כאשר המקצה האחרון בתחרות הושלם.
  2. חוקי חלקים 1, 2 ו-7
     + 1. חוק 1.2 נמחק.
       2. קריאות בהתאם לחוק 20.1 ו- 20.3 יכללו את מספר המפרש של המפרשית הקוראת ואח״כ "מקום לסיבוב" (Room to tack).
       3. חוק 22 משתנה ל: "במידת האפשר, מפרשית תימנע ממפרשית *חסרת יכולת*".
       4. חוק 90.2 (c) משתנה ל:

שינויים להוראות השייט, ניתן להעביר בעל-פה לכל המתחרים המושפעים מהשינויים, לפני אות ההתראה לתחרות או המקצה הרלוונטיים. כאשר הדבר מתאים, יאושרו שינויים בכתב.

1. חוקים נוספים בעת תחרות

חוק 2E יחול רק בעת שמפרשיות **מתחרות**.

* 1. הדרישות לקריאה
     + 1. קריאה תיעשה ותישנה כפי שמתאים הדבר בנסיבות, באופן שניתן יהיה לצפות מהמתחרים שאליהם מכוונת הקריאה, שיהיו מסוגלים - באופן סביר – לשומעה.
       2. כאשר חוק דורש ממפרשית לקרוא או להגיב לקריאה, הקריאה תיעשה על ידי המתחרה השולט בסירה.
       3. תיקראנה הספרות המרכיבות את מספר המפרשית הנקראת; לדוגמה: "אחת חמש", ולא: "חמש עשרה".
  2. הענקת עצה
     1. מתחרה לא יעוץ עצה טקטית או אסטרטגית למתחרה השולט במפרשית *מתחרה*.
  3. מפרשית שאינה בשליטת רדיו

מתחרה אשר המפרשית שלו מאבדת שליטת רדיו, יקרא מיד: "(מספר המפרש של הסירה) אינה בשליטה" (Out of control), והמפרשית תפרוש.

* 1. אנטנות משדר
     1. באם אורכה של אנטנת שידור עולה על 200 מ"מ כשהיא פרושה, קצה האנטנה יהיה מוגן במידה מספקת.
  2. הפרעות שידורי רדיו
     1. תשדורות של אותות רדיו הגורמות הפרעות לשליטה על מפרשיות אחרות, אסורות. מתחרה שהפר חוק זה לא *יתחרה* שוב, עד שיורשה לעשות כן על ידי ועדת התחרות.

1. ניהול התחרות
   1. אזור שליטה
      1. אלא אם הוראות השייט הגדירו אזור שליטה, לא תהיה הגבלה על כך. מתחרים ישהו באזור השליטה, בכל הזמן שבו הם שולטים במפרשיות *מתחרות*, חוץ מאשר לפרקי זמן קצרים לצורך טיפול ושחרור או השקה מחדש של מפרשית.
   2. אזור השקה
      1. אלא אם הוראות השייט הגדירו אזור השקה והשימוש בו, לא תהיה הגבלה על כך.
   3. לוח המסלול
      1. כאשר הוראות השייט דורשות כי יוצג לוח מסלול, הוא ימוקם בתוך או בסמוך לאזור השליטה.
   4. זינוק וגמר
      * 1. חוק 26 משתנה ל:

מקצים יוזנקו תוך שימוש באותות התראה, היכון וזינוק, במרווחים של דקה אחת ביניהם. במהלך הדקה שלפני אות הזינוק, יינתן בנוסף אות קולי - או בדיבור, אחת לכל עשר שניות, ובמהלך עשר השניות האחרונות יינתן אות כאמור בכל שנייה. כל אות שהוא, ייחשב מתחילת האות הקולי.

* + - 1. קווי הזינוק והגמר יהיו בין צידי המסלול של סימוני הזינוק והגמר.
  1. החזרה בודדת
     1. חוק 29.1 משתנה ל:
     2. כאשר בעת מתן אות הזינוק של מפרשית, חלק כלשהו מגוף המפרשית נמצא בצד המסלול של קו הזינוק, או בעת שהיא חייבת לפעול בהתאם להוראות חוק 30.1, ועדת התחרות תקרא מיידית: "החזרה (מספר המפרשית)". אם חלים חוק 30.3 או 30.4, חוק זה איננו חל.
  2. החזרה כללית
     1. חוק 29.2 משתנה ל:
     2. כאשר בעת מתן אות הזינוק, ועדת התחרות אינה יכולה לזהות מפרשיות הנמצאות בצד המסלול של קו הזינוק, או את אלה שחוק 30 חל עליהן, או שהיתה שגיאה בנוהל ההזנקה, ועדת התחרות רשאית לקרוא "החזרה כללית", בליווי שני אותות קוליים חזקים. אות ההתראה לזינוק חדש, ייעשה בדרך כלל זמן קצר אחר כך.
  3. חוק דגל שחור ודגל U
     1. כאשר ועדת התחרות מודיעה למפרשית שהיא הפרה את חוק 30.3 או חוק 30.4, המפרשית תעזוב מיד את אזור המסלול.
  4. שינויים אחרים לחוקי חלק 3
     + 1. חוקים 30.2 ו- 33 נמחקים.
       2. כל האותות שיינתנו על ידי ועדת התחרות יהיו בדיבור או באות קולי אחר. לא נדרשים אותות חזותיים, אלא אם צויין אחרת בהוראות השייט.
       3. המסלול לא יקוצר.
       4. חוק 32.1(a) משתנה ל: "מחמת מזג אוויר גרוע או סופות רעמים,".
  5. מתחרים בעלי מגבלויות
     1. ועדת התחרות רשאית לעשות או להרשות הסדרים הגיוניים כדי לסייע למתחרים בעלי מגבלויות להתחרות בתנאים שווים ככל האפשר. מפרשית או המתחרה השולט בה, המקבל כל עזרה שכזאת, כולל סיוע *מאיש תמיכה*, אינו מפר את חוק 41.

1. חוקי חלק 4
   1. חוקים שנמחקו בחלק 4
      1. חוקים 40, 44.3, 45, 48, 49, 50, 52, 54, 55 ו-56 נמחקים.
   2. עזרה מבחוץ
      1. חוק 41 משתנה ל:
      2. מפרשית או המתחרה השולט בה, לא יקבלו עזרה מכל מקור חיצוני שהוא, למעט
         1. עזרה הדרושה למתחרה כתוצאה ישירה מכך שחלה, נפצע או נמצא בסכנה;
         2. כאשר מפרשית מסתבכת במפרשית אחרת, עזרה מהמתחרה האחר;
         3. כאשר המפרשית היא *חסרת יכולת* או בסכנה, עזרה מוועדת התחרות.
         4. עזרה בצורת מידע הזמין באופן חופשי לכל המתחרים.
         5. עזרה שלא נתבקשה, ממקור בלתי מעוניין. מתחרה אינו מקור בלתי מעוניין, אלא אם הוא פועל כמשקיף.
   3. לקיחת עונש
      1. חוק 44.1 משתנה ל:
      2. מפרשית רשאית לקחת על עצמה עונש של סיבוב-אחד, כאשר ייתכן והפרה חוק אחד או יותר מחלק 2, או חוק 31, בתקרית בעת שהיא *מתחרה*. בכל אופן,
         1. כאשר ייתכן והפרה חוק מחלק 2 וחוק 31 באותה תקרית, היא אינה צריכה לבצע את העונש בגין הפרת חוק 31;
         2. באם המפרשית השיגה יתרון במקצה או בתחרות על ידי הפרת החוק, למרות שביצעה עונש, עונשה יהיה עונשי סיבוב-אחד נוספים, עד שהיתרון יאבד.
         3. באם המפרשית גרמה נזק רציני, או באם כתוצאה מהפרת חוק מחלק 2 היא גרמה למפרשית אחרת להיות חסרת יכולת ולפרוש, עונשה יהיה פרישה.
   4. האדם האחראי
      1. חוק 46 משתנה ל: "החבר או הארגון שרשם את המפרשית, יבחר וימנה את המתחרה. ראה חוק 75."
2. תחרות עם משקיפים ושופטי ים
   1. משקיפים
      * 1. ועדת התחרות רשאית למנות משקיפים, הרשאים להיות מתחרים.
        2. משקיפים יקראו את מספרי המפרש של מפרשיות הנוגעות ב*סימון* או במפרשית אחרת.
        3. עם סיום מקצה, ידווחו המשקיפים לועדת התחרות, על כל התקריות שלא נפתרו, וכל כשל *בהפלגת* *המסלול*.
   2. חוקים למשקיפים ושופטי ים
      1. משקיפים ושופטי ים יתמקמו באזור השליטה. הם לא ישתמשו בכל כלי עזר או מכשיר הנותן להם יתרון ראייתי על פני המתחרים.
3. ערעורים ובקשות לפיצוי
   1. תקפות ערעור
      1. חוק 60.4 (a) (2) משתנה ל:
         1. ערעור אינו תקף
            1. אם הוא ממפרשית הטוענת להפרה של חוק מחלק 2, 3 או 4, אך לא תוכננה להפליג במקצה שבו התקרית התרחשה, או-
      2. הוסף חוק חדש 60.4 (a) (4):
         1. *ערעור* אינו תקף
            1. אם הוא ממפרשית הטוענת להפרה של חוק E2 או E3.7.
      3. בכל אופן, מפרשית או מתחרה רשאים שלא לערער על הפרה לכאורה של חוקים 2E או 3.7E.
   2. ערעור בגין חוק שהופר על-ידי מתחרה
      1. כאשר ל*וועדה* נודע שייתכן שמתחרה הפר *חוק*, היא רשאית לערער על המפרשית הנשלטת בידי אותו מתחרה.
   3. הודעה למעורער
      1. חוק 60.2 (a) (1) משתנה ל:
         * 1. אם המערערת היא מפרשית, היא תקרא "(את מספר המפרש שלה) מערער/ת (את מספר המפרש של המפרשית השניה)"
   4. הודעה לועדת התחרות
      1. המפרשית המערערת או מבקשת פיצוי בגין תקרית בעת שהיא מתחרה, תודיע על כך לועדת התחרות בהקדם הסביר האפשרי, לאחר ש*גמרה* או פרשה.
   5. מגבלות זמן
      1. *ערעור*, בקשה לפיצוי או בקשה לשמיעה מחדש, יימסרו לועדת התחרות לא יאוחר מעשר דקות לאחר שהמפרשית האחרונה במקצה  *גמרה*, או לאחר התקרית הרלוונטית, המאוחר מביניהם.
   6. החלטות בנוגע לפיצוי
      1. חוקים 61.4 (b) (2) ו- 61.4 (b) (3) משתנים ל:
         * 1. פציעה, נזק פיזי או *חוסר יכולת* בגלל פעולותיה של מפרשית אשר הפרה חוק מחלק 2 ולקחה על עצמה עונש מתאים או שנענשה,
           2. פציעה או נזק פיזי או *חוסר יכולת* בגלל פעולותיה של מפרשית שאינה *מתחרה* אשר נדרשה לשמור מרחק או שנקבע כי היא כשלה מלקיים את חוקי התקנות הבין-לאומיות למניעת התנגשויות בים (IRPCAS) או חוק ממשלתי של זכויות דרך.
      2. הוסף חוק חדש 61.4 (b) (6):
         * 1. הפרעת רדיו חיצונית שהוכרה על ידי ועדת התחרות.
      3. הוסף לחוק 61.4 (c):
      4. כאשר ניתן פיצוי למפרשית בגלל שהיא ניזוקה, הפיצוי יכלול זמן סביר, אך לא יותר מ 30 דקות, לביצוע תיקונים לפני המקצה הבא שלה.
   7. זכויות הצדדים
      1. בחוק 63.1 (a) (4) "נציגי המפרשיות שהיו על הסיפון", משתנה ל: "הנציג של כל מפרשית יהיה המתחרה המיועד לשלוט בה."
   8. נוהל שמיעה
      1. הוסף חוק חדש 63.4 (f):
         1. כאשר הערעור נוגע להפרה נטענת של חוק מחלק 2, 3 או 4, כל עד שהוא, שהיה באזור השליטה בעת התקרית. עד שהוא מתחרה, ולא פעל כמשקיף, החייב להיות כזה שתוכנן ל*התחרות* במקצה הרלוונטי.
4. עונשים
   * 1. כאשר ועדת ערעורים מחליטה שמפרשית שהיא *צד* לשמיעת ערעור, הפרה *חוק*, שאינו חוק מחלק 2, 3, או 4, היא, או
        1. תפסול את המפרשית או תוסיף כל מספר שהוא של נקודות לתוצאתה (כולל אפס וחלקי נקודות). העונש יוחל, במידת האפשר, לגבי המקצה או התחרות שבהם הופר ה*חוק*; שאם לא כן, העונש יוחל לגבי המקצה או התחרות הבאים של אותה מפרשית. כאשר מוספות נקודות, לא תשונה תוצאת המפרשיות האחרות; או
        2. תדרוש מהמפרשית לבצע עונש אחד או יותר של סיבוב-אחד, שיבוצע בהקדם האפשרי לאחר אות הזינוק במקצה הבא שלה, שהוזנק ולא הוחזר או *בוטל* לאחר מכן.
     2. בכל אופן, אם המפרשית הפרה חוק מנספח G או את חוק 8E, ועדת הערעורים תפעל בהתאם להוראות חוק 4G.
5. שינויים בנספח G, זיהוי על מפרשים
   * 1. חוק 1G, למעט טבלת אותיות הלאום, וחוק G2 משתנים ל:

שייט עולמי ודגמי התאחדות IRSA

*חוק G1 חל על כל מפרשית של דגם הרשום או מוכר על-ידי שייט עולמי או על-ידי* ההתאחדות *הבינלאומית למפרשיות מונחות רדיו .(IRSA)*

זיהוי

אלא אם חוקי הדגם שלה קובעים אחרת, מפרשית מפרשית של שייט עולמי או דגם של ההתאחדות הבינלאומית למפרשיות מונחות רדיו (ISRA) תמלא אחר חוק G1 ותישא

* + - * 1. על המפרש הראשי שלה את סמל הדגם שלה ואותיות הלאום (אם נדרשות).
        2. על כל מפרשיה, את מספר המפרש.

מפרשים ימלאו אחר חוק E8 באליפויות עולם ואליפויות יבשת. באירועים אחרים הם ימלאו אחר חוקים אלה או החוקים שחלו בעת שניתן להם האישור הראשוני.

מפרשים ימלאו אחר חוק E8 באליפויות עולם ואליפויות יבשת. באירועים אחרים הם ימלאו אחר חוקים אלה או החוקים שחלו בעת שניתן להם האישור הראשוני.

אותיות לאום

באליפויות עולם ואליפויות יבשת וארועים המסווגים כאירועים הבינלאומיים בהודעה על תחרות שלהן, מפרשית תישא אותיות לאום מהטבלה בנספח G, חוק G1 תוך ציון:

כאשר הרישום הוא על-פי חוק 75(a) - הרשות הלאומית של המפרשית ,או

מדינת המגורים, של המתחרה, או

הרשות הלאומית של הבעלים או המתחרה.

*הערה: גירסה מעודכנת של טבלת אותיות הלאום ניתן למצוא באתר "שייט עולמי".*

מספרי מפרש

מספר מפרש שיהיה שתי הספרות האחרונותשל:

* + - * 1. מספר הרישום של הגוף, או
        2. המספר האישי של המתחרה או הבעלים אשר הוקצו על ידי הרשות המנפיקה.

לספרה בודדת של מספר גוף או מספר אישי תצורף סיפרת אפס מקדימה.

אם ישנה סתירה בין מספרי מפרש, או אם מספר מפרש יכול להיקרא באופן שגוי, ועדת התחרות תדרוש שמספרי המפרש במפרשית אחת או מפרשיות נוספות, ישונו למספור אחר.

מפרטים

אותיות לאום ומספרי מפרש יהיו באותיות גדולות (Capital) וספרות ערביות, קריאים באופן ברור, ובאותו צבע. הצבע יהיה בעל ניגודיות ביחס לצבע המפרש. מתקבלות גם צורות דפוס מסחריות, שניתן באותה איכות קריאה או איכות טובה יותר מאשר "הלווטיקה" (Helvetica). גופנים דיגיטליים אינם מתקבלים.

הגובה והמרווח של אותיות ומספרים יהיה כדלהלן:

|  |  |  |
| --- | --- | --- |
| *מימד* | *מינימום* | *מקסימום* |
| גובה מספרי המפרש | 100מ״מ | 110מ״מ |
| המרחק בין ספרות מפרש סמוכות | 20מ״מ | 30מ״מ |
| גובה אותיות לאום | 60מ״מ | 70מ״מ |
| המרווח בין אותיות לאום סמוכות | 132מ״מ | 23מ״מ |

מיקום

סמל הדגם, מספרי המפרש ואותיות הלאום, ימוקמו

* + - * 1. משני צידי המפרש;
        2. אלה שבצד ימין עליונים;
        3. בערך במאוזן;
        4. עם מרווח מספיק לפני מספר המפרש לתחילית "1"; וגם
        5. עם לא פחות מאשר 40 מ"מ מרווח אנכי בין שורות מספרים ואותיות מצידיו הנגדיים של המפרש;

ואולם, באופן תואם או הפוך, ניתן למקם סמל דגם, גב אל גב, על צדדים נגדיים של המפרש.

סימול דגם סימטרי או בהיפוך יהיה על המפרש הראשי, מעל קו המאונך לשפה הקדמית דרך נקודת שלושת רבעי השפה האחורית ויכול להיות ממוקם גב אל גב. אחרת, הריווח האנכי יהיה לא פחות מ 20 מ״מ.

על מפרש ראשי, מספרי המפרש ימוקמו

* + - * 1. מתחת לסמל הדגם;
        2. מעל לקו הניצב לשפה הקדמית דרך נקודת הרבע של השפה האחורית.
        3. מעל אותיות הלאום;

יוצאים מן הכלל

כאשר גודל המפרש מונע מילוי דרישות חוק G1.4, או G1.5, , אזי הן יתוקנו כדלהלן בהתאם לסדר הקדימות:

מספרי מפרש עשויים להתארך מתחת לקו שהוגדר.

המרחק האנכי ייקטן ללא פחות מ 20 מ״מ.

* + - * 1. קודם בין מספרי מפרש ואותיות לאום, וגם
        2. בין אותיות לאום;

גובה אותיות לאום ייקטן ללא פחות מ 40 מ״מ או יוחסרו.

המרווח האנכי בין מספרי המפרש ייקטן ללא פחות מ 20 מ״מ.

גובה מספרי המפרש ייקטן לפחות מ 90 מ״מ, אך לא פחות מ 80 מ״מ או יוחסרו מלבד מבמפרש הגדול ביותר.

מפרשיות אחרות

מפרשיות אחרות ימלאו אחר חוק E8 אלא אם חוקים לגבי ההקצאה, נשיאה, וגודל סמלים, אותיות ומספרים שונו על ידי הרשות הלאומית או איגוד הדגם. שינויים לחוקים אלו, ככל שהדבר מעשי, ימלאו אחר הדרישות לעיל.

נספח F

# חוקי תחרות לגלשני מצנח

תחרויות מסלול של גלשני מצנח יש להפליג על פי חוקי תחרויות השייט כפי ששונו בנספח זה. המונח "מפרשית" בכל מקום **בחוקים** משמעו "גלשן מצנח" או "מפרשית" בהתאם להקשר.

הערה: ניתן למצוא קישורים לחוקי גלשני מצנח עבור תבניות או תחרויות אחרות באתר "שייט עולמי".

**שינויים להגדרות**

ההגדרות *בברור מאחור ובברור מלפנים, חיפוי, גמר, שמירת מרחק, מתחת ומעל הרוח, מקום בסימון, מכשול, זינוק, מפנה, ימני או שמאלי ואזור* משתנות ל:

***בברור מאחור ובברור מלפנים; חיפוי* *(Clear Astern and Clear Ahead; Overlap)* -** גלשן מצנח נמצא  *בברור מאחור* לגלשן מצנח אחר, כאשר גוף הגלשן שלו נמצא מאחורי קו ניצב לנקודה האחורית ביותר של גוף הגלשן האחר. הגלשן האחרנמצא *בברור מלפנים*. הם ב*חיפוי* כאשר אף אחד מהם אינו *בברור מאחור.* בכל אופן, הם ב*חיפוי* גם כאשר גלשן מצנח נמצא ביניהם ב*חיפוי* לשניהם. אם ישנו ספק סביר ששני גלשנים ב*חיפוי,* ההנחה תהיה שאינם בחיפוי. מונחים אלה חלים תמיד על גלשנים ב*מפנה* זהה. הם חלים על גלשנים ב*מפנים* מנוגדים, רק כאשר שני הגלשנים מפליגים בזווית הגדולה מתשעים מעלות מהרוח האמיתית.

***מכשול מתמשך (Continuing Obstruction) -*** *מכשול* הינו *מכשול מתמשך* כאשר גלשן מצנח יחלוף אותו לאורכו משך לפחות 30 מטר. אל אף זאת, ספינה העושה דרכה, גלשן מצנח *מתחרה*, או ספינת וועדת התחרות שהיא גם סימון אינם *מכשול מתמשך***.**

***גמר (Finish)* -** גלשן מצנח *גומר* כאשר, אחרי אות הזינוק שלו, בזמן שהמתחרה נמצא במגע עם גוף הגלשן, חלק כלשהו מגוף הגלשן או המתחרה, חוצה את קו הגמר מצד המסלול. בכל אופן, הוא לא *גמר* אם לאחר שחצה את קו הגמר הוא

1. מבצע עונש בהתאם לחוק 44.2,
2. מתקן שגיאה בהפלגה במסלול הנעשית בקו, או
3. ממשיך להפליג את המסלול.

אחר ש*גמר* גלשן המצנח אינו חייב לחצות את קו הסיום באופן מלא. הוראות השייט רשאיות לשנות את הכיוון בו על גלשני המצנח לחצות את קו הסיום על מנת ל*גמור*.

***שמירת מרחק (Keep Clear) -*** גלשן מצנח *שומר מרחק* מגלשן בעל זכות דרך

1. אם הגלשן בעל זכות הדרך יכול להפליג את כיוון הפלגתו ללא צורך לנקוט פעולה מונעת ו-
2. אם הגלשן בעל זכות הדרך יכול גם לשנות כיוון לשני הכיוונים או להזיז את המצנח בכל כיוון מבלי שמיד ייווצר מגע.

***מתחת לרוח ומעל הרוח (Leeward and Windward) -*** הצד *שמתחת לרוח* של גלשן מצנח הוא הצד הנמצא, או כשהוא מול הרוח, היה, הלאה מהרוח. בכל אופן, כאשר מפליגים יותר קהה ממלאה (,(by the lee או בדיוק במלאה, הצד *שמתחת לרוח* שלו הוא הצד בו נמצא המצנח שלו. הצד השני הוא הצד *שמעל הרוח* שלו. כאשר שני גלשני מצנח באותו *מפנה, נמצאים בחיפוי,* זה שגוף הגלשן שלו נמצא *מתחת לרוח* של גוף הגלשן האחר, הוא גלשן המצנח *שמתחת לרוח*. האחר הוא גלשן המצנח *שמעל* *לרוח*.

***מקום בסימון (Mark-Room) -*** *מקום* לגלשן מצנח להפליג לא רחוק מעבר לנדרש מה*סימון* כדי להפליג את *כיוון ההפלגה הנכון* שלו כדי להקיף או לעבור את ה*סימון* על הצד הנדרש, ו*מקום* לעבור *סימון* גמר אחרי ש*גמר*.

***מכשול (Obstruction) -*** מכשול הוא -

1. עצם שגלשן מצנח אינו יכול לעבור מבלי לשנות כיוון או מיקום מצנח באופן משמעותי, אם היה מפליג ישירות אליו, ובמרחק של 10 מטרים ממנו.
2. עצם שאפשר לעבור אותו בבטחה רק על צד אחד; או
3. עצם, אזור או קו, שצוין ככזה *בחוק*.

ואולם, גלשן מצנח *מתחרה* אינו *מכשול* לגלשני מצנח אחרים, אלא אם הם נדרשים *לשמור מרחק* ממנו, או, אם חוק 22 חל, להימנע ממנה..

***זינוק (Start) -*** גלשן מצנח *מזנק* כאשר, גוף הגלשן והמתחרה היו במלואם בצד שלפני הזינוק של קו הזינוק בזמן או אחר אות הזינוק שלו, ומילא אחר חוק 30.1אם חל, וחלק כלשהו מגוף הגלשן או המתחרה חוצה את קו הזינוק מהצד של לפני הזינוק, לצד המסלול.

***מפנה, ימני או שמאלי (Tack, Starboard or Port) -*** גלשן מצנח נמצא ב*מפנה*, *ימני* או *שמאלי*, בהתאם לידו של המתחרה שתהיה קדימה אם המתחרה היה במצב גלישה רגיל (גלישת צד-עקב עם שתי הידיים על מוט השליטה, והזרועות אינן מוצלבות). גלשן נמצא ב*מפנה ימני* כאשר ידו הימנית של המתחרה תהיה קדימה, וב*מפנה שמאלי* כאשר ידו השמאלית של המתחרה תהיה קדימה.

***אזור (Zone) -*** האזור מסביב ל*סימון* בתוך מרחק 30 מטרים. גלשן מצנח נמצא ב*אזור* כאשר חלק כלשהו מגוף הגלשן נמצא ב*אזור*.

הוסף את ההגדרות הבאות:

***הפוך (Capsized) -*** גלשן מצנח הוא הפוך אם

1. המצנח שלו במים, או
2. המיתרים שלו הסתבכו במיתרי גלשן מצנח אחר.

***קופץ (Jumping) -*** גלשן מצנח  *קופץ* כאשר גוף הגלשן, כל תוספותיו והמתחרה, הינם בברור מחוץ למים.

***היחלצות (Recovering) -*** גלשן מצנח *נחלץ* מרגע שאיבדאפשרות היגוי עד שרכש אותה חזרה, אלא אם הוא *הפוך*.

1. שינויים לחוקי חלק 1

*[אין שינויים]*

1. שינויים לחוקי חלק 2
   * 1. חלק 2 – מבוא

במשפט השני של המבוא , "פציעה או נזק משמעותי" משתנה ל- "פציעה, נזק משמעותי או הסתבכות".

1. בזמן סיבוב מול הרוח

חוק 13 נמחק.

1. שינוי כיוון או מיקום המצנח

חוק 16 משתנה ל:

* 1. כאשר גלשן מצנח בעל זכות דרך משנה כיוון או את מיקום המצנח שלו, הוא ייתן לגלשן האחר *מקום* כדי להמשיך ל*שמור מרחק*.
  2. בנוסף, בהפלגה בקדמית, כאשר גלשן מצנח ב*מפנה שמאלי* *שומר מרחק* כאשר הוא מפליג כדי לעבור אל מתחת לרוח לגלשן ב*מפנה* *ימני*, גלשן המצנח ב*מפנה ימני* לא ירד או ישנה את מיקום המצנח שלו, אם כתוצאה מכך הגלשן שב*מפנה השמאלי* יצטרך באופן מיידי לשנות כיוון או את מיקום המצנח שלו, כדי להמשיך ל*שמור מרחק*.

1. באותו המפנה; כיוון הפלגה נכון

חוק 17 נמחק

1. מקום בסימון

חוק 18 משתנה ל:

* 1. מתי חוק 18 חל

חוק 18 חל בין גלשני מצנח כאשר הם נדרשים לעזוב *סימון* ע*ל* אותו צד, ולפחות אחד מהם נמצא *באזור*.למרות זאת, אינו חל

בין גלשני מצנח שנמצאים במפנים מנוגדים כאשר גלשן המצנח הראשון מגיע ל*איזור; או-*

בין גלשן מצנח המתקרב ל*סימון* וגלשן מצנח העוזב אותו.

חוק 18 אינו חל עוד בין גלשני מצנח כאשר ניתן כבר *מקום בסימון*.

* 1. מתן מקום בסימון

כאשר הראשון מבין שני גלשני מצנח מגיע ל*אזור*,

* + - 1. אם גלשני המצנח נמצאים *בחיפוי,* הגלשן החיצוני באותו רגע, ייתן לגלשן הפנימי *מקום בסימון*.
      2. אם גלשני המצנח אינם ב*חיפוי*, גלשן המצנח שלא הגיע *לאזור,* ייתן *מקום בסימון*.

כאשר גלשן מצנח נדרש לתת *מקום בסימון* על פי חוק זה, הוא ימשיך לעשות כן כל עוד חוק זה חל, גם אם מאוחר יותר *חיפוי* נשבר או *חיפוי* חדש מתחיל.

חוק 18.2 (a) אינו חל עוד אם אחד מגלשני המצנח אליהם מתייחס חוק זה משנה *מפנה.*

אם גלשן המצנח הזכאי ל*מקום בסימון* עוזב את ה*אזור*, הזכאות ל*מקום בסימון* מפסיקה, וחוק 18.2 (a) חל שוב אם הדבר נדרש, בהתבסס על הקירבה בין גלשני המצנח בזמן שחוק 18.2 (a) מוחל מחדש.

* 1. שנוי מפנה בתוך האזור

כאשר גלשן מצנח פנימי ב*חיפוי* בעל זכות דרך, חייב לשנות מפנה ליד *סימון* כדי להפליג את *כיוון ההפלגה הנכון* שלו, הרי עד שישנה *מפנה,* לא יפליג רחוק מה*סימון* יותר מהנדרש כדי להפליג את אותו הכיוון. אם בכך הוא משפיע על קורס ההפלגה של גלשן מצנח אחר. חוק 18.3 אינו חל ב*סימון* שער או *סימון* גמר.

1. מתן מקום במכשול

חוק 19.2 (a) משתנה ל-:

גלשן מצנח בעל זכות דרך רשאי לבחור לעבור *מכשול* על דופן שמאל או ימין שלו. אם גלשן מצנח בעל זכות דרך משנה את כיוון הפלגתו כאשר הוא בוחר באיזה דופן לעבור את ה*מכשול*, הוא ייתן לגלשן המצנח האחר *מקום* ל*שמור מרחק.*

1. מקום להסתובב מול הרוח במכשול

חוק 20.1 (a) משתנה ל-:

הוא מתקרב ל*מכשול*, וכדי להימנע ממנו בבטחה, יצטרך מיד לעשות שינוי משמעותי בכיוון ההפלגה או במיקום המצנח שלו, ו-

חוק 20.4 משתנה ל-::

* 1. דרישות נוספות לקריאה

סימוני היד הבאים נדרשים בנוסף לקריאות

עבור "מקום לסיבוב" (Room to tack), חזור ושנה באופן ברור - סיבוב יד אחת מעל הראש; ו-

עבור "אתה תסתובב" (You tack), בהצבעה ברורה, חוזרת ונשנית, אל הגלשן האחר, ונפנוף היד אל מעל הרוח.

**פרק D - מבוא**

המבוא לפרק D משתנה ל:

*כאשר חוק 21 או 22 חלים בין שני גלשני מצנח, חוקי פרקים A ו-C אינם חלים.*

1. שגיאות בזינוק; ביצוע עונשים; קפיצה

חוק 21.3 משתנה וחוק חדש 21.4 מתווסף:

* 1. במהלך הדקה האחרונה לפני אות הזינוק שלו, גלשן מצנח העוצר, מאט באופן משמעותי, או גלשן מצנח שאינו מתקדם בצורה משמעותית, *ישמור מרחק* מכל האחרים, אלא אם הוא *הפוך שלא בכוונה*.
  2. גלשן מצנח ש*קופץ, ישמור מרחק* מגלשן מצנח שאינו קופץ.

1. הפוך; נחלץ; על שרטון; הצלה

חוק 22 משתנה ל-

* 1. במידת האפשר, גלשן מצנח יימנע מגלשן מצנח *הפוך,* הנמצא על שרטון, או המנסה לעזור לאדם או כלי שייט הנמצאים בסכנה.
  2. גלשן מצנח *נחלץ ישמור מרחק* מגלשן שאינו נחלץ.

1. שינויים לחוקי חלק 3
2. הזנקת תחרויות

חוק 26 ישתנה ל:

תחרויות תוזנקנה בשימוש באותות הבאים. זמנים יילקחו מהאותות החזותיים; יש להתעלם מהעדרו של אות קולי.

|  |  |  |  |
| --- | --- | --- | --- |
| *דקות לפני*  *אות הזינוק* | *אות חזותי* | *אות קולי* | *משמעות* |
| 3 | דגל דגם | אחד | אות התראה |
| 2 | U או דגל שחור | אחד | אות היכון |
| 1 | U או דגל שחור יורד | אחד ארוך | דקה אחת |
| 0 | דגל הדגם יורד | אחד | אות הזינוק |

1. החזרות

חוק 29.1 נמחק.

1. עונשים בזינוק

חוקים 30.1 ו- 30.2 נמחקים.

בחוקים 30.3 ו- 30.4, "גוף גלשן" משתנה ל "גוף הגלשן או מתחרה".

בחוק 30.4, "מספר מפרש" ישתנה ל-"מספר המתחרה".

1. תחרויות מוזנקות מחדש או שיש לחזור עליהן

חוק 36(b) משתנה ל-:

יגרום לגלשן מצנח להיענש, למעט על-פי חוק 2, 30.2, 30.4 או 69, או על-פי חוק 14 כאשר הוא גרם לפציעה, לנזק משמעותי או להסתבכות.

1. שינויים לחוקי חלק 4
2. עזרה מבחוץ

הוסף חוקים חדשים 41(e) ו- 41(f):

עזרה ממתחרה אחר באותה תחרות, לעזור בהשקה מחדש.

עזרה בהחלפת ציוד, אך רק באזור הירידה למים.

1. הנעה

חוק 42 ישתנה ל:

* 1. חוק יסוד

למעט כאשר הדבר מותר לפי חוק 42.2, גלשן מצנח יתחרה כשהוא עושה שימוש רק ברוח ובמים להאיץ, לשמור או להאט את מהירותו.

* 1. יוצאים מהכלל

גלשן מצנח רשאי להתקדם על ידי פעולות ללא קבלת עזרה, של המתחרה על גלשן המצנח.

מתחרה רשאי לשחות, ללכת או לחתור כאשר הוא הפוך או נחלץ, ובלבד שגלשן המצנח לא משיג יתרון משמעותי בתחרות.

כל אמצעי התקדמות שהם מותרים לשימוש, כדי לעזור לאדם או כלי שייט אחר שבסכנה.

1. זיכוי

חוק 43.1 (c) משתנה ל:

גלשן מצנח בעל זכות דרך, או גלשן מצנח המפליג בתחום מקום או מקום בסימון לו הוא זכאי, יזוכה על הפרת חוק 14 אם המגע לא גרם לנזק, פציעה או הסתבכות.

הוסף חוק חדש 43.1(d):

כאשר גלשן מצנח מפר את חוק 15 ולא נוצר מגע, הוא יזוכה על ההפרה.

1. עונשים בעת תקרית

חוקים 44.1 ו- 44.2 משתנים ל:

* 1. לקיחת עונש

גלשן מצנח רשאי לקחת על עצמו עונש של סיבוב אחד כאשר ייתכן והפר חוק אחד או יותר מחלק 2 או חוק 31 במהלך תקרית בזמן ש*התחרה*. לחלופין, ההודעה על התחרות או הוראות השייט יכולות לקבוע שימוש בעונש ניקוד או עונש אחר, ובמקרה זה העונש שנקבע כך יחליף את עונש הסיבוב האחד. בכל אופן:

כאשר ייתכן וגלשן מצנח הפר חוק מחלק 2 וחוק 31 באותה התקרית, הוא אינו צריך לבצע את העונש על הפרת חוק 31; ו-

אם גלשן המצנח גרם פציעה, נזק או הסתבכות, או, למרות שביצע עונש, זכה ביתרון משמעותי או גרם לחיסרון משמעותי לגלשן מצנח האחר בתחרות או בסדרה מחמת ההפרה, עונשו יהיה לפרוש.

* 1. עונש סיבוב אחד

לאחר שהתפנה בברור מגלשני מצנח אחרים מוקדם ככל האפשר לאחר התקרית, גלשן מצנח יבצע עונש סיבוב אחד בכך שיבצע מיד סיבוב של ˚360, כשתוספת גוף הגלשן במים ללא דרישה לסיבוב או מהפך. כאשר גלשן המצנח מבצע את העונש בקו הגמר או לידו, גוף גלשן המצנח והמתחרה, יהיו במלואם בצד המסלול של הקו, לפני ש*יגמור.*

1. לבוש וציוד של מתחרה

חוק 50.1 (a) משתנה ל-

מתחרים לא ילבשו או יישאו ביגוד או ציוד למטרת העלאת משקלם. בכל אופן, מתחרה רשאי לשאת על גופו מיכל שתייה בתכולה של ליטר אחד לפחות ושוקל לא יותר מ 1.5 ק"ג כשהוא מלא.

**חוקי חלק 4 שנמחקו**

חוקים 45, 48.2, 49, 50.2, 51, 52, 54, 55 ו- 56.1 נמחקים.

1. שינויים לחוקי חלק 5
2. ערעורים
   1. כוונה לערער
      1. חוקים 60.2 (a), 60.2 (b) ו- 60.2 (c) משתנים ל:
      2. אם ה*ערעור* מתייחס לתקרית שהמערער ראה באיזור התחרות.
         1. אם המערער הוא גלשן מצנח, הוא יקרא ׳מערער/ת׳ (Protest) בהזדמנות הראשונה הסבירה.
         2. אם המערערת הינה *ועדה*, היא תודיע לגלשן המצנח לאחר התחרות בתוך מגבלת הזמן על כוונתה לערער עליה.
      3. ואולם, אם
         1. המעורער אינו בטווח קריאה בזמן התקרית,
         2. התקרית היתה שגיאה *בהפלגת המסלול*.
         3. התקרית לא נראתה על ידי המערער באיזור התחרות, או
         4. ועדת הערעורים מחליטה לערער על מפרשית על פי חוק 60.4 (c),

הדרישה היחידה מהמערער היא להודיע למעורער על הכוונה לערער בהזדמנות הסבירה הראשונה.

* + 1. אם בזמן התקרית, היה ברור לגלשן המצנח שאיש צוות של איזה מגלשני המצנח נמצא בסכנה, או שנגרמו פציעה או נזק חמור או שהתוצאה היתה הסתבכות, חוקים 60.2 (a) ו- 60.2 (b) אינם חלים עליו, אבל הוא ינסה להודיע לגלשן המצנח האחר בתוך מגבלת הזמן על כוונתו לערער עליו.
  1. החלטות בערעורים

חוקים 60.5 (d) (1) ו- 60.5 (d) (2) משתנים ל-:

* + 1. **אם ועדת הערעורים מחליטה כי לגלשן המצנח קיימות סטיות שהן מעבר לסטיות ייצור מקובלות:**
       1. גלשן המצנח לא ייענש אם סטיות מעבר למותר בהתאם למצוין בחוקי הדגם, נגרמו מנזק או בלאי רגיל, ואינן משפרות את ביצועי גלשן המצנח.
       2. ואולם, גלשן המצנח לא *יתחרה* שוב עד שהסטיות תתוקנה, למעט כאשר ועדת הערעורים מחליטה שאין, או לא הייתה, הזדמנות סבירה לעשות זאת.

הוסף חוק חדש 60.5 (e):

* + 1. אם ועדת הערעורים מחליטה כי גלשן מצנח הפר *חוק* ואינו מזוכה, וכתוצאה מכך, גרם להסתבכות בפעם השניה או פעם נוספת במהלך הארוע, עונשו יהיה פסילה שאינה ניתנת לזריקה.

1. ניהול שמיעות
   1. החלטות

חוק 63.5 (d) משתנה ל-:

כאשר לוועדת הערעורים יש ספק לגבי כל נושא השייך למדידות של גלשן מצנח, פירושי חוק דגם, או נושא שעניינו נזק לגלשן מצנח, היא תפנה את שאלותיה, יחד עם העובדות הרלוונטיות, לרשות האחראית לפרוש החוק. בקבלת החלטתה, תהיה הוועדה כפופה לתשובת אותה רשות.

הוסף חוק חדש 63.8:

* 1. נוהל שמיעות בסדרת מיון

בתחרות של סדרת מיון שתקבע עליה של גלשן מצנח להתחרות בשלב מאוחר יותר של אירוע:

* + 1. חוקים 60.3 (a) ו- (b), 61.2 (a), 63.6 (b) נמחקים.
    2. חוק 63.4 משתנה ל-:

*ערעורים* ובקשות לפיצוי אינם צריכים להיות בכתב; הם ייעשו בעל פה לחבר בוועדת הערעורים, בהקדם הסביר האפשרי לאחר התחרות. ועדת הערעורים רשאית לגבות עדות בכל דרך שתמצא לנכון, והיא רשאית להודיע על החלטתה בעל פה.

1. עררים ובקשות לרשות לאומית

הוסף חוק חדש 70.6:

* 1. עררים אינם מותרים במקצועות ותבניות עם סדרות מיון.

1. שינויים לחוקי חלק 6
   * 1. *]אין שינויים[*
2. שינויים לחוקי חלק 7
3. ועדת תחרות; הוראות שייט; ניקוד

המשפט האחרון בחוק 90.2(c) משתנה ל: "ניתן לתת הוראות בעל פה רק אם הנוהל צוין בהוראות השייט".

1. שינויים לנספח A

מספר התחרויות; תוצאות סופיות

חוק A1 משתנה ל:

מספר התחרויות המתוכננות, והמספר הדרוש שינוקדו כדי להשלים סדרה, יצוין בהודעה על התחרות או בהוראות השייט. אם אירוע כולל יותר ממקצוע אחד או תבנית אחת, ההודעה על התחרות או הוראות השייט, יציינו כיצד יש לחשב את התוצאות הכלליות; ראה חוק 90.3 (a).

ניקוד שנקבע על ידי ועדת התחרות

חוק A5.2 ישתנה ל:

גלשן מצנח שלא *הפליג את המסלול,* פרש או נפסל, יקבל במקומו בגמר, נקודות במספר גבוה יותר בנקודה אחת, ממספר גלשני המצנח שנרשמו לסדרה, או, בתחרות בסדרת מיון, מספר גלשני המצנח באותו מקצה.

קיצורים לרישומי ניקוד

הוסף לחוק A10

DCT נפסל לאחר שגרם להסתבכות בתקרית.

1. שינויים לנספח G
   * 1. נספח Gמשתנה ל:
     2. נספחG - זיהוי

1G כל גלשן מצנח יזוהה כדלהלן:

כל מתחרה ילבש גופיה שתסופק לו עם מספר מתחרה אישי, בן לא יותר משלוש ספרות. הגופייה תילבש כראוי, כשמספר המתחרה מוצג בברור.

המספרים יוצגו גבוה ככל האפשר על חזית, גב ושרוולי הגופיות, ויהיו בגובה של 20 ס"מ בגב, ולפחות בגובה 6 ס"מ בחזית ועל השרוולים.

הספרות תהיינה ספרות ערביות, כולן באותו צבע מלא, קריאות בברור, ובצורת הדפסה מסחרית נפוצה הנותנת איכות קריאה זהה או טובה יותר מאשר "הלווטיקה" (Helvetica). צבע הספרות יהיה שונה ובולט מצבע הגופייה.

נספח G

# זיהוי על מפרשים

ראה חוק 77.

1. זיהוי
   * 1. כל מפרשית מדגם הנכלל ב“שייט עולמי”, תישא על המפרש הראשי שלה, וכפי שקבוע בחוק G1.3 (c) לאותיות ומספרים בלבד, על הספינקר והמפרש הקדמי שלה.
        1. הסמל המציין את הדגם שלה;
        2. בכל אירוע בינלאומי, למעט כאשר הסירות מסופקות לכל המתחרים, אותיות לאום המציינות את הרשות הלאומית שלה על-פי הטבלה שלהלן. למטרות חוק זה, אירועים בינלאומיים הם אירועי "שייט העולמי", אליפויות עולם ויבשות, ואירועים המתוארים כאירועים בינלאומיים בהודעה לתחרות; ו-
        3. מספר מפרש בן לא יותר מארבע ספרות המוקצות ע"י הרשות הלאומית שלה, או, כאשר נדרש ע"י חוקי הדגם, ע"י ההתאחדות הבינלאומית של הדגם. מגבלת ארבע הספרות לא חלה על דגמים שחברותם או הכרה בהם של “שייט עולמי”, קיבלה תוקף לפני 1 באפריל 1997. לחלופין, אם מותר הדבר על פי חוקי הדגם, רשאי בעל מפרשית לקבל מספר מפרש אישי מהרשות המנפיקה הרלוונטית, אשר ניתן להשתמש בכל המפרשיות של הבעלים בדגם זה.
     2. מפרשים שנמדדו לפני 31 במרץ 1999, ימלאו אחר הוראות חוק G1.1 או החוקים התקפים בזמן המדידה.

הערה: גרסה מעודכנת של הטבלה דלהלן, נמצאת באתר האינטרנט של "שייט עולמי".

**אותיות רשות לאומית**

|  |  |
| --- | --- |
| *רשות לאומית* | *אותיות* |
| מצרים | EGY |
| אל סלבדור | ESA |
| אסטוניה | EST |
| פיג׳י | FIJ |
| צרפת | FRA |
| גיאורגיה | GEO |
| גרמניה | GER |
| בריטניה | GBR |
| גרנדה | GRN |
| גואם | GUM |
| גואטמלה | GUA |
| הונג קונג, סין | HKG |
| הונגריה | HUN |
| איסלנד | ISL |
| הודו | IND |
| אינדונזיה | INA |
| אירלנד | IRL |
| ישראל | ISR |
| איטליה | ITA |
| ג׳מייקה | JAM |
| יפן | JPN |
| קזחסטאו | KAZ |
| קניה | KEN |
| קוריאה, DPR | PRK |
| קוריאה, הרפובליקה של | KOR |
| קוסובו | KOS |
| כווית | KUW |
| קירגיסטאו | KGZ |
| לטביה | LAT |
| לבנון | LIB |
| לוב | LBA |
| ליכטנשטיין | LIE |
| ליטה | LTU |
| לוקסמבורג | LUX |
| מקדוניה (FYRO) | MKD |
| *רשות לאומית* | *אותיות* |
| אלג'יריה | ALG |
| סמואה האמריקנית | ASA |
| אנדורה | AND |
| אנגולה | ANG |
| אנטיגואה | ANT |
| ארגנטינה | ARG |
| ארמניה | ARM |
| ארובה | AUS |
| אוסטרליה | AUT |
| אזרבייגן | AZE |
| איי בהאמה | BAH |
| בחריין | BRN |
| ברבדוס | BAR |
| בלארוס | BLR |
| בלגיה | BEL |
| בליז | BIZ |
| ברמודה | BER |
| ברזיל | BRA |
| איי הבתולה הבריטיים | IVB |
| בולגריה | BUL |
| קנדה | CAN |
| איי קיימן | CAY |
| צ׳ילה | CHI |
| סין, PR | CHN |
| טאייפה הסינית | TPE |
| קולומביה | COL |
| איי קוק | COK |
| קרואטיה | CRO |
| קובה | CUB |
| קפריסין | CYP |
| צ׳כיה | CZE |
| דנמרק | DEN |
| ג׳יבוטי | DJI |
| הרפובליקה הדומיניקנית | DOM |
| אקוואדור | ECU |
| *רשות לאומית* | *אותיות* |
| סנגאל | SEN |
| סרביה | SRB |
| סיישל | SEY |
| סינגפור | SIN |
| הרפובליקה הסלובקית | SVK |
| סלובניה | SLO |
| דרום אפריקה | RSA |
| ספרד | ESP |
| סרי לנקה | SRI |
| סיינט לוצ׳יה | LCA |
| סיינט וינסנט והגרנדיים | VIN |
| סודן | SUD |
| שוודיה | SWE |
| שוייץ | SUI |
| טהיטי | TAH |
| טנזניה | TAN |
| תאילנד | THA |
| טרינידד וטובגו | TTO |
| טוניסיה | TUN |
| טורקיה | TUR |
| אוגנדה | UGA |
| אוקראינה | UKR |
| ברית האמירויות הערביות | UAE |
| ארצות הברית של אמריקה | USA |
| אורוגואי | URU |
| איי הבתולה של ארה״ב | ISV |
| ונואטו | VAN |
| וונצואלה | VEN |
| וויאטנם | VIE |
| זימבבווה | ZIM |
|  |  |
|  |  |
|  |  |
|  |  |
|  |  |
|  |  |
| *רשות לאומית* | *אותיות* |
| מדגסקר | MAD |
| מלזיה | MAS |
| מלטה | MLT |
| מאוריציוס | MRI |
| מקסיקו | MEX |
| מולדובה | MDA |
| מונקו | MON |
| מונטנגרו | MNE |
| מרוקו | MAR |
| מוזמביק | MOZ |
| מיאנמר | MYA |
| נמיביה | NAM |
| הולנד | NED |
| האנטיליים ההולנדים | AHO |
| ניו זילנד | NZL |
| ניקרגואה | NCA |
| ניגריה | NGR |
| נורבגיה | NOR |
| אומאן | OMA |
| פקיסטאן | PAK |
| פלסטין | PLE |
| פנמה | PAN |
| פפואה גיניאה החדשה | PNG |
| פרגוואי | PAR |
| פרו | PER |
| פיליפינים | PHI |
| פולין | POL |
| פורטוגל | POR |
| פורטו ריקו | PUR |
| קאטר | QAT |
| רומניה | ROU |
| רוסיה | RUS |
| סמואה | SAM |
| סאן מרינו | SMR |
| סעודיה | KSA |

* 1. מפרטים
     + 1. אותיות לאום ומספרי מפרש יהיו:
          1. באותיות דפוס גדולות וספרות ערביות,
          2. באותו צבע,
          3. בצבע נוגד לגוף המפרש, ו-
          4. מטיפוס sans-serif.

בנוסף, האותיות והמספרים המזהים את המפרשית, יהיו קריאים בברור כאשר המפרש מורם.

* + - 1. גובה האותיות והספרות, והמרווחים בין אותיות וספרות סמוכות, באותם הצדדים ובצדדים הנגדיים של המפרש, יהיה יחסי לאורך הכללי של המפרשית, כדלהלן:

|  |  |  |
| --- | --- | --- |
| *אורך כללי* | *גובה מינמלי* | *מרווח מינימלי בין התווים ומקצה המפרש* |
| מתחת 3.5 מ׳ | 230 מ״מ | 45 מ״מ |
| 8.5 מ׳ – 3.5 מ׳ | 300 מ״מ | 60 מ״מ |
| 11 מ׳ – 8.5 מ׳ | 375 מ״מ | 75 מ״מ |
| מעל 11 מ׳ | 450 מ״מ | 90 מ״מ |

* 1. מיקום
     1. סמל דגם, אותיות לאום ומספרי מפרשים, ימוקמו כדלהלן:
        1. כללי
           1. סמלי דגם, אותיות לאום ומספרי מפרש, כאשר ניתן, ימוקמו בשני צידי המפרש, כשאלה שבצד ימין, גבוהים יותר.
           2. אותיות לאום תמוקמנה מעל מספרי המפרש, בכל כל צד של המפרש.
        2. מפרשים ראשיים
           1. סמלי דגם, אותיות לאום ומספרי מפרשים יהיו, אם אפשר, בשלמותם מעל לקשת שמרכזה ראש המפרש, והרדיוס שלה הוא 60% מאורך השפה האחורית.
           2. סמל הדגם ימוקם מעל אותיות הלאום. אם סמל הדגם מעוצב כך שניתן למקמו "גב לגב" בשני צידי המפרש, אפשר לעשות זאת כך.
        3. מפרשים קדמיים וספינקרים
           1. אותיות לאום ומספרי מפרש נדרשים רק במפרש קדמי שאורך השפה התחתונה שלו גדול מפי 1.3 מבסיס המשולש.
           2. אותיות הלאום ומספר המפרש של מפרשים קדמיים, ימוקמו במלואם מתחת לקשת שמרכזה הוא ראש המפרש, והרדיוס שלה הוא 50% מאורך השפה הקדמית, ואם אפשר, במלואם מעל קשת שהרדיוס שלה הוא 75% מאורך השפה הקדמית
           3. אותיות הלאום ומספרי המפרש יוצגו על הצד הקדמי של ספינקר, אך מותר להציגם בשני הצדדים. הם ימוקמו במלואם מתחת לקשת שמרכזה הוא ראש המפרש, והרדיוס שלה הוא 40% של הקו שנמתח בין ראש המפרש לאמצע השפה התחתונה, ואם אפשר, במלואם מעל לקשת שהרדיוס שלה הוא 60% של הקו שנמתח בין ראש המפרש לאמצע השפה התחתונה.

1. מפרשיות אחרות
   * 1. מפרשיות אחרות תמלאנה אחר חוקי הרשות הלאומית שלהן או חוקי התאחדות הדגם בהקשר להקצאה, מיקום וגודל סמל הדגם, אותיות ומספרים. חוקים כאלה, יתאימו במידת האפשר, לדרישות דלעיל.
2. מפרשיות מושכרות או מושאלות
   * 1. כאשר צוין כך בהודעה על התחרות או בהוראות השייט, מפרשית המושכרת או מושאלת לאירוע, רשאית לשאת אותיות לאום או מספרי מפרש בסתירה לחוקי הדגם שלה.
3. אזהרות ועונשים
   * 1. כאשר ועדת ערעורים מוצאת שמפרשית הפרה חוק של נספח זה, היא - או שתזהיר אותה ותיתן לה זמן לעמוד בהוראות החוק, או שתעניש אותה.
4. שינויים על ידי חוקי דגם
   * 1. דגמי "שייט עולמי" רשאים לשנות חוקים בנספח זה ובתנאי שהשינויים קודם לכן אושרו על ידי "שייט עולמי".

נספח H

# שקילת ביגוד וציוד

ראה חוק 50. נספח זה לא ישונה ע"י ההודעה על התחרות, הוראות שייט או הנחיות רשויות לאומיות.

1. פריטי לבוש וציוד האמורים להישקל, יונחו על מתלה. אחרי שייספגו במים מתוקים, יאפשרו לפריטים להתנקז באופן חופשי במשך דקה אחת בטרם יישקלו. המתלה חייב לאפשר לפריטים להיתלות כמו שיתלו מקולבים, כך שיאפשרו למים להתנקז באופן חופשי. כיסים שיש להם חורי ניקוז שלא ניתן לסוגרם, יהיו ריקים, אבל כיסים או פריטים שיכולים להחזיק מים, יהיו מלאים.
2. כאשר המשקל שנמדד עולה על המידה המותרת, המתחרה רשאי לסדר מחדש את הפריטים על המתלה, וחבר הוועדה הטכנית האחראי, ישרה אותם שנית במים וישקול אותם. אפשר לחזור על הליך זה פעם שניה אם המשקל עדיין עולה על המידה המותרת.
3. מתחרה הלובש חליפה יבשה, רשאי לבחור אמצעים חלופיים לשקילת הפריטים.
   * + 1. החליפה היבשה ופריטי הלבוש והציוד הנלבשים מעל לחליפה היבשה, ישקלו כמפורט לעיל.
       2. בגדים הנלבשים מתחת לחליפה היבשה, ישקלו כמו שהם נלבשים בזמן *התחרות*,   
          ניקוז.
       3. שני המשקלים יחוברו יחדיו.

נספח J

# הודעה על תחרות והוראות שייט

ראה חוקים 89.2 ו- 90.2. בנספח זה, המונח "ארוע" כולל תחרות או סדרת תחרויות.

לא נדרש לחזור על חוק מההודעה על תחרות בהוראות השייט.

יש לדאוג לכך שלא יהיו סתירות בין החוקים בהודעה על התחרות, הוראות השייט וכל מסמך אחר אשר מנהל את הארוע.

1. **תוכן ההודעה על תחרות**
   1. ההודעה על התחרות תכלול את הפרטים הבאים:
      * 1. כותרת, מקום, ותאריכי הארוע ושם הרשות המארגנת;
        2. כי הארוע ינוהל על פי ה*חוקים* כפי שהוגדרו ב*חוקי תחרויות השייט;*
        3. רשימה של מסמכים אחרים אשר ינהלו את הארוע (לדוגמא, *חוקי ציוד השייט,* ככל שיחולו*),* תוך ציון היכן וכיצד ניתן לקבל כל מסמך או עותק אלקטרוני שלו;
        4. הדגמים אשר יתחרו, מגבלה או שיטת דירוג אשר תהיה בשימוש, והדגמים עליהם היא תחול; תנאים ומגבלות על ההרשמה;
        5. נוהלים וזמנים להרשמה והשתתפות, כולל דמי ההרשמה ומועדי הסגירה;
        6. זמני אותות ההתראה לתחרות התרגול, אם תוכננה, לתחרות הראשונה ולתחרויות העוקבות במידה והם ידועים.
   2. ההודעה על התחרות תכלול כל אחד מהפרטים הבאים במידה והם חלים:
      * 1. זמנים ונוהלי בדיקות הציוד או מדידות האארוע, או דרישות מדידה או אישורי דירוג;
        2. שינויים לחוקי התחרויות שאושרו על ידי "שייט עולמי" על פי חוק 86.2, בהתייחסות פרטנית לכל חוק ובציון השנוי (יש לצרף את הצהרת "שייט עולמי" המאשרת את השינויים);
        3. שינויים לחוקי דגם, כפי שהם מותרים על פי חוק 87, בהתייחסות פרטנית לכל חוק ובציון השנוי;
        4. דרישות סיווג וחלוקה לקבוצות שחלק או כל המשתתפים חייבים לעמוד בהם;
           1. לסיווג שייטים (ראה חוק 79 וקוד סיווג השייטים של "שייט עולמי"), או-
           2. לקבוצות פונקציונליות בארועי "פרה שייט עולמי" (ראה חוקי הקבוצות של "פרה שייט עולמי");
        5. כי מפרשיות נדרשות להציג פרסום שנבחר וסופק על ידי הרשות המארגנת (ראה חוק 6 וקוד הפרסום של "שייט עולמי") ומידע אחר המתייחס לפרסום;
        6. כי חוק 90.3 (e) יחול, וכל שנוי במגבלת "24 השעות" שבחוק זה;
        7. כאשר צפויה הרשמה ממדינות אחרות, הנחיות לאומיות אשר עשויות לדרוש הערכות מראש (ראה חוק 88);
        8. הנחיות אשר יחולו כאשר מפרשיות תעבורנה במים של יותר מרשות לאומית אחת בזמן שהן *מתחרות,* ומתי הן חלות (ראה חוק 88.1);
        9. תקשורת חלופית הנדרשת במקום קריאות על פי חוק 20 (ראה חוק ;(20.4 (b)
        10. שינויים כלשהם למגבלות השקילה על ביגוד מתחרים וציוד המותרים על פי חוק 50.1 (b);
        11. דרישות לצורך עמידה בחקיקה בנושא אבטחת מידע אשר חלות באתר הארוע.
        12. כל מסמך השתתפות, שנדרש לחתימה בידי בעלי המפרשית או נציגיו, הכוללים מילים כגון "אני מסכים להיות כפוף *לחוקי תחרויות השייט* וכל חוק אחר המנהל את ארוע זה".
        13. החלפת חוקי חלק 2 בחוקי זכות-דרך של *התקנות הבינלאומיות למניעת התנגשויות בים* או חוק ממשלתי של זכויות דרך אחר, הזמן/ים או המקום/ות בהם הם חלים, וכל אות לילי הנמצא בשימוש ועדת התחרות.
   3. ההודעה על תחרות תכלול את הפרטים הבאים אשר יחולו ויהיו לעזר למתחרים להחליט האם ישתתפו, או שהם מספקים מידע נחוץ אחר לפני שהוראות השייט יהיו זמינות:
      * 1. שינויים לחוקי התחרות המותרים על פי חוק 86.1, בהתייחסות פרטנית לכל חוק ובציון השנוי;
        2. שינויים להנחיות הרשות הלאומית (ראה חוק 88.2);
        3. הזמן והמקום בהם הוראות השייט יהיו זמינות;
        4. תיאור כללי של המסלול, או סוגי המסלולים, בהם ישוטו.
        5. שיטת הניקוד, אם היא שונה מנספח A, תוך הפניה לחוקי דגם או *חוקים* המנהלים את הארוע, או באופן מלא. ציון מספר התחרויות והמספר המינימלי אשר נדרש שינוקדו על מנת שיחשבו לסדרה (ראה חוק A1). אם מתאים, בסדרה שבה מספר המזנקים עשוי להשתנות באופן משמעותי, ציון שחוק A5.3 יחול;
        6. את העונש על הפרה של חוק מפרק 2, פרט לעונש שני סיבובים;
        7. את הזמן שאחריו לא ינתן אות ההתראה ביום התחרויות האחרון המתוכנן.
        8. מניעת זכות הערר, בכפוף לחוק 70.3;
        9. מפרשיות שכורות או מושאלות, האם חוק G3 יחול;
        10. פרסים.
2. **תוכן הוראות שייט**
   1. אם לא נכללו בהודעה על התחרות, הוראות השייט יכללו את הפרטים הבאים:
      * 1. המידע בחוקים J1.3 (1) (2) ו0 (5) וגם אם הם יחולו, חוקים J1.3 (6), (7), (8), (9), ו- (10);
        2. תכנית התחרויות וזמני אותות ההתראה לכל דגם;
        3. תיאור מלא של המסלול(ים) בהם ישוטו, או רשימת ה*סימונים* מהם המסלול ייבחר ו-, אם מתאים, כיצד יסומנו המסלולים וכל שינוי לכיוון הנדרש לחציית קו הגמר על מנת ל*גמור*;
        4. תיאור *סימונים,* כולל *סימוני* זינוק וגמר, תוך ציון הסדר בו יש לחלוף את ה*סימונים* והדופן עליו יש להשאיר כל *סימון* וזיהוי כל *סימוני* ההקפה (ראה הגדרת *הפלגת המסלול*);
        5. תאורי קו הזינוק וקו הגמר, דגלי דגמים וכל סימן מיוחד שישתמשו בו;
        6. זמן ההגבלה, אם קיים, למפרשית הראשונה ל*הפלגת המסלול* (ראה חוק 35);
        7. מיקום(ים) של לוח(ות) ההודעות הרשמי(ות) או כתובת מקוונת של לוח ההודעות המקוון; מיקום משרד התחרות.
   2. אלא אם נכללו בהודעה על התחרות, הוראות השייט יכללו את הפרטים הבאים אשר יחולו:
      * 1. האם נספח P יחול;
        2. אם מתאים, בארוע בו צפויה הרשמה ממדינות אחרות, עותק באנגלית של הנחיות הרשות הלאומית אשר יחולו;
        3. נוהל שינוי הוראות השייט;
        4. נוהל שינויים בעל פה להוראות השייט על המים (ראה חוק 90.2 (c));
        5. הנחיות בטיחות, כדוגמת הנחיות וסימון לאמצעי ציפה אישיים, צ׳ק אין באיזור הזינוק, וצ׳ק אאוט וצ׳ק אין בחוף;
        6. אותות בחוף ומיקום עמדת הדגלים;
        7. הגבלות על שינויים למפרשיות כאשר הן מסופקות על ידי ועדת התחרות;
        8. מתי ובאילו תנאים ניתן להפעיל מנוע על פי חוק 42.3 (i);
        9. הגבלות על שימוש בסירות *אנשי תמיכה*, בריכות פלסטיק, מכשירי רדיו וכו׳. פינוי אשפה, החפה, וסיוע חיצוני המוגש לסירה שאינה *מתחרה*;
        10. איזור התחרות (מומלץ לצרף מפה ימית);
        11. מיקום אזור הזינוק והגבלות על הכניסה אליו;
        12. נהלים מיוחדים כלשהם או אותות להחזרה בודדת או כללית;
        13. אורך משוער של המסלול ואורך משוער של צלעות ברוח קדמית;
        14. נוהלים מיוחדים כלשהם או אותות לשינוי צלע במסלול (ראה חוק 33);
        15. תאור של כל חפץ, אזור או קו שצויין על ידי *חוק* כ*מכשול* (ראה הגדרת *מכשול*), וכל מגבלה על כניסה לאזור או חציית קו כזה;
        16. סירות שמזהות מיקומי *סימונים*;
        17. נהלים מיוחדים כלשהם לקיצור מסלול או ל*גמר* מסלול מקוצר;
        18. זמן ההגבלה, אם קיים, למפרשיות פרט לראשונה ל*גמור* וכל הגבלת זמן או זמן מטרה החלים כאשר המפרשיות *מתחרות*;
        19. דרישות הצהרה;
        20. הקצאות זמנים;
        21. מגבלות זמן, מיקום שמיעות, ונהלים מיוחדים ל*ערעורים*, בקשות לפיצוי, או בקשות לפתיחה מחדש;
        22. אישור הרשות הלאומית למינוי חבר שופטים בין-לאומי, כאשר הוא נדרש על פי חוק 91 (b);
        23. מגבלת הזמן לבקשת שמיעה על פי חוק N1.4 (b), אם הוא אינו 30 דקות;
        24. כאשר נדרש על פי חוק 70.4, הרשות הלאומית אליה יש לשלוח עררים ובקשות;
        25. החלפות מתחרים;
        26. המספר המינימאלי של מפרשיות שנדרש שתגענה לאזור הזינוק על מנת שתחרות תוזנק;
        27. מועד ומקום שבו תחרויות שנדחו או בוטלו עבור יום מסויים, יתקיימו;
        28. גאות וזרמים;
        29. התחייבויות אחרות של ועדת התחרות חובות של המפרשיות.

נספח M

# המלצות לוועדת ערעורים

נספח זה הוא בגדר המלצה בלבד; בנסיבות מסוימות אף רצוי לשנות נהלים אלה; הוא מופנה בעיקר ליו"ר ועדת ערעורים אך יכול גם לעזור לשופטים, מזכירי חבר שופטים, ועדות תחרות ואחרים הקשורים לשמיעת ערעורים ובקשות לפיצוי.

בשמיעה, תיתן ועדת הערעורים משקל שווה לכל העדויות; תכיר בעובדה שעדות כנה יכולה להיות שונה ואף סותרת, כתוצאה מהתבוננות וזיכרונות שונים; תפתור הבדלים אלה כמיטב יכולתה; תכיר בכך שאף מפרשית או מתחרה אינם אשמים עד שנקבע לשביעות רצונה של ועדת הערעורים שחוק הופר; ותשמור על פתיחות עד שתשמע את כל העדויות המראות האם מפרשית או מתחרה הפרו חוק.

1. פעולות מקדמיות (ניתן לקיימן ע"י צוות משרד התחרות)
   * + 1. קבל את הבקשה לשמיעה.
       2. ציין על גבי הטופס את השעה בה הוגשה הבקשה לשמיעה, ואת מגבלת הזמן לערעורים.
       3. הודיע לכל *צד*, כולל כל *ועדה* מעורבת, את מועד ומקום השמיעה (חוק 63.1 (a) (1)).
2. לפני השמיעה
   1. וודא ש-
      * 1. לכל *צד* יש את ההזדמנות לקרוא את ה*ערעור,* הבקשה לפיצוי או הטענה, והיה לו זמן סביר להתכונן לשמיעה (חוקים 63.1 (a) (2) ו- 63.1 (a) (3))).
        2. רק אדם אחד מכל *צד* יהיה נוכח, אלא אם יש צורך במתורגמן (חוק 63.1 (a) (4)).
        3. כל המפרשיות והאנשים המעורבים מיוצגים. אם אינם מיוצגים, הרי, בכל אופן, הוועדה רשאית להמשיך על-פי חוק 63.1 (b).
        4. נציגי מפרשיות היו על הסיפון כאשר נדרש הדבר (חוק(4) (63.1 (a).
        5. כאשר *הצדדים* היו באירועים שונים, שתי הרשויות המארגנות חייבות להסכים להרכב ועדת הערעורים (חוק 63.2 (e)).
        6. *בערעור* בנושא חוקי דגם, השג את חוקי הדגם העדכניים, וזהה את הרשות האחראית לפרושם (חוק 63.5 (d)).
   2. החלט אם חברים כלשהם של ועדת הערעורים ראו את התקרית. אם אכן ראו, דרוש מכל אחד מהם לציין עובדה זאת בהקדם האפשרי בשמיעה (חוק (63.4 (d).
   3. הערך ניגודי *עניינים*
      * 1. הבטח שכל חברי ועדת הערעורים מצהירים על כל אפשרות של *ניגודי עניינים*. באירועים חשובים תהיה זו לעתים קרובות הצהרה רשמית בכתב שתיעשה לפני תחילת האירוע, ותישמר עם מסמכי ועדת הערעורים.
        2. בתחילת כל שמיעה, הבטח שה*צדדים* מודעים לכל *ניגודי* *עניינים* של חברי ועדת הערעורים באשר הם. שאל את ה*צדדים* אם הם מסכימים לכל החברים. אם *צד* אינו מתנגד בהקדם האפשרי לאחר הכרזה על *ניגוד העניינים*, ועדת הערעורים רשאית לקבל זאת כהסכמה להמשיך, ותרשום זאת.
        3. אם *צד* מתנגד לחבר כלשהו, שאר חברי ועדת הערעורים צריכים להעריך באם *ניגוד העניינים* מהותי. ההערכה תשקול את רמת האירוע, רמת ניגוד העניינים ותפיסת ההוגנות. ניתן יהיה לאזן בין ניגודי עניינים בין חברי ועדת הערעורים. הדרכה ניתן למצוא באתר ”שייט עולמי”. רשום את ההחלטה והבסיס לאותה החלטה.
        4. במקרים של ספק יהיה זה רצוי להמשיך עם ועדת ערעורים קטנה יותר. למעט בשמיעות על פי חוק 69, לא נדרש מספר מינימלי של חברי ועדת ערעורים.
        5. כאשר בקשה לפיצוי מוגשת על פי חוק 61.4 (b) (1) בהתבסס על פעולה בלתי הולמת או השמטה שאינה הולמת על ידי גוף שאינו ועדת הערעורים, חבר מאותו גוף לא יהיה חבר בוועדת הערעורים.
3. השמיעה
   1. בדוק את תקפות ה*ערעור* או הבקשה לפיצוי.
      * 1. האם התכנים מספיקים (חוק 60.3 (a), 61.2 (a) או 63.7 (b))?
        2. האם נמסרו בזמן? אם לא, האם ישנה סיבה טובה להאריך את הגבלת הזמן (חוק 60.3 (b), 61.2(b) או 63.7(b))?
        3. כאשר נדרש, האם היה המערער מעורב, או עד לתקרית (חוק 60.4 (a)(2))?
        4. כאשר נחוץ, האם נקרא "ערעור" (Protest), ואם נדרש, האם הוצג דגל אדום בצורה נכונה (חוק 60.2 (a) (1))?
        5. כאשר לא היה צורך בדגל או בקריאה, האם קיבל המעורער הודעה (חוק 60.2 (b))?
        6. החלט אם *הערעור* א*ו* הבקשה לפיצוי תקפים (חוק 63.4 (a)).
        7. כאשר נקבע כי *הערעור* או הבקשה לפיצוי תקפים, אל תאפשר לנושא לעלות שנית, אלא אם באמת עדות חדשה זמינה.
   2. גבה את העדות (חוק 63.4).
      * 1. בקש *מהצדדים* לספר את גירסתם. אחר כך אפשר להם לחקור איש את רעהו. בנושא פיצוי, בקש *מהצד* לציין את הבקשה.
        2. וודא שאתה יודע לאילו עובדות כל *צד* טוען, לפני שתקרא לכל עד שהוא. יתכן וגירסתם תהיה שונה.
        3. אפשר לכל אחד, כולל צוות המפרשית, לתת עדות. ה*צד הוא* שמחליט בדרך כלל לאילו עדים לקרוא, למרות שוועדת הערעורים רשאית אף היא לקרוא לעדים (חוק63.4 (b) ). לשאלה של *צד* "האם תרצו לשמוע עד מסויים"? רצוי לענות ב- "זוהי בחירתך".
        4. קרא לעדי כל *צד* (ולעדי הוועדה אם ישנם), אחד כל פעם. הגבל את *הצדדים* לשאלות לעד(ים). (הם עלולים לגלוש להצהרות כלליות).
        5. הזמן תחילה את המעורער לחקור את עד המערער (ולהפך). הדבר ימנע מלכתחילה מהמערער להדריך את העד.
        6. אפשר לחברי ועדת הערעורים שראו את התקרית, לתת עדות (חוק 63.4 (d)), אך רק בנוכחות *הצדדים*. ניתן לחקור חברים בוועדת הערעורים שנתנו עדות, והם חייבים לגלות את כל המידע שבידיהם אודות התקרית, העשוי להשפיע על החלטה, והם רשאים להישאר בוועדת הערעורים (חוק 63.4 (e)).
        7. נסה למנוע שאלות מדריכות, אך אם הדבר בלתי אפשרי, התעלם מראיות שהושגו בדרך זאת.
        8. יושב ראש ועדת הערעורים חייב להודיע ל*צד* או עד הנותן עדות שמיעה, עדות חוזרת או עדות שאינה רלוונטית, שוועדת הערעורים חייבת לתת לכל עדות כזו את המשקל הראוי, שיכול להיות מועט או ללא משקל כלל (חוקים 63.4 (b) ו- 63.5 (a)).
        9. בקש מאחד מחברי הוועדה לרשום עדויות, במיוחד זמנים, מרחקים, מהירויות, וכו'.
        10. הזמן שאלות מחברי ועדת הערעורים.
        11. הזמן, את *הצדדים, תחילה* את הצד שביקש את השמיעה, לתת הצהרה מסכמת של מקרהו, במיוחד לגבי כל יישום או פרוש שהוא של *החוקים.*
   3. מצא את העובדות (חוק 63.5 (a)).
      * 1. רשום את העובדות; פתור ספיקות בדרך זו או אחרת.
        2. קרא שנית ל*צדדים* לשאלות נוספות ככל שיש צורך בכך.
        3. כאשר הדבר מתאים, שרטט תרשים של האירוע, תוך שימוש בעובדות שמצאת.
   4. החלט במקרה (חוק 63.5).
      * 1. בסס את ההחלטה על העובדות שנמצאו. (אם אינך יכול, מצא עובדות נוספות).
        2. במקרה פיצוי, וודא שאין צורך בעדויות נוספות של מפרשיות שתושפענה מההחלטה.
   5. הודע ל*צדדים* (חוק 63.6).
      * 1. קרא *לצדדים* והקרא להם את העובדות שנמצאו, המסקנות וה*חוקים* החלים, ואת ההחלטה. כאשר הזמן דוחק, מותר להקריא את ההחלטה ולתת את הפרטים מאוחר יותר.
        2. תן לכל *צד,* לבקשתו, עותק של ההחלטה. תייק את ה*ערעור* או הבקשה לפיצוי, עם מסמכי הוועדה.
4. פתיחת שמיעה מחדש (חוק 63.7)
   1. כאשר *צד,* בתוך מסגרת מגבלת הזמן, ביקש לפתוח שמיעה מחדש, שמע את *הצד* שהגיש את הבקשה, צפה בכל סרט וידאו, וכו', והחלט באם ישנה איזושהי עדות משמעותית חדשה, העשויה לגרום לך לשנות את החלטתך. החלט באם יתכן וטעית בפרוש שלך *לחוקים*; התייחס בפתיחות הדעת לאפשרות שיתכן ושגית. אם אף אחד מאלה אינו מתקיים, סרב לפתיחת השמיעה מחדש; אם אחד מהם מתקיים, קבע מועד לשמיעה.
   2. עדות היא "חדשה"
      * 1. אם לא היה זה בגדר אפשרות סבירה ל*צד* המבקש את הפתיחה מחדש, לגלות את העדות לפני השמיעה המקורית,
        2. אם וועדת הערעורים משוכנעת שלפני השמיעה המקורית, ה*צד* המבקש את הפתיחה מחדש, שקד, אך ללא הצלחה, על חיפוש העדות, או
        3. אם ועדת הערעורים לומדת מכל מקור שהוא, על כך שהעדות לא הייתה זמינה ל*צדדים* בעת השמיעההמקורית.
5. עונשים לשיקול דעת (חוק 64)
   * 1. חוק 64 מאפשר למפרשית, אשר הפרה חוק שנתון לעונש לשיקול דעת, לעמוד בחוקי ההתנהגות הספורטיבית והחוקים על ידי כך שהיא תדווח בתוך מגבלת הזמן לערעורים על כך שהיא הפרה את החוק. אם הדיווח אינו כולל פרטים מספקים על מנת שוועדת הערעורים תחליט איזה עונש להטיל, הוועדה רשאית לחקור את נציג המפרשית וכל עד אחר כדי לגבות עדות שהיא רואה לנכון. אין צורך לקיים שמיעה על מנת לגבות עדות זו. שים לב לכך שההנחיות לעונשי שיקול דעת זמינות באתר "שייט עולמי".
6. התנהגות בלתי ראויה (חוק 69)
   1. פעולה בהתאם לחוק זה אינה *ערעור*, אך ועדת הערעורים מגישה את טענותיה בכתב למתחרה, לפני השמיעה. השמיעה תיערך על פי חוק 63, אבל בוועדת הערעורים חייבים להיות לפחות שלושה חברים (חוק 69.2(a)). נקוט בזהירות המרבית להגן על זכויות המתחרה.
   2. מתחרה או מפרשית, אינם יכולים לערער על פי חוק 69, אבל הטופס לבקשה לשמיעה, ממתחרה המנסה לעשות כן, יכול להתקבל כדו"ח לוועדת הערעורים, שיכולה להחליט באם לקרוא לשמיעה או לאו.
   3. אלא אם “שייט עולמי” מינה אדם לתפקיד, ועדת הערעורים רשאית למנות אדם להציג את הטענה. אדם זה יכול להיות בעל תפקיד, האדם המציג את הטענה או אדם מתאים אחר. כאשר אין בנמצא אדם חלופי סביר, אדם שמונה לחבר בוועדת הערעורים, רשאי להציג את הטענה.
   4. כאשר יש לקרוא לשמיעה על פי חוק 69 כתוצאה מתקרית הנובעת מחלק 2, חשוב לשמוע כל  *ערעור* של מפרשית נגד מפרשית אחרת בדרך הרגילה, להחליט איזו מפרשית, אם בכלל, הפרה איזה *חוק,* לפני שממשיכים נגד המתחרה על פי חוק 69.
   5. למרות שפעולה על פי חוק 69 ננקטת נגד מתחרה, בעל מפרשית או *איש תמיכה*, ולא נגד מפרשית, מפרשית יכולה אף היא להיענש (חוקים 69.2(h)(2) ו- 62.4).
   6. כאשר וועדת ערעורים מקבלת טענה של חוק 69, היא תצטרך לשקול האם ראוי לדווח, או לרשות הלאומית או ל"שייט עולמי". הדרכה בשאלה מתי לדווח, ניתן למצוא בספר התקדימים של “שייט עולמי”. כאשר וועדת הערעורים מגישה דו"ח, היא רשאית להמליץ באם יש או אין צורך בפעולה נוספת.
   7. אלא אם הזכות לערר נשללה בהתאם לחוק 70.3, *צד* לשמיעה על פי חוק 69, רשאי לערור על החלטת ועדת הערעורים.
   8. הדרכה נוספת לוועדות ערעורים על התנהגות בלתי ראויה, נמצאת באתר "שייט עולמי".
7. עררים (חוק 70 ונספח R)
   * 1. כאשר ניתן לערור על החלטות:
        1. שמור את הניירת הרלוונטית לשמיעה, כך שניתן יהיה להשתמש בקלות במידע לצורך הערר. האם ישנו תרשים שאושר או הוכן ע"י ועדת הערעורים? האם העובדות שנמצאו מספיקות? (לדוגמא: האם היה *חיפוי*? כן או לא. "אולי" אינה עובדה שנמצאה.) האם שמות חברי ועדת הערעורים ומידע חשוב אחר מופיעים על הטופס?
        2. הערות של ועדת הערעורים על כל ערר שהוא, צריכות לאפשר לוועדת העררים לקבל תמונה ברורה על כל התקרית; ועדת העררים אינה יודעת הרי דבר על המצב.
8. עדות מצולמת
   * 1. תמונות וסרטי וידאו עשויים לפעמים לספק עדות מועילה, אך ועדות ערעורים צריכות להכיר במגבלותיהן, ולשים לב לנקודות הבאות:
        1. *הצד* המספק את העדות המצולמת, אחראי לארגן את הצפייה.
        2. צפה בסרט מספר פעמים כדי למצות את כל המידע ממנו.
        3. תפישת עומק התמונה של כל מצלמה שהיא עם עדשה אחת, דלה מאוד; עם עדשת זום, אינה קיימת כלל. כאשר המצלמה רואה שתי מפרשיות *בחיפוי,* בזווית ישרה לכיוון הפלגתם, בלתי אפשרי כלל להעריך את המרחק ביניהן. כאשר המצלמה רואה אותן מלפנים, בלתי אפשרי לראות אם קיים *חיפוי,* אלא אם הוא משמעותי.
        4. שאל את השאלות הבאות:
           1. היכן הייתה המצלמה ביחס למפרשיות?
           2. האם היתה המצלמה בתנועה? ואם כן, לאיזה כיוון ובאיזו מהירות?
           3. האם הזווית משתנה כאשר המפרשיות מתקרבות לנקודה המכרעת? צידוד מהיר גורם שינויים קיצוניים.
           4. האם למצלמה היה שדה ראייה בלתי מוגבל כל הזמן?

נספח N

# חבר שופטים בינלאומי

ראה חוקים 70.3 (a) ו- (b)91. נספח זה לא ישונה על-ידי הודעה על תחרות, הוראות שייט או הנחיות של רשויות לאומית.

1. הרכב, מינוי ואירגון
   1. חבר שופטים בינלאומי יהיה מורכב משייטים מנוסים בעלי ידע מעולה של חוקי התחרות וניסיון נרחב בועדות ערעורים. חבר השופטים יהיה עצמאי, ולא יכללו בו חברי ועדת התחרות או הוועדה הטכנית, והוא ימונה ע"י הרשות המארגנת, בכפוף לאישור הרשות הלאומית אם נדרש אישור כזה (ראה חוק 91 (b)); או על ידי "שייט עולמי", בהתאם לחוק (c)89.2.
   2. חבר השופטים יורכב מיו"ר, סגן יו"ר ככל שדרוש, וחברים אחרים, כשהמניין הכולל של כולם ביחד יהיה חמישה לפחות. רוב החברים יהיו שופטים בינלאומיים.
   3. לא יותר משני חברים (שלשה, בקבוצות M, N ו-Q) יהיו מאותה רשות לאומית.
      * 1. יו"ר חבר השופטים רשאי למנות פאנל אחד או יותר, המורכבים בהתאם ל*חוקים* 1.1 N, 1.2N ו- 1.3N. דבר זה ייעשה גם אם חבר השופטים המלא אינו מורכב בהתאם לחוקים אלה.
        2. יו"ר חבר שופטים רשאי למנות שנים או שלשה פאנלים בני שלושה חברים לפחות בכל אחד, שבהם הרוב יהיו שופטים בינלאומיים. חברי כל פאנל יהיו משלוש רשויות לאומיות לפחות, למעט בקבוצות M, N ו- Q, אשר יהיו משתי רשויות לאומיות שונות לפחות. אם *צד* אינו מרוצה מהחלטת הפאנל, הוא זכאי לשמיעה ע"י פאנל המורכב בהתאם לחוקים 1.1 N, 1.2N ו- 1.3N, למעט באשר לעובדות שנמצאו, אם הדבר התבקש בתוך 30 דקות או בתוך גבול הגבלת הזמן שצוין בהוראות השייט, לאחר שדבר ההחלטה נמסר לו.
   4. כאשר חבר השופטים מלא, או פאנל, כולל פחות מחמישה חברים, מחמת מחלה או מקרה חרום, ואין בנמצא מחליפים מוסמכים, ייחשב חבר השופטים לתקין ותקף, כל עוד יכלול שלושה חברים לפחות, שלפחות שניים מהם שופטים בינלאומיים. כאשר ישנם שלשה או ארבעה חברים, הם יהיו משלוש רשויות לאומיות שונות לפחות, למעט בקבוצות M, N ו- Q, אשר יהיו משתי רשויות לאומיות שונות לפחות.
   5. כאשר נמצא שרצוי שחלק מהחברים לא ישתתפו בדיון ובהחלטה על *ערעור* או בקשה לפיצוי, ואין בנמצא מחליפים מוסמכים, חבר השופטים או הפאנל יישאר בתפקידו, וייחשב כראוי ותקף, כל עוד נכללים בו לפחות שלשה חברים, ולפחות שניים מהם שופטים בינלאומיים.
   6. בחריגה מחוקים 1N ו- N1.2, "שייט עולמי" רשאי, בנסיבות מוגבלות, לאשר חבר שופטים בינלאומי המורכב משלושה שופטים בלבד בסך הכל. כל החברים יהיו שופטים בינלאומיים. החברים יהיו משלוש רשויות לאומיות שונות (שתיים, בקבוצות M, N ו-Q). האישור יהיה במכתב הסכמה לוועדה המארגנת, ובהודעה על התחרות או בהוראות השייט, והמכתב יפורסם על לוח המודעות הרשמי.
   7. כאשר נדרש אישור הרשות הלאומית למינוי חבר שופטים בינלאומי (ראה חוק (b)91), הודעה על אישורה תיכלל בהוראות השייט, או תפורסם על לוח המודעות הרשמי.
   8. אם חבר השופטים או פאנל פועל כאשר לא התמנה כיאות, תהיינה החלטותיו ניתנות לערר.
2. אחריות
   1. חבר שופטים בינלאומי אחראי לשמוע ולהחליט בכל *הערעורים,* הבקשות לפיצוי ומקרים אחרים הנובעים מחוקי חלק 5. כאשר חבר שופטים מתבקש ע"י הרשות המארגנת או ועדת התחרות או הוועדה הטכנית, הוא ייעץ ויעזור להם בכל עניין המשפיע ישירות על הגינות התחרות.
   2. אלא אם הרשות המארגנת הורתה אחרת, חבר השופטים יחליט
      * 1. בשאלות כשירות, מדידות או תעודות מדידה של מפרשיות; ו-
        2. האם לאשר החלפת מתחרים, מפרשיות או ציוד, כאשר *חוק* דורש החלטה כזו.
   3. חבר השופטים יחליט גם בעניינים המופנים אליו ע"י הרשות המארגנת או ועדת התחרות.
3. נהלים
   1. חברים לא ייחשבו כבעלי *ניגוד עניינים* משמעותי (ראה חוק 63.3) רק מחמת השתייכותם הלאומית, חברותם במועדון וכד'. כאשר במקרים אחרים יישקל ניגוד עניינים משמעותי, כנדרש בחוק 63.3, משקל רב חייב להינתן לעובדה שלא ניתן לערור על החלטות חבר שופטים בינלאומי, ודבר זה עשוי להשפיע על תפישת ההוגנות, ולהנמיך רמת ניגוד עניינים משמעותית. במקרה של ספק, על השמיעה להימשך כפי שמתיר חוק N1.6.
   2. אם פאנל אינו מגיע לכלל החלטה, הוא רשאי להתפזר, ובמקרה זה יפנה היו"ר את העניין לפאנל שהתמנה כיאות, עם חברים רבים ככל האפשר, שיכול שיהיה חבר השופטים המלא.
4. התנהגות לא ראויה
   1. קוד האתיקה של "שייט עולמי" מכיל נהלים החלים על אירועים בינלאומיים מסוימים, בהקשר למינויו של אדם לנהל כל חקירה שהיא. נהלים אלה גוברים על כל הוראות סותרות שהן שבנספח זה.
   2. יהיה אדם האחראי להציג בפני הפאנל בשמיעה, כל טענות שהן בעניין התנהגות לא ראויה על-פי חוק 69. אדם זה לא יהיה חבר בפאנל שבשמיעה, אך יכול להיות חבר בחבר השופטים. אדם כזה יידרש לגילוי מלא של כל החומרים שנאספו במהלך החקירה שערך לאדם שנטען כי הפר את הוראות חוק 69.
   3. בטרם שמיעה, הפאנל ששמונה לשמיעה, ככל האפשר, לא יפעל כגוף חוקר של איזה טענות שהן שנעשו על-פי חוק 69. בכל אופן, במהלך השמיעה יהיה הפאנל זכאי לשאול כל שאלות חקירתיות שהן, כפי שימצא לנכון.
   4. אם הפאנל מחליט לקרוא לשמיעה, הרי כל החומר שהומצא לפאנל כדי לאפשר לפאנל לקבל החלטה זאת, חייב שיומצא לאדם שהטענות מופנות נגדו, בטרם החלה השמיעה.

נספח P

# נהלים מיוחדים לחוק 42

נספח זה חל, כולו או חלקו, רק אם ההודעה על התחרות או הוראות השייט מציינות זאת.

1. משקיפים ונוהל
   1. ועדת הערעורים רשאית למנות משקיפים, כולל חברי ועדת הערעורים, כדי לפעול על פי חוק P1.2. אדם עם *ניגוד עניינים* משמעותי, לא ימונה כמשקיף.
   2. אם משקיף שהתמנה על פי חוק P1.1, מחליט שמפרשית הפרה את חוק 42, המפרשית עשוייה להענש על-ידי, בהקדם הסביר האפשרי, השמעת אות קולי, הצבעה עליה עם דגל צהוב וזיהויה באופן ברור באמצעות קריאה , גם אם אינה *מתחרה* עוד. מפרשית שנענשה כך, לא תיענש פעם שנייה על פי חוק 42, בגין אותה תקרית.
2. עונשים
   1. עונש ראשון
      1. כאשר מפרשית נענשת בפעם הראשונה על פי חוק P1.2, עונשה יהיה עונש של שני סיבובים בהתאם לחוק 44.2. אם כשלה מלעשות כך, היא תיפסל ללא שמיעה.
   2. עונש שני
      1. כאשר מפרשית נענשת פעם שנייה במהלך האירוע, היא תפרוש מיד. אם כשלה מלעשות כך, היא תיפסל ללא שמיעה, והתוצאה לא תיזרק.
   3. עונש שלישי ועונשים עוקבים
      1. כאשר מפרשית נענשת פעם שלישית או בפעמים עוקבות במהלך האירוע, היא תפרוש מיד. אם תעשה כך, עונשה יהיה פסילה ללא שמיעה, והתוצאה לא תיזרק. אם כשלה מלעשות כך, עונשה יהיה פסילה ללא שמיעה מכל התחרויות באירוע, ללא אף זריקת תוצאה, וועדת הערעורים תשקול קריאה לשמיעה על פי חוק 69.2.
   4. עונשים ליד קו הגמר
      1. אם מפרשית נענשת על פי חוקP2.2 או P2.3 ולא הייתה לה אפשרות סבירה לפרוש לפני ש*גמרה*, היא תנוקד כמי שפרשה מיד.
3. דחייה, החזרה כללית או ביטול
   * 1. אם מפרשית נענשה על פי חוק P1.2 וועדת התחרות מסמנת דחייה, החזרה כללית או ביטול, העונש מבוטל, אבל עדיין נספר כדי לקבוע את מספר הפעמים שהיא נענשה במהלך האירוע.
4. מגבלות פיצוי
   * 1. מפרשית לא תקבל פיצוי בגין פעולה של חבר בוועדת הערעורים, או משקיף מטעמה, על-פי חוק P1.2, אלא אם הפעולה הייתה בלתי הולמת מחמת כשל להביא בחשבון אות של ועדת תחרות או חוק דגם.
5. דגליO ו-R
   1. מתי חוק P5 חל
      1. חוק P5 חל אם חוקי הדגם מרשים פמפום, נדנוד ותנועות גוף פתאומיות (ooching), כאשר עוצמת הרוח עולה על גבול שצוין.
   2. לפני אות הזינוק
      * 1. וועדת התחרות רשאית לסמן שפמפום, נדנוד ותנועות גוף פתאומיות מותרים, כמצוין בחוקי הדגם, בהצגת דגל "O" לפני או עם אות ההתראה.
        2. אם מהירות הרוח יורדת מתחת לגבול שצוין לאחר שדגל "O" הוצג, ועדת התחרות רשאית לדחות את התחרות. לאחר מכן, לפני או עם אות התראה חדש, הוועדה תציג או דגל "R", כדי לסמן שחוק 42 כפי ששונה בחוקי הדגם, חל, או דגל "O", כאמור בחוק P5.2(a) .
        3. אם דגל "O" או דגל "R" הוצג לפני או עם אות ההתראה, הוא יוצג עד אות הזינוק.
   3. לאחר אות הזינוק
      1. לאחר אות הזינוק,
         1. אם מהירות הרוח עולה על הגבול שנקבע, ועדת התחרות רשאית להציג, ליד סימון, דגל "O" בליווי אותות קוליים חוזרים ונשנים, כדי לסמן שפמפום, נדנוד ותנועות גוף פתאומית מותרים, כפי שצוין בחוקי הדגם, לאחר מעבר הסימון.
         2. אם הוצג דגל "O" ומהירות הרוח יורדת מתחת לגבול שנקבע, ועדת התחרות רשאית להציג, ליד סימון, דגל "R" בליווי אותות קוליים חוזרים ונשנים כדי לסמן שחוק 42, כפי ששונה בחוקי הדגם, חל לאחר מעבר הסימון.

נספח R

# נהלים לעררים ובקשות

ראה חוק 70. רשות לאומית רשאית לשנות נספח זה, בהנחיה, אך הוא לא ישונה ע"י ההודעה על התחרות או הוראות השייט.

מגבלות הזמן תוארכנה על ידי הרשות הלאומית כאשר ישנה סיבה טובה לעשות כן.

1. עררים ובקשות
   * 1. עררים, בקשות של ועדות ערעורים לאישור או תיקון החלטותיהן, ובקשות לפרושי *החוקים,* ייעשו התאם להוראות נספח זה.
2. הצגת מסמכים
   1. כדי להגיש ערר,
      * 1. לא יאוחר מ- שבעה ימים מקבלת החלטתה בכתב של ועדת הערעורים, או החלטתה שלא לפתוח שמיעה מחדש, ישלח העורר לרשות הלאומית את הערר ועותק של החלטת ועדת הערעורים. הערר יציין מדוע העותר מאמין שהחלטתה של ועדת הערעורים, או נהליה, לא היו נכונים;
        2. כאשר שמיעה לא התקיימה בתוך 30 ימים לאחר ש *ערעור* או בקשה לפיצוי נמסרו, ישלח העורר, בתוך שבעה ימים נוספים, ערר יחד עם עותק של *הערעור* או הבקשה, וכל המסמכים הרלוונטיים.
        3. כאשר ועדת הערעורים כשלה מלמלא אחר הוראות חוק 63.6 (b), ישלח העורר, בתוך זמן סביר לאחר השמיעה, ערר ועותק של ה*ערעור* או הבקשה, יחד עם כל המסמכים הרלוונטיים.

אם עותק של ה*ערעור* או הבקשה אינם בנמצא, ישלח העורר במקומם הצהרה על תוכנם.

* 1. העורר ישלח כמו כן, עם הערר או בהקדם האפשרי לאחר מכן, את כל המסמכים דלהלן שבהישג ידו:
     + 1. כתבי הערעור(ים) או כתבי הבקשה(ות) לפיצוי;
       2. תרשים, שהוכן או אושר ע"י ועדת הערעורים, המראה את מיקומן ונתיבן של כל המפרשיות המעורבות, הכיוון *לסימון* הבא והצד הנדרש, את עוצמת וכיוון הרוח, ואם רלוונטי, עומק המים וכיוון ומהירות של כל זרם;
       3. ההודעה על התחרות, הוראות השייט, וכל מסמכים אחרים שהם המנהלים את האירוע, וכל שינויים להם;
       4. כל המסמכים הרלוונטיים הנוספים; ו-
       5. השמות, כתובות הדואר והדוא"ל, ומספרי טלפון של כל ה*צדדים* לשמיעה, ושל יו"ר ועדת הערעורים.
  2. בקשה של ועדת ערעורים לאשור או תיקון החלטתה, תישלח לא יאוחר מ- שבעה ימים ממועד ההחלטה ותכלול את ההחלטה ואת המסמכים המצוינים בחוק R2.2. בקשה לפירוש *חוקים* תכלול את העובדות לכאורה.

1. תחומי אחריות של רשות לאומית וועדת ערעורים
   * 1. עם קבלת ערר או בקשה לאישור או תיקון, הרשות הלאומית תשלח *לצדדים* ולוועדת הערעורים, עותקים של הערר או הבקשה, והחלטת ועדת הערעורים. היא תבקש מוועדת הערעורים את כל המסמכים הרלוונטיים המצוינים בחוק R2.2 שלא נשלחו ע"י העותר או ועדת הערעורים, וועדת הערעורים תשלח אותם מיד לרשות הלאומית. כאשר הרשות הלאומית תקבלם, היא תשלח עותקים ל*צדדים*.
2. הערות והבהרות
   1. *הצדדים* וועדת הערעורים רשאים להגיש הערות בכתב לערר או לבקשה או לאיזה מהמסמכים המצוינים בחוק R2.2, ובתנאי שעשו זאת תוך שבעה ימים מהמועד שבו נהיו זמינים מטעם הרשות הלאומית.
   2. הרשות הלאומית רשאית לבקש הבהרות לחוקים המנהלים את האירוע, מארגונים שאינם *צדדים* לשמיעה.
   3. הרשות הלאומית תשלח, בהתאם לצורך, ל*צדדים* ולוועדת הערעורים, עותקים של הערות והבהרות שהתקבלו.
3. עובדות לא מספיקות; פתיחה מחדש
   * 1. הרשות הלאומית תכיר בעובדות שנמצאו ע"י ועדת הערעורים, מלבד כאשר היא מחליטה שאינן מספיקות. במקרה זה היא תדרוש מהוועדה לספק עובדות נוספות או מידע אחר, או לפתוח מחדש את השמיעה ולדווח על כל עובדות חדשות שתימצאנה, וועדת הערעורים תפעל כך מיד.
4. משיכה של ערר
   * 1. עורר רשאי למשוך בחזרה ערר לפני שנתקבלה בו החלטה, וזאת על ידי הסכמתו וקבלתו את החלטת ועדת הערעורים.

נספח S

# הוראות שייט תקניות

נספח זה חל רק עם ההודעה על התחרות מציינת זאת.

ניתן להשתמש בהוראות שייט תקניות אלו במקום הוראות שייט מודפסות הזמינות לכל מפרשית. על מנת להשתמש בהן יש לציין בהודעה על התחרות כי "הוראות השייט הן הוראות השייט בחוקי תחרויות השייט בנספח S, הוראות שייט תקניות, ותוספות להוראות השייט אשר יפורסמו על לוח ההודעות הרשמי הממוקם ב- \_\_\_\_\_\_".

*התוספות להוראות השייט יכללו:*

1. *את מיקום משרד התחרות ותורן הדגלים עליו יוצגו האותות בחוף.*
2. *טבלה המציגה את תכנית התחרויות, כולל היום והתאריך של כל אחד מימי התחרות, מספר התחרויות המתוכננות בכל יום, המועד המתוכנן לאות ההתראה הראשון בכל יום, והזמן האחרון למתן אות התראה ביום התחרויות האחרון (SI 5).*
3. *רשימת הסימונים שיהיו בשימוש כולל תיאור של כל סימון (SI 8). כיצד סימונים חדשים יהיו שונים מהסימונים המקורייים (SI 10).*
4. *מגבלות הזמן, ככל שישנן, שמופיעים ב SI12.*
5. *כל שינוי או תוספת להוראות הנספח זה.*

*עותק מהתוספות להוראות השייט יהיה זמין למתחרים על פי דרישה.*

1. **חוקים**
   1. כי הארוע ינוהל על פי ה*חוקים* כפי שהוגדרו ב*חוקי תחרויות השייט.*
2. **הודעות למתחרים**
   1. הודעות למתחרים יוצגו בלוח המודעות הרשמי.
   2. התוספת להוראות השייט (להלן "התוספת")תוצג בלוח מודעות הרשמי.
3. **שינויים להוראות השייט**
   1. כל שינוי להוראות השייט יוצג לפני 0800 ביום שבו יכנס לתחולה, אלא אם כן מועד זה שונה בתוספת. כל שינוי לתכנית התחרויות יוצג לפני 2000 ביום שלפני כניסתו לתחולה.
4. **אותות בחוף**
   1. אותות בחוף יוצגו בתורן הדגלים. התוספת תציין את מיקומו.
5. **תכנית התחרויות**
   1. התוספת תכלול טבלה המציגה את הימים, תאריכים, מספר תחרויות מתוכנן, תכנון זמן אותות ההתראה הראשונים בכל יום, והזמן האחרון לאות ההתראה ביום התחרויות האחרון המתוכנן.
   2. על מנת להתריע על תחרות או סדרה אשר תתחיל בקרוב, דגל הזינוק הכתום יוצג עם אות קולי בודד לפחות 5 דקות לפני אות התראה.
6. **דגלי דגם**
   1. דגלי דגם יהיו עם סמל הדגם על רקע רגיל או כפי שנרשם בתוספת.
7. **המסלולים**
   1. לא יאוחר מאות ההתראה, ועדת התחרות תקבע את המסלול, והיא רשאית להציג את קורס המצפן של הצלע הראשונה.
   2. שרטוטי המסלולים מופיעים בעמודים לאחר SI 13. הם מראים את המסלולים, סדר מעבר הסימונים והצד עליו יש להשאיר כל סימון. התוספת עשויה להכיל מסלולים נוספים.
8. **סימונים**
   1. רשימת הסימונים שיהיו בשימוש, כולל תיאור כל סימון, ייכלל בתוספת.
9. **הזינוק**
   1. תחרויות יוזנקו על פי חוק 26.
   2. קו הזינוק יהיה בין תורן המציג דגל כתום על סירת ועדת התחרות וצד המסלול של סימון הזינוק.
10. **שינוי הצלע הבאה של המסלול**
    1. על מנת לשנות את הצלע הבאה של המסלול, ועדת התחרות תציב סימון חדש (או תזיז את קו הגמר) ותסיר את הסימון המקומי בהזדמנות המעשית הראשונה. כאשר בשינוי עוקב מחליפים את הסימון החדש, הוא יוחלף בסימון המקורי.
11. הגמר
    1. קו הגמר יהיה בין תורן המציג דגל כחול על סירת ועדת התחרות וצד המסלול של סימון הגמר.
12. מגבלות זמן
    1. התוספת תציין אילו ממגבלות זמן הבאות, כלל שישנן, יחולו, ועבור כל אחת מהי המגבלה.
       * + מגבלת סימון מס׳ 1 – מגבלת הזמן עבור המפרשית הראשונה לחלוף את סימון מס׳ 1.
         + מגבלת זמן התחרות – מגבלת הזמן עהור המפרשית הראשונה להפליג את המסלול.
         + חלון הגמר – מגבלת הזמן למפרשיות אשר גומרות לאחר שהמפרשית הראשונה הפליגה את המסלול.
    2. אם אף מפרשית לא חלפה את סימון מס 1 בתוך מגבלת סימון מס׳ 1, התחרות תבוטל.
    3. מפרשיות אשר כשלו מלסיים בתוך חלון הגמר, ינוקדו "לא גמרה" (DNF) ללא שמיעה. משנה את חוק 35, A5.1, ו- A5.2.
13. ערעורים ובקשות לפיצוי
    1. טפסי בקשת שמיעה זמינים במשרד התחרות. ערעורים ובקשות לפיצוי או לפתיחה מחדש יוגשו לשם בתוך מגבלת הזמן המתאימה.
    2. לכל דגם, זמן הערעורים הוא 60 דקות לאחר שהמפרשית האחרונה סיימה את התחרות האחרונה לאותו היום או שוועדת התחרות סימנה שהתחרויות הסתיימו לאותו היום (המאוחר מביניהן).
    3. הודעה תפורסם לא יאוחר מ 30 דקות לאחר גמר זמן הערעורים על מנת להודיע למתחרים על שמיעות בהן הם צדדים או ששמם מופיע כעדים והמקום הו יתקיימו השמיעות.
    4. הודעות על ערעורים על ידי וועדת התחרות, הוועדת הטכנית או וודעת הערעורים יפורסמו עלך מנת להודיע למפרשיות לפי חוק 60.2 (d.

|  |  |  |  |  |
| --- | --- | --- | --- | --- |
|  |  |  |  |  |
|  |  |  | מסלול L - קדמית/מלאה גמר במלאה | |
|  |  |  | אות | סדר הקפת סימונים |
|  |  |  | L2 | זינוק – 1 – 2s/2p – 1 – גמר |
|  |  |  | L3 | זינוק – 1 – 2s/2p – 1 – 2s/2p – 1 – גמר |
|  |  |  | L4 | זינוק -– 1 – 2s/2p – 1 – 2s/2p– 1 – 2s/2p – 1 – 2s/2p – 1– גמר |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  | מסלול LA - קדמית/מלאה עם סימון ריווח, גמר במלאה | |
|  |  |  | אות | סדר הקפת סימונים |
|  |  |  | LA2 | זינוק – 1 – 1a – 2s/2p – 1 – 1a – גמר |
|  |  |  | LA3 | זינוק – 1 – 1a – 2s/2p – 1 – 1a – 2s/2p – 1 – 1a – גמר |
|  |  |  | LA4 | זינוק – 1 – 1a – 2s/2p – 1 – 1a – 2s/2p – 1 – 1a –2s/2p – 1 – 1a – גמר |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |  |  |  |  |
| --- | --- | --- | --- | --- |
|  |  |  |  |  |
|  |  |  | מסלול W - קדמית/מלאה גמר במלאה | |
|  |  | אות | סדר הקפת סימונים |
|  |  | W2 | זינוק – 1 – 2s/2p – גמר |
|  |  | W3 | זינוק – 1 – 2s/2p – זינוק – 1 – 2s/2p – גמר |
|  |  | W4 | זינוק – 1 – 2s/2p – זינוק – 1 – 2s/2p – 1 – 2s/2p – גמר |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |  |  |  |
| --- | --- | --- | --- | --- |
|  |  |  |  |  |
|  |  |  | מסלול WA - קדמית/מלאה עם סימון ריווח, גמר בקדמית | |
|  |  | אות | סדר הקפת סימונים |
|  |  | WA2 | זינוק – 1 – 1a– 2s/2p – גמר |
|  |  | WA3 | זינוק – 1 – 1a– 2s/2p – 1 – 1a– 2s/2p – גמר |
|  |  | WA4 | זינוק – 1 – 1a– 2s/2p – 1 – 1a– 2s/2p – 1 – 1a– 2s/2p – גמר |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |  |  |  |
| --- | --- | --- | --- | --- |
|  |  |  |  |  |
|  |  |  | מסלול TL - משולש, גמר במלאה | |
|  |  | אות | סדר הקפת סימונים |
|  |  | TL2 | זינוק – 1 – 2 – 3 – 1 – גמר |
|  |  | TL3 | זינוק – 1 – 2 – 3 – 1 – 3 – 1 – גמר |
|  |  | TL4 | זינוק – 1 – 2 – 3 – 1 – 3 – 1 – 3 – 1 – גמר |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |  |  |  |
| --- | --- | --- | --- | --- |
|  |  |  |  |  |
|  |  |  |  |  |
|  |  | מסלול TW - משולש, גמר בקדמית | |
|  |  | אות | סדר הקפת סימונים |
|  |  | TW2 | זינוק – 1 – 2 – 3 – גמר |
|  |  | TW3 | זינוק – 1 – 2 – 3 – 1 – 3 – גמר |
|  |  | TW4 | זינוק – 1 – 2 – 3 – 1 – 3 – 1 – 3 – גמר |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

נספח T

# בוררות

חלקו או כלל הנספח חל רק אם ההודעה על התחרות או הוראות השייט מציינות כך.

בוררות מוסיפה נדבך נוסף להליך ההחלטות של ערעור, אך יכולה להמעיט את הצורך בכמה שמיעות של ערעורים, ובכך מזרזת את ההליך באירועים שבהם יש לצפות להרבה ערעורים. הדרכה נוספת על בוררות ניתן למצוא במדריך לשופטים של “שייט עולמי”, שניתן להורידו מאתר “שייט עולמי”.

1. עונשים שלאחר תחרות
   * + 1. בתנאי שחוק 44.1(b) אינו חל, מפרשית שיתכן והפרה חוק אחד או יותר מחלק 2 או חוק 31 בתקרית, רשאית לקחת על עצמה עונש שלאחר- תחרות, בכל עת לאחר התחרות, עד לתחילת שמיעת ערעור בעניין התקרית.
       2. עונש שלאחר-תחרות הוא עונש ניקוד של 30%, מחושב כמצוין בחוק 44.3(c). בכל אופן, חוק44.1(a) חל.
       3. מפרשית לוקחת על עצמה עונש שלאחר-תחרות, במסירה לבורר או לחבר בוועדת הערעורים, הצהרה בכתב שהיא מקבלת את העונש ומזהה את מספר התחרות, והיכן ומתי ארעה התקרית.
2. פגישת בוררות
   * 1. פגישת בוררות תיערך בטרם שמיעת *ערעור*, לכל תקרית שתוצאתה *ערעור* ע"י מפרשית, המערבת חוק אחד או יותר מחלק 2 או חוק 31, אבל רק אם כל *צד* מיוצג ע"י אדם שהיה על סיפונה של המפרשית בזמן התקרית. לא תורשה השמעת עדים. בכל אופן, אם הבורר מחליט שחוק 44.1 (b) יכול ויחול, או שבוררות אינה מתאימה, הפגישה לא תתקיים, ואם פגישה בעיצומה, היא תיסגר.
3. חוות דעת הבורר
   * 1. בהתבסס על העדויות שניתנו ע"י הנציגים, הבורר יביע את דעתו על מה שקרוב לוודאי תהיה החלטת וועדת הערעורים:
        1. ה*ערעור* אינו תקף
        2. אף מפרשית לא תיענש על הפרת *חוק*, או
        3. מפרשית אחת או יותר תיענשנה על הפרת *חוק*, בזיהוי המפרשיות והעונשים.
4. תוצאות פגישת בוררות
   * 1. לאחר שהבורר מביע דעה,
        1. מפרשית רשאית לאמץ עונש שלאחר-תחרות, ו-
        2. מפרשית רשאית לבקש למשוך את ה*ערעור* שלה. הבורר רשאי לאחר מכן לפעול בשם וועדת הערעורים בהתאם לחוק 63.2 (a), כדי לאפשר את המשיכה.
     2. אם לא נמשכו כל ה*ערעורים* המעורבים בתקרית, תתקיים שמיעת הערעור.

# **נספח איגוד השייט הישראלי**

כללי

נספח זה בא לקבוע את נוהלי ארגון אירועי ותחרויות שייט בישראל, ויחול בכל תחרויות השייט בישראל.

בנספח שני חלקים:

חלק א׳ - נוסח קבע להודעה על תחרות.  
ההודעה על התחרות תפורסם ותופץ על-ידי איגוד השייט בישראל (האיגוד) לכל הנוגעים בדבר, וכן, תפורסם באתר האינטרנט של האיגוד לפחות 14 ימים לפני האירוע, ובנוסף תפורסם על לוח ההודעות הרשמי של האירוע.

חלק ב׳ - נוסח קבע להוראות שייט.  
הנוסח יושלם לקראת כל אירוע, בנספח השלמה להוראות השייט, וכן דף מסלול, שיפורסמו ע"י האיגוד, במידת האפשר, באתר האינטרנט של האיגוד, ובכל מקרה יפורסמו על לוח ההודעות הרשמי של האירוע, יחד עם ההודעה על התחרות.

הערות:

1. ככל שיהיה שינוי או סתירה כלשהי, הרי האמור בהודעות על תחרות והוראות שייט שתפורסמנה, יגבר תמיד על האמור בנספח זה.
2. בכל מקום שנאמר מפרשית - הכוונה גם לגלשן וגלשן מצנח, אלא אם נאמר אחרת.
3. האמור בלשון זכר, גם בלשון נקבה במשמע.

חלק א - הודעה על תחרות

להלן נוסח להודעה על תחרות שיפורסם ויופץ כאמור לעיל, בהשלמות ובשינויים הנדרשים:

שם האירוע\_\_\_\_\_\_\_\_\_\_\_\_\_\_\_\_\_\_\_\_

מקום ותאריך \_\_\_\_\_\_\_\_\_\_\_\_\_\_\_\_\_\_\_

הרשות המארגנת \_\_\_\_\_\_\_\_\_\_\_\_\_\_\_\_

1. **נהלי וחוקי התחרות** 
   1. התחרות תנוהל על פי:
      1. חוקי תחרויות השייט 2025 - 2028 של איגוד "שייט עולמי" World Sailing (להלן - "חוקי התחרויות")
      2. חוקי נספח \_\_\_\_\_\_\_\_\_ חלים;
      3. חוקי הדגמים המשתתפים (מלבד אם איזה מהם שונה בהתייחסות מפורשת אליו);
      4. הוראות שייט קבע שבנספח איגוד השייט הישראלי;
      5. נספח מסלול והשלמה להוראות השייט.
      6. הודעות "על המים" לדגמים:\_\_\_\_\_\_\_\_, כמפורט בנספח ההשלמה להוראות השייט.

למעלה מן הצורך, מוזכר בזאת כי הפרת הוראות חוקי שייט קבע שבקובץ חוקי תחרות השייט של איגוד השייט בישראל, כמוה כהפרת חוקי השייט של "שייט עולמי".

1. **דגמים משתתפים ועמידה בתנאים**
   1. הדגמים המוזמנים \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   2. בתחרות רשאים להשתתף רק מתחרים הרשומים כחוק באיגוד וממלאים אחר כל הוראות חוק הספורט, התשמ"ח-1988. לא תותר השתתפות שייטים שאינם רשומים באיגוד השייט ואשר אין בידיהם אישור רפואי כמחויב על-פי חוק הספורט, שתוקפו עד למועד סיום הרישום לתחרות.
   3. ספורטאים זרים, אשר יציגו אישור רפואי וביטוח הולם, רשאים להשתתף בתחרות בכפוף לכך שאיגוד השיט אישר את השתתפותם לאחר שהציגו בפניו את האישור הרפואי והביטוח, לשביעות רצון האיגוד, על פי שיקול דעתו הבלעדית.
   4. הגבלות גיל לאליפות ישראל לנוער תחולנה בהתאם למפורסם באתר איגוד השייט.
2. **תכנית וסדר התחרויות**
   1. אות ההתראה לזינוק הראשון יהיה בשעה \_\_\_\_\_\_\_, ביום\_\_\_\_\_\_\_\_\_\_\_.
   2. הודעות למועדי זינוק בימי התחרות הנוספים, יתפרסמו בלוח ההודעות של התחרות, עד שעה 20:00 בערב שלפני יום תחולתם.
   3. לא תהיינה יותר מ \_\_ תחרויות ביום.
   4. אות ההתראה האחרון באירוע לא יינתן לאחר שעה \_\_\_ביום \_\_\_.
   5. מדידות ו/או החתמות ייערכו לדגמים הבאים \_\_\_\_\_\_בשעות\_\_\_\_ ביום \_\_\_\_\_ .
   6. מסלולי התחרות
      1. התחרות תיערך ב\_\_\_\_\_\_ מסלולים, חלוקת הדגמים לכל מסלול\_\_\_\_\_\_\_\_\_\_.
      2. פרוט מסלולי התחרות, יפורסם בנספח השלמה להוראות השייט.
      3. שיטת הניקוד הנמוך על פי נספח A – בתוקף לדגמים\_\_\_\_\_.
   7. חוקי ניקוד וזריקה יהיו ע"פ נספח איגוד השייט או לפי\_\_\_\_\_\_\_\_.
3. **פרסום**
   1. פרסום ופרסומות- לפי תקנות "קוד פרסום" של "שייט עולמי".

הואיל ואיגוד השייט זכאי להשתמש ולהורות על פרסום לפי צרכיו ושיקול דעתו הבלעדי של איגוד השייט, בכל השטחים המפרטים בתקנה 20.4.1 לתקנות קוד פרסום, ובכלל זאת מתן רשות למארגני התחרות לעשות שימוש בשטחים אלה לצרכי פרסום, הרי בתחרות יכול ותהיה חובת הדבקת מדבקות פרסום של נותן החסות לתחרות.

* 1. תחרות זאת מאורגנת על ידי איגוד השייט בישראל(ע"ר).

חלק מקידום ענף השייט בישראל, עליו אמון האיגוד, בא לידי ביטוי בפרסום האירועים. בהתאם האיגוד מודיע לכל המשתתפים בתחרויות ו/או הצופים בהן ב"שטח", כי התחרות מצולמת.

בהשתתפותם ו/או בנוכחותם בתחרות, המשתתפים נותנים הסכמתם הבלתי חוזרת לאיגוד השייט בלבד, לעשות שימוש בחומר הכולל את פרטיהם, שמותיהם, קולם, תמונתם(להלן החומר)וכיוצא בזה ללא תמורה.

המשתתפים בתחרויות מצהירים ומאשרים בזאת כי ידוע להם כי החומר יכול ויפורסם באתר האיגוד ו/או ברשתות החברתיות המנוהלות על ידי האיגוד ו/או יימסר לעיתונות, וכי לא תהא להם בשל כך כל טענה מכל סוג שהוא (לעניין פרטיותם ו/או לעניין תמורה על פרסום החומר) כלפי האיגוד.

1. **אחריות וביטוח**
   1. רק ספורטאים מאגודה אשר חתמה על הצהרת ביטוח תאונות אישיות לאיגוד השייט יהיו רשאים להשתתף בתחרות. משתתפים שאינם פטורים מביטוח תאונות אישיות על-פי חוק הספורט, נדרשים לביטוח מטעם אגודת השייט בה רשומים.
   2. כל מפרשית תישא בביטוח צד ג' בסכום ראוי.
   3. שום אדם או גוף הפועל והעושה פעולות כלשהן בכפוף לחוקי התחרות והוראות נספח זה ובכלל זה, אך מבלי לגרוע מכלליות האמור לעיל, הרשות המארגנת כהגדרתה בחוק89 , ועדת תחרות, ועדת ערעורים, ועדת ביקורת, ועדה טכנית, וכל חבריהן ופעיליהן, לא יישא בכל אחריות לכל אובדן, נזק, פציעה או אי נוחות למפרשיות או מתחרים, לציודם, או לאנשים אחרים, הנובעים ישירות או בעקיפין מהחוקים, מדרך הפעולה או מהחלטותיהם, או מכל פעולות או מחדלים שלהם, לפני במשך או אחרי התחרות.
   4. מודגש כי על-פי חוק 3 - האחריות על החלטת מפרשית להשתתף בתחרות או להמשיך להתחרות, היא שלה בלבד.
2. **הרשמה**
   1. הרשמה לתחרות תיעשה בדרך של הרשמה מוקדמת, באמצעות הקישור להרשמה לתחרות, הנמצא בלוח התחרויות באתר איגוד השייט האינטרנט. בתהליך ההרשמה יש למלא את כל השדות, וחובה לציין את מספר הטלפון הנייד של המשתתף, לעזרה בנושא ההרשמה, ניתן להיעזר ב \_\_\_\_\_\_\_\_\_\_\_\_\_\_\_\_\_\_\_\_ככל שהמשתתף הוא מתחת לגיל 18 יש למלא את שמו ואת מספר הטלפון של אחד מהוריו של השייט, בנוסף למספר הטלפון של המשתתף עצמו.
   2. בעת ההרשמה לתחרות, חובה למלא את שם המאמן. על שייטים שאינם משויכים למאמן, לרשום: "ללא מאמן". שמותיהם יועברו למנב"ט התחרות.
   3. דמי הרשמה לכל שייט, יהיו על פי התעריפים והמועדים:

|  |  |  |  |  |  |  |
| --- | --- | --- | --- | --- | --- | --- |
| דגמים | דמי רישום לשייט ברישום מוקדם | מועד סגירת רישום מוקדם | דמי רישום לשייט ברישום מאוחר | מועד סגירת רישום מאוחר | דמי רישום לשייט ברישום חריג | מועד סגירת רישום חריג |
|  | \_\_\_₪ | תאריך\_  בשעה \_ | \_\_\_₪ | תאריך\_  בשעה \_ | \_\_\_₪ | תאריך\_  בשעה \_ |

* 1. שיט שלא ירשם לתחרות עד תום מועד הרישום המאוחר ב', לא יהיה רשאי עוד להירשם לתחרות.
  2. הרשות המארגנת רשאית שלא לקבל מפרשית שמספרי המפרש שלה לא יתאימו להוראות חוק 77 [ולנהלי מספור מפרשים של איגוד השייט](https://sailing.org.il/wp-content/uploads/2021/05/%D7%9E%D7%A1%D7%A4%D7%A8%D7%99-%D7%9E%D7%A4%D7%A8%D7%A9.pdf).
  3. גם מי שהרשמתו נתקבלה ויתברר כי לא עמד בכל דרישות סעיפים 2.2 או 2.3 לעיל, יוצא מהתחרות.
  4. ניתן לבטל הרשמה לתחרות על ידי שליחת הודעת ביטול לדוא"ל איגוד השייט [isrsa@sailing.org.il,](file:///C:\Users\yocha\Downloads\isrsa@sailing.org.il,) עד השעה 09:00 בבוקר יום התחרות הראשון ולקבל החזר כספי מלא. לא יתאפשר ביטול הרשמה לאחר שעה זו.

1. **בטיחות**
   1. מנהל הבטיחות (להלן - מנב"ט) באירוע יהיה \_\_\_\_\_\_\_\_\_\_\_, טלפון נייד: \_\_\_\_\_\_\_\_\_\_.
   2. בכל סירת מאמן/איש תמיכה יימצא מכשיר קשר ימי VHF (תג"מ), תקין וטעון. יציאת מאמן לים ללא מכשיר קשר, עשויה להביא לענישה של השייטים מקבוצתו של המאמן כ"עונש על פי שיקול דעת" (DPI) של ועדת הערעורים, בהתאם לערעור שיוגש על פי חוקי תחרויות השייט.
   3. מכשיר הקשר יופעל על-ידי כל מאמן, בכל תקופת התחרות, בתדר המפורסם ע"י ועדת התחרות, בלוח המודעות של האירוע או באסיפת מאמנים ו/או במהלך השיוט בים. מכשיר הקשר יופעל בכל יום עד הודעת המנב"ט., כי האירוע באותו יום הסתיים וכי ניתן לכבות מכשירי קשר.
   4. כל מאמן יודיע למנב"ט, בסיום כל יום תחרויות, ולא יאוחר מחצי שעה לאחר גמר השיוט האחרון במסלול הרלוונטי, על כך שכל שייטיו חזרו לחוף, או שמישהו לא חזר או לא נמצא. ההודעה תיעשה בקבוצת הודעות ייעודית נפרדת, עליה יודיע המנב"ט באסיפת המאמנים ביום הראשון של התחרות.
   5. אי מתן הודעה כאמור יכול שתגרום לענישה של השייטים מקבוצתו של המאמן, כ"עונש על-פי שיקול דעת" של ועדת הערעורים, בהתאם לערעור שיוגש ע ל-פי חוקי תחרויות השייט.
   6. המנב"ט יהיה אחראי לוודא חזרתם מהים של שייטים ללא מאמן, שהודיעו זאת , ונרשמו כך לתחרות.
   7. במפגש מאמנים ביום הראשון של התחרות, במועד שייקבע בנספח ההשלמה להוראות השייט יתקיים תדרוך בטיחות. בתדרוך זה נדרשת נוכחות חובה של כל המאמנים, ללא יוצא מן הכלל.
2. **לוח הודעות**
   1. לוח ההודעות הרשמי של האירוע יהיה אינטרנטי וקישורים למסמכים יפורסמו בדף התחרות באתר האיגוד.
   2. תקשורת נוספת (לא רשמית), עשויה להישלח בהודעות בקבוצה ייעודית– קישור לקבוצה זו יפורסם בלוח ההודעות. מידע שישלח או שלא ישלח בקבוצת ההודעות לא יהיה עילה לבקשה לפיצוי, בשינוי לחוק b61.4.
   3. ככל שוועדת התחרות תחליט לשנות מהוראה זאת או להוסיף עליה, תפורסם הודעה מתאימה.
3. **חלוקת פרסים**  
   טקס חלוקת הפרסים יתקיים ביום \_\_\_\_ במיקום\_\_\_\_\_\_\_. הטקס ייערך כפי שיפורסם בלוח המודעות של אתר התחרות, על-ידי הועדה המארגנת, ו/או באמצעות כריזה במערכת השמע של המועדון.

--------------------------------------------------------------------------------------------------

איגוד השייט ו/או הרשות המארגנת, רשאים לשנות מההודעה דלעיל כל פרט וכל נושא כפי שימצאו לנכון בהתאם לשיקול דעתם הבלעדי, להוסיף או להחסיר הוראות, וההודעה על התחרות כפי שפורסמה בפועל, תגבר על האמור בנספח זה. נושאים שלא פורסמו בהודעה בפועל, הינם כאמור בנספח זה.

חלק ב - הוראות שייט קבע

הוראות שייט קבע שלהלן, יחולו תמיד, ויושלמו או ישונו בדף השלמות להוראות שייט, בנספח מסלול ודף השלמות לפרטים נוספים. מומלץ לתת לכל מתחרה דף השלמות בעת הרשמתו. חובה לפרסם על לוח המודעות הרשמי של התחרות את נוסח השינויים, יחד עם הנוסח המלא של הוראות השייט, שעתיים לפחות לפני גמר ההרשמה.

1. **חוקים**

התחרות תנוהל על פי החוקים כפי שהוגדרו בחוקי תחרויות השייט של "שייט עולמי". במקרה של סתירה או ספק, הנוסח האנגלי קובע.

1. **בטיחות**
   1. בשינוי לחוק 40, כל מתחרה בסירת מפרש, וכל מתחרה בגלשן, יחגור בכל זמן שהותו על המים חגורת ציפה מתאימה, מלבד לזמן קצר ביותר בעת החלפת ביגוד אישי.
   2. מבלי לגרוע מכלליות האמור לעיל, מתחרים בגלשני IQFOIL, WINGFOIL ו- גלשני מצנח, ילבשו בכל זמן שהותם על המים ציוד בטיחות כנדרש בהתאם להוראות חוקת הדגם הבינלאומית, הרלוונטיות.
   3. בעת פרסום הזמנה לתחרות יצוינו שם הרשות המארגנת; ושם מנהל הבטיחות (להלן-מנב"ט) אשר יפעל על-פי נהלי האיגוד בנושא בטיחות בתחרויות.
   4. צוותי ספינות מפרש בעלות מעקה בטיחות, רשאים - על אחריותם - לבחור אם לחגור חגורת ציפה, אם לאו; אלא אם דגלY מוצג, שאז חובה לחגור חגורת ציפה.
   5. מתחרים אשר לא יוצאים ליום שיוטים, או שפרשו משיוט, יודיעו על כך בהקדם לקברניט התחרות ו/או למנהל הבטיחות.
2. **הודעות**
   1. הודעות למתחרים תפורסמנה בלוח ההודעות האינטרנטי של התחרות. הודעה בחוף תפורסם בליווי אות קולי ובהנפת דגל L.
   2. כל שינוי להוראות השייט יפורסם לא יאוחר מ-90 דקות לפני אות ההתראה המתוכנן הראשון ביום השינוי, למעט שכל שינוי לתכנית התחרויות יפורסם עד השעה 20:00 בערב שלפני יום תחולתם. כל שינוי יהיה באישור קברניט התחרות הרלוונטי, למעט שינוי בשעת הזינוק הראשון למחרת, שיהיה באישור הועדה המארגנת של התחרות.
3. **אותות בחוף ובים**
   1. אותות בחוף יוצגו על תורן ליד משרד ועדת התחרות.
   2. דגל קוד AP מוצג בחוף, פירושו: התחרות נדחית. אות ההתראה יינתן לא פחות מ- 30 דקות לאחר הורדת דגל AP, מלבד לדגמי גלשני מצנח, להם פירושו: אות ההתראה יינתן לא פחות מ- 15 דקות לאחר הורדת דגל AP.
   3. אסור לצאת לים כל עוד לא הונף דגל קוד D. דגל קוד D בליווי אות קולי אחד משמעו: מותר לצאת לים.
   4. החלטה על הנפת דגל קוד D תתקבל במשותף על ידי קברניט התחרות ומנהל התחרות.
   5. אות ההתראה יינתן לא פחות מ- 30 דקות לאחר הנפת דגל D. מלבד לדגמי גלשני מצנח, להם אות ההתראה יינתן לא פחות מ- 15 דקות לאחר הנפת דגל D.
   6. שינויים להוראות השייט לדגמי גלשני WINGFOIL, IQFOILוגלשני מצנח, יכולות להימסר בעל-פה על המים, לפי חוק .c.90.2.
4. **תכנית תחרויות**
   1. אות ההתראה לזינוק הראשון ביום הראשון לתחרות, יהיה כאמור בהודעה על התחרויות ב \_\_\_\_\_\_\_\_\_\_\_.
   2. תהיינה \_\_\_\_\_\_\_\_\_\_ תחרויות בימים \_\_\_\_\_\_\_\_\_\_\_.

לא תהיינה יותר מ- 3 תחרויות ביום אלא אם פורסם אחרת, למעט בדגמי IQ FOIL ו- גלשני מצנח.

בדגמי IQ FOIL ו- גלשני מצנח לא תהיינה יותר מ- 5 תחרויות ביום.

5.3 אות ההתראה האחרון ביום האחרון לתחרות לא יינתן לאחר השעה \_\_\_\_\_\_\_\_\_\_\_\_.

1. **סדר הזינוקים**
   1. כאשר תהיה יותר מתחרות אחת ביום, אות התראה לכל תחרות עוקבת יינתן בהקדם האפשרי יש לשים לב לדגלי הדגמים.
   2. כדי להסב תשומת לב כי סבב תחרויות נוסף עומד להתחיל, יוצג דגל כתום לפחות חמש דקות לפני שיינתן אות ההתראה. לדגמי IQFOIL, דגל כתום יוצג לפחות שתי דקות לפני שיינתן אות ההתראה.
   3. אלא אם ההודעה על התחרות או הוראות השייט תורינה אחרת, הרי בנות ובנים יזנקו ביחד, ותוצאות כל קבוצה תישלפנה מהתוצאה הכללית.
2. **מגבלת גודל צי**
   1. בהודעה על תחרות, או בהוראות השייט או בהודעת תיקון להוראות השייט, ניתן להורות על חלוקת צי בדגם מסוים, לציי משנה.
   2. באם יוחלט על חלוקה לציים, יפורסמו דרך ושיטת החלוקה, דרכי ההבחנה בין הציים ו/או סדר הזינוקים, וחישוב הניקוד.
   3. ניתן להודיע על חלוקת ציים גם בהודעת ועדת התחרות, ובלבד שהדבר יפורסם בלוח המודעות של התחרות לא יאוחר משעתיים לפני אות ההתראה הראשון המתוכנן לתחרות, וניתנה הודעה על כך לכל הנרשמים לתחרות בציים המחולקים.
3. **המסלול**  
   1. המסלול מתואר ב"נספח המסלולים" המצורף, מכיל צורות המסלול, תיאור הסימונים וסדר הקפתם, קווי זינוק וגמר.
   2. קו הזינוק יהיה בין דגל כתום המונף על סירת ועדת התחרות המוצבת בקצה הימני של הקו, לבין דגל אדום או כתום על מצוף או על סירה נפרדת של ועדת התחרות, בקצה השמאלי של הקו.
   3. קו הגמר יהיה בין דגל כחול המונף על סירת ועדת התחרות לבין מצוף דגל כחול.
   4. לדגמי IQFOIL: זינוקים לכל סוגי המסלולים יהיו לפי חוק 26.1B, בשינוי הזמנים: אות ההתראה יהיה 3 דקות לפני אות הזינוק ואות ההיכון יהיה 2 דקות לפני אות הזינוק.
   5. אם סימון שער חסר, ולא הוחלף בהתאם לחוק 34, יש להקיף את הסימון הנותר על דופן שמאל.
4. **דגלי הדגמים**  
   1. דגלי הדגמים יהיו כפי שפורסם באתר איגוד השייט ובחוקי התחרויות של "שייט העולמי", וכן בנספח הוראות השייט, או בהודעות של ועדת התחרות, במידה ויעשה שימוש בדגלים אחרים או נוספים.
5. **זמני מטרה; הגבלת זמן; זמן סגירת קו;**

זמני המטרה והגבלת זמן גמר, לדגמים השונים, יהיו על-פי המפורט בטבלה דלהלן:

|  |  |  |  |  |  |
| --- | --- | --- | --- | --- | --- |
| דגם | זמן מרבי למצוף מס' 1 | זמן מטרה | זמן הגבלה | זמן סגירת קו הגמר מסיום הראשון | זמן המתנה (לפני מתן אות ההתראה לשיוט הבא לאותו דגם) |
| 470 | 20 | 45 | 75 | 15 | כאשר קו הסיום הינו ב"תחתית המסלול" – 10 דקות ממעבר סירה אחרונה בתוך חלון הזמן, אך לא יותר מ 25 דקות ממעבר מפרשית ראשונה. |
| 420 | 25 | 45 | 70 | 15 |
| קטמרן (21-17) | 25 | 45 | 75 | 15 |
| ILCA | 25 | 45 | 70 | 15 |
| אופטימיסט בינ"ל | 20 | 45 | 70 | 15 |
| במסלול IODA: 25 |
| אופטימיסט ירוק | 15 | 30 | 50 | 25 |
| אופטימיסט משה"ח | 10 | 20 | 35 | 20 |
| Techno 6.8 / 7.8 | 12 | 20 | 40 | 20 |
| Techno 5 | 15 | 20 | 30 | 20 |
| Techno 4 | 10 | 10 | 20 | 20 |
| RS FEVA | 20 | 35 | 70 | 15 |
| 49er / FX / 29er | 15 | 30 | 45 | 15 |
| IQFOIL (טרפז) |  | 15 | 25 | 10 |
| IQFOIL (סללום) |  | 4 | 7 | 4 | 5 דקות ממעבר הגלשן האחרון בתוך חלון הזמן. |
| IQFOIL  (שיוט מדליות) |  | 6 | 8 | 4 |
| IQFOIL (מרתון) |  | 60 | 90 | 30 | 60 דקות ממעבר הגלשן האחרון בתוך חלון הזמן. |
| Formula Kite | 6 | 12 | 24 | 6 | 5 דקות ממעבר הגלשן האחרון בתוך חלון הזמן. |

**\***  כל מפרשית או גלשן הגומרים אחרי 'זמן סגירת קו', יירשמו "לא גמר/ה" (DNF), בשינוי לחוק 35 וחוק 4A.

* 1. קו הזינוק יישאר פתוח 4 דקות לאחר אות הזינוק (למעט תחרויות: קבוצות, דו-קרב, גלשני IQFOIL, גלשני מצנח). מפרשית המזנקת לאחר זמן זה תיחשב כ"לא זינקה" (DNS), בשינוי לחוק A4. בדגמי IQFOIL קו הזינוק יישאר פתוח דקה אחת במסלול סלאלום ו- 3 דקות בשאר סוגי המסלולים. בדגמי גלשני מצנח קו הזינוק יישאר פתוח דקה לאחר אות הזינוק.

1. **קו הגמר**
   1. מפרשית שגמרה תפנה את קו הגמר מוקדם ככל האפשר.
   2. מפרשית שגמרה לא תעבור בקו הגמר משום כיוון שלו, כל עוד לא גמרו כל המפרשיות באותה תחרות, או לא נסתיימה מגבלת הזמן.
   3. מפרשית שחצתה פעם נוספת את קו הגמר מכיוון המסלול או לכיוון המסלול, לאחר שכבר גמרה קודם לכן, תיחשב כמפרשית שגמרה בהתאם למיקומה בעת חצייתה האחרונה.
2. **ערעורים ועונשים**  
   1. מלבד בדגמי IQFOIL, גלשני מצנח ו-WING, חובה להודיע לוועדת התחרות מיד עם חציית קו גמר על כוונה לערער. יש לוודא עם שופט הגמר בסירת הגמר כי ההודעה נקלטה.
   2. טופסי ערעור יוגשו למזכירות ועדת הערעורים באמצעות טופס ערעור דיגיטלי. טופס הערעור הדיגיטלי והוראות הגשה, נמצאים בלוח המודעות של התחרות. ההגשה תיעשה באמצעות הדואר האלקטרוני של מגיש הערעור.
   3. לאחר הגשת ערעור דיגיטלי, מתבקש מגיש הערעור לברר במזכירות ועדת הערעורים, האם ערעורו התקבל במזכירות.
   4. במקרה של תקלה או העדר אפשרות הגשה דיגיטלית, ניתן יהיה להגיש טופסי ערעור מנייר שיימסרו למזכירות ועדת הערעורים.
   5. את טופסי הערעור יש להגיש לא יאוחר מ-60 דקות לאחר סיום התחרות האחרונה במסלול הרלוונטי, באותו יום או סיום התחרות האחרונה באותו יום בדגם מסוים, הכל בהתאם למועד האחרון להגשת ערעורים, שיתפרסם בדף האינטרנט של התחרות באתר האיגוד.
   6. ועדת הערעורים תפרסם תוך 15 דקות מתום זמן הערעורים, בדף האינטרנט של התחרות באתר האיגוד, את רשימת הערעורים, זמני השמיעות, המפרשיות המעורבות, העדים ומקום השמיעה.
   7. נספח T- בוררות יחול
   8. נספח P - עונשים מידיים על הפרת חוק 42 - יחול.
   9. בשינוי לחוק 44.1, העונש לסירות בדגמי 49er, FX, 29er, קטמרן, אופטימיסט משרד-החינוך, אופטימיסט ירוק וספינות מפרש, על הפרת חוק מחלק 2, יהיה סיבוב אחד.
   10. נוסף חוק 29.3 (החזרה כללית מיוחדת) לדגמי IQFOIL בלבד, למסלול SLALOM SPRINT:
       1. ההזנקה תיעשה בדגל שחור (חוק 30.4 בתוקף).
       2. כאשר בעת מתן אות הזינוק ועדת התחרות מזהה גלשן בצד של המסלול של קו הזינוק, ועדת התחרות תניף דגל החזרה כללית.
   11. מתחרה שפרש או ביצע עונש בהתאם לחוק 44.1, ימלא טופס מתאים, או יודיע על פרישה בעל-פה לקברניט התחרות לא יאוחר מגמר זמן ערעורים.
   12. השגה על תוצאות בים יש לברר עם קברניט התחרות, ורק באם וכאשר לא הושגה הסכמה, תותר הגשת ערעור, ובלבד שהפנייה לקברניט התחרות נעשתה מוקדם ככל האפשר לאחר פרסום התוצאות, ובכל מקרה לא יאוחר מאשר 90 דקות לפני אות ההתראה הראשון של יום התחרות הבא; ובסיום התחרויות ביום האחרון - לא יאוחר מ-15 דקות לאחר פרסום התוצאות.
   13. בדגמי התשתיות – יחולו החוקים ונוהל בוררות, כמפורט בסעיף 19 להלן.
3. **ניקוד**
   1. שיטת הניקוד הנמוך על פי נספח A בתוקף. כאשר נספח B חל, חוק B8.A8 נמחק.
   2. "זריקה"
      1. בכל הדגמים (למעט דגמי IQFOIL וגלשני מצנח), אם תהיינה מעל 4 תחרויות, תיזרק התוצאה הגרועה ביותר, לצורך חישוב התוצאה הסופית.
      2. בדגמי IQFOIL וגלשני מצנח, מספר הזריקות לצורך חישוב התוצאה הסופית, יהיה בהתאם למספר השיוטים שהתקיימו:

|  |  |
| --- | --- |
| מספר שיוטים  שהתקיימו | מספר שיוטים שתוצאתם  הגרועה ביותר תיזרק |
| 1-3 | 0 |
| 4-7 | 1 |
| 8-11 | 2 |
| 12 או יותר | 3 |

* 1. לא תוזנק תחרות שלא נרשמו אליה 3 מפרשיות לפחות מאותו דגם.
  2. ניקוד DPI - ניקוד לפי שיקול דעת ועדת הערעורים.
  3. תחרות שפחות מ-3 מפרשיות זינקו במחצית מהזינוקים בה, לא תהיה תקפה.
  4. לצורך חישוב של ניקוד לאיגוד השייט בלבד (ולא לצרכי התחרות עצמה וחישוב הניקוד בה), ובכפוף לתקנון האיגוד - מפרשית שלא גמרה לפחות שליש מהשיוטים שהתקיימו בפועל בתחרות, לא תיחשב כמפרשית שהשתתפה בתחרות גם אם תופיע בתוצאות התחרות. (תוצאות המפרשיות האחרות לא תשתנינה). הוראה זו חלה על כל הקיצורים לרישומי ניקוד, למעט: OCS, BFD ,UFD, DSQ, DNE, ,NSC ,DCT DGM, RDG, DPI.
  5. תחרות שבה הושלמו לפחות שני שיוטים תיחשב כתחרות שהושלמה, למעט כאשר התחרות המתוכננת היא של יום אחד, שאז שיוט אחד שהושלם ייחשב כהשלמת התחרות.
  6. נוסף לחוק 41 המשפט: מפרשית שמשיגה יתרון משמעותי בתחרות מכך שקיבלה עזרה מבחוץ תחת סעיף41(a) , עשויה להיות מעורערת ומוענשת ;הענישה יכולה להיות פחות מפסילה.

1. **החלפת איש צוות וציוד**
   1. לאחר ההרשמה לתחרות ו/או לסדרת אירועים לתחרויות מבחנים, אפשר להחליף כל אחד מאנשי הצוות, הגאי או איש צוות (Crew) וכו'.
      1. ההחלפה במהלך תחרות תהיה אך ורק באישור, מראש ובכתב, של קברניט התחרות, לפי שיקול דעתו. החלפה בין אירועים או בסיום סדרת מבחנים תהיה באישור מראש ובכתב של איגוד השייט.
      2. איש צוות שהוחלף, לא יוחזר שוב לתחרות.
      3. לא תתאפשר יותר מהחלפה אחת במהלך התחרות.
      4. החלפה במהלך תחרות מבחנים או בין אירועים שונים בסדרת מבחנים תהיה בהתאם להוראות איגוד השייט לסדרת המבחנים.
   2. החלפת ציוד או מספר מפרש לאחר ההרשמה לתחרות (מלבד ציוד המותר להחלפה על-פי חוקת הדגם)- באישור קברניט התחרות בכתב, בלבד. החלפת הציוד תאושר רק במידה והציוד שמבוקש להחליפו, אבד, או נפגע באופן שלא ניתן לתקנו כראוי בזמן סביר בנסיבות. החלפה תאושר רק אם הציוד החדש עומד בתנאי חוקת הדגם, והוראות השייט. ההחלפה לא תאושר אם לדעת קברניט התחרות הציוד אבד או נפגע מחמת שימוש לא ראוי או בכוונה תחילה, או מחמת סיבה אחרת בהתאם לשיקול דעתו של קברניט התחרות. לאחר החלפת הציוד, לא תתאפשר החלפה חוזרת לציוד שהוחלף, אלא אם הציוד שהוחלף ניזוק מסיבה שאינה תלויה במתחרה ואושרה מראש על-ידי הקברניט.
   3. ניתן להחליף מפרש בין תחרויות שונות במהלך סדרת מבחנים, ובלבד שהמפרש החדש צריך לעמוד בהנחיות האיגוד שפורסמו לאותה סדרת מבחנים.
   4. במקרה של החלפת ציוד בים יש להודיע לקברניט התחרות מוקדם ככל האפשר. לאחר סיום יום התחרות יבחן קברניט התחרות את הציוד שהוחלף בהתאם לסעיף 13.2.
   5. כל אישורי קברניט התחרות על החלפת אנשי צוות או ציוד, יפורסמו על לוח המודעות הרשמי של התחרות או במשרד התחרות.
2. **איסור שייט באזור התחרות**
   1. איש תמיכה PERSON) SUPPORT), ראשי קבוצות, מאמנים, מלווים וצוותי עזר, לא ישוטו ב"אזור התחרות" החל מאות היכון כלשהו, וכל עוד מתקיימת תחרות כלשהי באזור התחרות. בנספח זה - "אזור תחרות" משמעו - השטח הפנימי של המסלול כפי שמופיע בנספח המסלולים, ומרחק של 100 מטר לפחות**:**
3. מכל נקודה שהיא בשטח זה;
4. מכל מפרשית מתחרה שהיא (אף אם היא נמצאת מחוץ ל- Lay Line);
5. מקו הזינוק ומסירת קברניט התחרות;
6. מסימוני קו הזינוק;
7. מכל נקודה שהיא בקו הגמר.
8. במסלול SLALOM – 200 מטר מעל הרוח של סירת הזינוק

העונש על אי קיום הוראה זאת, יהיה ענישה של מפרשיות - בין מתחרות ובין לאו - בין כולן ובין חלקן - הקשורות בסירת איש תמיכה, בסירות המאמנים, המלווים ובצוות העזר מבצעי העבירה, בין בעונש של תוספת נקודות ובין בכל עונש אחר, הכל בהתאם להחלטת ועדת הערעורים של התחרות, ולפי שיקול דעתה המוחלט, בערעור שיוגש לעניין זה. הניקוד יסומן באותיות DPI.

* 1. כאשר תהליך זינוק נמצא בעיצומו, סירות וגלשנים שאות ההיכון עבורם לא ניתן, נדרשות להימצא לפחות 50 מטרים מתחת לרוח של קו הזינוק והמשכיו.
  2. התנהגות לא ספורטיבית ובניגוד לחוקים ו/או [לקוד האתי של איגוד השייט](https://sailing.org.il/wp-content/uploads/2018/03/%D7%A7%D7%95%D7%93-%D7%90%D7%AA%D7%99-%D7%90%D7%99%D7%92%D7%95%D7%93-%D7%94%D7%A9%D7%99%D7%98-4.3-V1.pdf) ולעקרונות מוכרים של משחק הוגן, בים או בחוף, של איש תמיכה ראשי קבוצות, מאמנים, מלווים וצוות עזר, עשויה לגרום לענישה ו/או לענישת מפרשיות הקשורות אליהן, כולן או חלקן, בין בעונש של תוספת נקודות ובין בכל עונש אחר, הכל בהתאם להחלטת ועדת הערעורים של התחרות, ולפי שיקול דעתה המוחלט, בערעור שיוגש לעניין זה. עונש ניקוד יסומן באותיותDPI .

1. מפרשית לא תיצור קשר אלחוטי ולא תקבל שידור אלחוטי בעת שהיא מתחרה, אלא כמותר בחוק 41. מגבלה זו כוללת גם איסור שימוש בטלפון סלולארי בעת התחרות.
2. חל איסור על השלכת אשפה ולכלוך, מכל מין וסוג שהוא, למים. ניתן להניח אשפה בסירות מאמנים או סירות ועדת התחרות, אך בכל מקרה אין להפר את הוראות חוק 47. השלכת אשפה ולכלוך במתחם התחרות בחוף אסורה אף היא.
3. פרסים יחולקו בהתאם לנהלים לרשות המארגנת המופיעים באתר איגוד השייט. הוועדה המארגנת רשאית לחלק פרסים נוספים לפי שיקול דעתה, בתנאי שצוינו בהזמנה לתחרות.
4. **חוקי שייט ונוהל בוררות לדגמי תשתיות**
   1. כללי
      1. בכדי להקל על שייטים צעירים בתחילת דרכם בשייט תחרותי, ולייצר להם סביבה מלמדת ונעימה יותר שבה ילמדו ויחוו את נושא החוקה בענף, יתקיים נוהל בוררות בתחרויות איגוד השייט לדגמים הבאים:
         1. אופטימיסט משרד החינוך, אופטימיסט ירוק.
         2. גלשני טכנו 4.0 וטכנו 5.0.
         3. אופטימיסט דגם אחיד.
      2. במהלך התחרויות מצופה מספורטאים, מאמנים, אנשי תמיכה ובעלי תפקידים לשים דגש מיוחד לקידום ושמירה על התנהגות ספורטיבית, שייט הוגן ולימוד חוקים בתחרויות.
      3. משטי דגם אחיד (אופטימיסט וגלשני רוח) יתקיימו על-פי נהלי האיגוד והחוקים בסעיף זה.
   2. נוהל בוררות לדגמי תשתיות:
      1. מפרשית רשאית לקחת על עצמה עונש שלאחר תחרות כאשר יתכן והפרה חוק אחד או יותר מחלק 2 או חוק 31, ובדגם אופטימיסט ירוקים גם חוק 42, ובתנאי שחוק (b)44.1 לא חל, תקבל עונש ניקוד של 20%, מחושב כמצוין בחוק (c)44.3.
      2. במידה ומפרשית הייתה מעורבת או ראתה מפרשית שיתכן והפרה חוק כמצוין בסעיף א' ולא לקחת על עצמה עונש שלאחר תחרות, רשאית להגיש בקשה לפגישת בוררות, שתיערך במקום שמיעת ערעור.
         1. המפרשית תגיש ערעור על-פי הנדרש בהזמנה לתחרות או בהוראות השייט.
         2. מאמן או איש-תמיכה של כל מפרשית, יפגשו לפני שתיערך פגישת בוררות וינסו להגיע להחלטה משותפת שיכולה להיות, כי אחת המפרשיות תיקח על עצמה עונש שלאחר תחרות, או שתתקיים פגישת בוררות.
         3. במידה ותתקיים פגישת בוררות- יו"ר ועדת ערעורים יקבע שופט יחיד שישמש בורר.
         4. בהתבסס על העדויות שניתנו, הבורר ייתן את פסיקתו לשמיעה, שיכולה להיות:
      3. הערעור אינו תקף
      4. אף מפרשית לא תיענש על הפרת חוק, או
      5. מפרשית אחת או יותר תיענשנה על הפרת חוק, בזיהוי המפרשיות והעונשים.
      6. מפרשית אחת תיענש ואחרת תקבל פיצוי.
      7. ועדת התחרות או ועדת הערעורים, רשאים להגיש ערעור לכל תקרית המערבת אחד או יותר מהחוקים: 2, 31, (b)44.1, ובדגם אופטימיסט ירוקים גם חוק 42. ובמקרה כזה יתנהל ההליך המפורט בסעיף ב' בין הועדה לבין המאמן או איש התמיכה של המפרשית.
      8. תוצאות פגישת הבוררות:

כאשר הבורר מחליט על מתן עונש שלאחר-תחרות, מפרשית אחת או יותר יקבלו עונש ניקוד של 30% מחושב כמצוין בחוק (c)44.3. אלא אם הופר חוק 2 או (b)44.1, שאז עונשה יהיה פרישה.

* + 1. החלטת הבורר הינה סופית ולא ניתן להגיש ערעור נוסף על החלטתו.
  1. החוקים התקפים לתחרויות בדגם אחיד – אופטימיסט וגלשני רוח  
     1. על השייטים והגולשים המתחרים, לנסות *ולשמור מרחק* במקרה הצורך, בהתאם לחוקים 10, 11, 12. וכמו כן להפגין התנהגות ספורטיבית והוגנת לאורך כל האירוע.
     2. התחרות תנוהל ע"י קברניט התחרות שיהיה פוסק בלעדי בכל נושאי השיפוט במהלך התחרות.
     3. קברניט התחרות יעקב אחר מהלך התחרות, ויפסוק על-פי שיקול דעתו הבלעדי.
     4. פסיקת הקברניט הינה סופית ואינה ניתנת לערעור או לערר.

1. איגוד השייט ו/או הרשות המארגנת, רשאים לשנות את הוראות השייט ואת האמור לעיל בכל פרט וכל נושא כפי שימצאו לנכון בהתאם לשיקול דעתם הבלעדי, להוסיף או להחסיר הוראות, הכל בהתאם לחוקים החלים.

# **אותות תחרות**

המשמעות של אותות חזותיים וקוליים מצויינים להלן: חץ פונה למעלה או למטה↑ ↓ ) ) משמעו אות חזותי מוצג או מורד. נקודה ( **.** ) משמעה אות קולי; חמישה קוים קצרים ( - - - - - ) משמעם קולות חוזרים ונשנים; קו ארוך (**—**) משמעו אות קולי ארוך. כאשר אות חזותי מוצג מעל דגל דגם, דגל צי, דגל אירוע או דגל אזור תחרות, האות מכוון רק לאותו דגם, צי, אירוע או אזור תחרות.

אותות דחייה

|  |  |  |
| --- | --- | --- |
| A red and white striped flag  Description automatically generated | A red and white striped windsock  Description automatically generated | A red and white striped flag  Description automatically generated |
| AP תחרויות שלא הוזנקו – נדחות. אות ההתראה יינתן דקה אחת לאחר ההורדה, אלא אם באותו זמן התחרות נדחית שוב או מבוטלת. |
| AP מעל A תחרויות שלא הוזנקו נדחות. אין יותר תחרויות היום. | AP מעל H תחרויות שלא הוזנקו נדחות.  אותות נוספים בחוף. |

AP מעל דגלי ספרות 1-9

|  |  |  |  |  |
| --- | --- | --- | --- | --- |
| דחייה של 1-9 שעות מזמן הזינוק המתוכנן |  |  |  |  |
| ספרה 4 | ספרה 3 | ספרה 2 | ספרה 1 |
|  |  |  |  |  |
| ספרה 9 | ספרה 8 | ספרה 7 | ספרה 6 | ספרה 5 |

|  |  |  |  |
| --- | --- | --- | --- |
| בטיחות | אותות ביטול | | |
| A red x on a black background  Description automatically generated    האזינו לערוץ התקשורת של ועדת התחרות לקבלת הוראות בטיחות (ראה חוק 37). | A blue and white checkered flag  Description automatically generated | A red and blue checkered flag  Description automatically generated | A blue and white checkered flag  Description automatically generated    N כל התחרויות בתהליך מבוטלות. חזור לאזור הזינוק. אות ההתראה יינתן דקה לאחר הורדה, אלא אם באותו זמן התחרות שוב מבוטלת או נדחית. |
|  |  |
| N מעל A כל התחרויות בתהליך מבוטלות. אין יותר תחרויות היום. | N מעל H כל התחרויות בתהליך מבוטלות. אותות נוספים בחוף. |

|  |  |  |  |  |
| --- | --- | --- | --- | --- |
| אותות היכון | | | | |
| A black square with white border  Description automatically generated | A red and white checkered flag  Description automatically generated | A red blue and yellow triangle  Description automatically generated | A black circle in a yellow square  Description automatically generated | A blue square with a white square in it  Description automatically generated |
|  |  |  |  |  |
| דגל **שחור** חוק 30.4 בתוקף | **U** חוק 30.3 בתוקף | **Z** חוק 30.2 בתוקף | **I** חוק 30.1 בתוקף | **P** אות היכון |

|  |  |  |  |
| --- | --- | --- | --- |
| מסלול מקוצר | | אותות החזרה | |
| A blue square in a white background  Description automatically generated | A blue triangle with yellow triangle  Description automatically generated | | A blue cross on a white background  Description automatically generated |
|  |  | |  |
| דגל S המסלול קוצר. חוק 32.2 בתוקף. | **מחליף ראשון** החזרה כללית. אות ההתראה יינתן דקה אחת לאחר ההורדה. | | דגל X החזרה בודדת. |

שינוי הצלע הבאה

|  |  |  |  |  |
| --- | --- | --- | --- | --- |
| A black cross on a white background  Description automatically generated | A white rectangular sign with black line  Description automatically generated | A red rectangular object with a white border  Description automatically generated | A green triangle with a white background  Description automatically generated | A red white and blue flag  Description automatically generated |
|  |  |  |  |  |
| הארכת  הצלע. | קיצור הצלע. | לשמאל. | לימין. | C מיקום הסימן הבא שונה. |
| אותות אחרים | | | | |

|  |  |  |  |  |
| --- | --- | --- | --- | --- |
| A blue square with white border  Description automatically generated | A close-up of an orange square  Description automatically generated | A red and yellow diagonal stripes  Description automatically generated | A blue and white cross  Description automatically generated | A black and yellow checkered flag  Description automatically generated |
| (ללא אות קולי) | (ללא אות קולי) |  |  |  |
| דגל **כחול**  סירה המניפה אות זה הינה אחד מצידי קו הסיום. | דגל **כתום**  סירה המניפה אות זה הינה אחד מצידי קו הזינוק. | **Y** לבש עזר ציפה אישי.  (ראה חוק 40) | **M** העצם המציג אות זה מחליף סימן חסר. | **L בחוף:** הודעה  למתחרים פורסמה.  **בים**: התקרב לטווח קריאה או עקוב אחר סירה זו. |

# **אותות בינלאומיים**

|  |  |  |  |  |
| --- | --- | --- | --- | --- |
| 1 | D Delta | C Charlie | B Bravo | A Alpha |
| 2 | H Hotel | G Golf | F Foxtrot | E Echo |
| 3 | L Lima | K Kilo | J Juliet | I India |
| 4 | P Papa | O Oscar | N November | M Mike |
| 5 | T Tango | S Sierra | R Romeo | Q Quebec |
| 6 | X Xray | W Whiskey | V Victor | U Uniform |
| 7 | Answering Pennant | | Z Zulu | Y Yankee |
| 8 | First Substitute | | Third Substitute | |
| 9 | Second Substitute | | 0 | |